ഭീതി വേണ്ട, പക്ഷിപ്പനിയ്ക്ക് കരുതല് മതി\nകേരളത്തില് ആലപ്പുഴ ജില്ലയിലെ കുട്ടനാട് മേഖലയിലും കോട്ടയം, പത്തനംതിട്ട ജില്ലകളിലും പക്ഷിപ്പനി റിപ്പോര്‍ട്ട് ചെയ്തതിനെ തുടര്‍ന്ന് യുദ്ധകാലാടിസ്ഥാനത്തിലുള്ള രോഗനിയന്ത്രണ മാര്‍ഗ്ഗങ്ങള് പുരോഗമിച്ചു വരുന്നു. രോഗത്തെക്കുറിച്ചും നിയന്ത്രണ മാര്‍ഗ്ഗങ്ങളെക്കുറിച്ചും പൊതുജനങ്ങളും കര്‍ഷകരും ഭീതിപ്പെടേണ്ട കാര്യമില്ല. എന്നാല് ആവശ്യമായ കരുതല് നടപടികള് സ്വീകരിക്കേണ്ടതുണ്ട്. സംസ്ഥാന മൃഗസംരക്ഷണവകുപ്പ്, ആരോഗ്യവകുപ്പ്, തദ്ദേശ സ്വയംഭരണ സ്ഥാപനങ്ങള്, വെറ്ററിനറി സര്‍വ്വകലാശാല എന്നിവയുടെ നേതൃത്വത്തില് രോഗനിയന്ത്രണ, ബോധവത്ക്കരണ പ്രവര്‍ത്തനങ്ങള് ഏകോപിപ്പിച്ചു വരുന്നു.\nH5N1 വൈറസ്സാണ് മാരകമായ പക്ഷിപ്പനി അഥവാ ഏവിയന് ഇന്‍ഫ്‌ളൂവെന്‍സാ രോഗത്തിനിടവരുത്തുന്നത്. 1997 ലാണ് രോഗം ഹോങ്കോംഗില് പൊട്ടിപ്പുറപ്പെട്ടത്. 2006 ലാണ് ഇന്ത്യയില് രോഗം കണ്ടു തുടങ്ങിയത്. തുടര്‍ന്ന് മഹാരാഷ്ട്ര, ഗുജറാത്ത്, മദ്ധ്യപ്രദേശ്, മണിപ്പാല്, പശ്ചിമ ബംഗാള്, ത്രിപുര, ആസ്സാം, സിക്കിം, ഒഡീസ്സ, മേഘാലയ സംസ്ഥാനങ്ങളില് റിപ്പോര്‍ട്ട് ചെയ്തിട്ടുണ്ട്. കോഴികളോടൊപ്പം ജലപക്ഷികളായ താറാവ്, അരയന്നങ്ങള് എന്നിവയിലാണ് രോഗലക്ഷണങ്ങള് കൂടുതലായി കണ്ടു വരുന്നത്. ദേശാടനപ്പക്ഷികളിലൂടെയാണ് രോഗം കേരളത്തിലെത്തിയതെന്ന് അനുമാനിക്കപ്പെടുന്നു. ജര്‍മ്മനിയിലും, ദക്ഷിണകൊറിയയിലും രോഗം ഇപ്പോഴും നിലവിലുണ്ട്. രോഗം ബാധിച്ച പക്ഷികളിലൂടെയാണ് വൈറസ്സ് മനുഷ്യരിലെത്തുന്നത്. ഇവയുടെ സ്രവങ്ങള്, വിസര്‍ജ്ജ്യവസ്തുക്കള് എന്നിവയിലൂടെ മനുഷ്യരില് രോഗമെത്തും. രോഗകാരിയായ വൈറസ്സുകളില് 16 H ഉം9N വകഭേദങ്ങളുമുണ്ട്. ഇവയില് H5N1 ആണ് H5N2 -N9 നെക്കാള് രോഗം പരത്തുന്നത്. എന്നാല് മനുഷ്യരില് നിന്നും മനുഷ്യരിലേക്ക് രോഗം പടര്‍ന്നതായി ലോകാരോഗ്യസംഘടനയുടെ റിപ്പോര്‍ട്ടിലില്ല. പക്ഷെ മാരകമായ വൈറസ്സുകള് പെട്ടെന്നുള്ള ജനിതക വ്യതിയാനത്തിലൂടെ കരുത്താര്‍ജ്ജിച്ച് കൂടുതല് മാരകമാകുമോ എന്ന ഭീതിയാണ് രോഗപര്യവേഷണ നിയന്ത്രണ പ്രവര്‍ത്തനങ്ങള് ഊര്‍ജ്ജിതപ്പെടുത്താന് കാരണം! പനി, ചുമ, തൊണ്ടവേദന, ശരീരവേദന തുടങ്ങി സാധാരണ ഫ്‌ലൂവിന്റെ ലക്ഷണങ്ങളാണ് പക്ഷിപ്പനിയിലും പ്രാരംഭദശയില് മനുഷ്യരില് കണ്ടു തുടങ്ങുന്നത്. പക്ഷികളില് തൂക്കം, ശരീരം വിറയല്, തീറ്റ തിന്നാതിരിക്കല്, തൊണ്ടയില് നിന്നും ശബ്ദം പുറപ്പെടുവിക്കല് എന്നിവ കണ്ടു തുടങ്ങും. രോഗംമൂലം കോഴികളും, താറാവുകളും കൂട്ടത്തോടെ ചത്തൊടുങ്ങും. താറാവുകളടങ്ങുന്ന ജലപക്ഷികള് രോഗവാഹികളായി പ്രവര്‍ത്തിക്കാറുണ്ട്.\nരോഗവുമായി ബന്ധപ്പെട്ട പൊതുജനങ്ങളില് നിരവധി സംശയങ്ങളുണ്ട്.\nദേശാടനപക്ഷികളാണ് രോഗം പരത്തുന്നത് എന്നതിനെക്കുറിച്ച് വ്യത്യസ്താഭിപ്രായങ്ങള് നിലനില്‍ക്കുന്നു. ഭോപ്പാലിലെ ഹൈസെക്യൂരിറ്റി ആനിമല് ഡിസീസ് ലാബിലാണ് രോഗ നിര്‍ണ്ണയം നടത്തുന്നത്. കേരളത്തില് തിരുവല്ലയിലുള്ള ഏവിയന് ഡിസീസ് ഡയഗ്നോസ്റ്റിക്ക് ലാബിലും പ്രാഥമിക രോഗ നിര്‍ണ്ണയവും, പരിശോധനകളും നടത്താറുണ്ട്.\nരോഗം ബാധിച്ച കോഴികള്, താറാവുകള്, മറ്റു പക്ഷികള് എന്നിവയുമായി സമ്പര്‍ക്കത്തില് വരുമ്പോഴാണ് രോഗം മനുഷ്യരിലേക്ക് പകരുന്നത്. രോഗം ബാധിച്ച കോഴികളുടെ വിസര്‍ജ്ജ്യ വസ്തുക്കളിലൂടെ രോഗം മറ്റുള്ളവയിലേക്കും, മനുഷ്യരിലേക്കും പകരും. ഇവയെ ഇറച്ചിയ്ക്കുവേണ്ടി കൈകാര്യം ചെയ്യുന്നതും, രോഗം ബാധിച്ചവയുടെ ഇറച്ചി, മുട്ട എന്നിവ കഴിക്കുന്നതും രോഗം പടരാനിടവരുത്തും.\nരോഗലക്ഷണങ്ങള് റിപ്പോര്‍ട്ട് ചെയ്ത സ്ഥലത്തു നിന്നും ഒരു കിലോമീറ്റര് വിസ്തൃതിയിലുള്ള പ്രദേശത്തെ കോഴികളെയും പക്ഷികളെയും കൊന്നൊടുക്കുകയാണ് ലോകാരോഗ്യ സംഘടന നിഷ്‌കര്‍ഷിക്കുന്ന ഫലപ്രദമായ നിയന്ത്രണ മാര്‍ഗ്ഗം.\nപക്ഷിപ്പനി റിപ്പോര്‍ട്ട് ചെയ്ത സ്ഥലത്തു നിന്നും 10 കിലോമീറ്റര് വിസ്തൃതിയിലുള്ള സ്ഥലത്തുനിന്നുമുള്ള കോഴിമുട്ട, ഇറച്ചി എന്നിവ കഴിക്കരുത്. രോഗംബാധിച്ച സ്ഥലത്തു നിന്നുള്ള കോഴി, താറാവ്, മുട്ട, കാഷ്ഠം, തീറ്റ എന്നിവ മറ്റു സ്ഥലങ്ങളിലേക്ക് കടത്തരുത്. മറ്റുള്ള പ്രദേശങ്ങളില് കോഴിയിറച്ചി, മുട്ട എന്നിവ നന്നായി വേവിച്ച് കഴിക്കാം. കോഴിയിറച്ചി നന്നായി വേവിച്ചാല് ഇളം ചുവപ്പു നിറം തവിട്ടു നിറമായി മാറും. അതാതു സ്ഥലത്ത് ഉത്പാദിപ്പിക്കുന്ന ഫാമുകളില് നിന്നുള്ള കോഴിയിറച്ചിയും, മുട്ടയും കഴിക്കുന്നതില് തെറ്റില്ല. താറാവിന് മുട്ട ഉപയോഗിക്കുന്നതിന് മുമ്പായി നന്നായി കഴുകണം. കാഷ്ഠം പറ്റിപ്പിടിച്ചിരിക്കുന്നവ തല്‍ക്കാലം ഉപേക്ഷിക്കണം. ഇറച്ചി ഫ്രൈ, ബുള്‍സയ് എന്നിവ ഒഴിവാക്കണം. കിണറിലെ വെള്ളത്തില് ബ്ലീച്ചിംഗ് പൗഡറോ, പൊട്ടാസ്യം പെര്‍മാംഗനേറ്റോ ഇട്ട് രോഗാണുവിമുക്തമാക്കണം. വീടുകള്, ഫാമുകള് എന്നിവയ്ക്ക് പരിസരത്ത് രോഗനിയന്ത്രണത്തിന്റെ ഭാഗമായി കുമ്മായം വിതറാം. ഭക്ഷണം കഴിക്കുന്നതിനു മുമ്പായി കൈ സോപ്പുപയോഗിച്ച് നന്നായി ഉരച്ച് കഴുകണം. 70 ഡിഗ്രി സെല്‍ഷ്യസില് ചൂടാക്കുമ്പോള് വൈറസ്സ് നിര്‍വ്വീര്യമാകും.\nരോഗം നിയന്ത്രണവിധേയമാകാന് രോഗം ബാധിച്ച പ്രദേശങ്ങളില് നിന്നും രണ്ടാഴ്ച ഇടവിട്ട് മൂന്ന് മാസംവരെ സാമ്പിള് പരിശോധിച്ച് രോഗമില്ലെന്ന് സ്ഥിരീകരിക്കണം. രോഗംബാധിച്ച പക്ഷികളുമായി അടുത്തിടപഴകുന്നവര്‍ക്ക് രോഗനിയന്ത്രണത്തിനായി ടാമി ഫ്‌ളൂ (Oseltamivir) എന്ന ആന്റി വൈറല് മരുന്ന് 10 ദിവസ്സം കഴിക്കണം. രോഗം വന്നാലും ചികിത്സയ്ക്ക് വേണ്ടിയും ഉയര്‍ന്ന ഡോസില് 10 ദിവസ്സം കഴിക്കണം. മൂന്നു മാസം രോഗലക്ഷണങ്ങള് കണ്ടില്ലെങ്കില് പ്രസ്തുത പ്രദേശത്ത് വീണ്ടും കോഴികളെയോ, താറാവുകളേയോ വളര്‍ത്താം. സംസ്ഥാന ഗവണ്‍മെന്റ് രോഗംമൂലം കൊന്നൊടുക്കുന്ന കോഴികള്‍ക്ക് 100-200 രൂപവരെ നഷ്ടപരിഹാരം നല്‍കുന്നു. കോഴികളുടെ കഴുത്തിലെ കശേരുക്കളെ വിടുവിപ്പിച്ചാണ് കൊല്ലുന്നത്.\nപക്ഷിപ്പനി കേരളത്തിലെത്തിയ സാഹചര്യത്തില് ആശങ്കപ്പെടേണ്ടതില്ല. മറിച്ച് ശാസ്ത്രീയമായ നിയന്ത്രണ മാര്‍ഗ്ഗങ്ങള് അനുവര്‍ത്തിച്ച് പ്രവര്‍ത്തിക്കണം. ശ്രദ്ധയോടെയുള്ള കരുതലും, ബോധവല്‍ക്കരണവും രോഗം വരാതിരിക്കാന് സഹായിക്കും. അകാരണമായ ഭീതി കേരളത്തിലെ കോഴി വളര്‍ത്തല് മേഖലയെ പ്രതികൂലമായി ബാധിക്കരുത്.


കുടിയന്മാര്‍ക്ക് ഇരുട്ടടി, അടുത്ത മാസം കുപ്പിക്ക് വില കൂടും - ഇ വാർത്ത | evartha\nകുടിയന്മാര്‍ക്ക് ഇരുട്ടടി, അടുത്ത മാസം കുപ്പിക്ക് വില കൂടും\nതിരുവനന്തപുരം: അടുത്തമാസം ഒന്നുമുതല് സംസ്ഥാനത്ത് മദ്യ വില കൂടും. ലാഭം കുറവായതിനാലാണ് വിലയില് മാറ്റം വരുത്താന് ബിവറേജസ് കോര്‍പ്പറേഷന് തീരുമാനിച്ചത്. കൂടുതല് വിറ്റുവരവുള്ള ബ്രാന്‍ഡുകള്‍ക്ക് 40 മുതല് 100 രൂപ വരെ കൂട്ടാനാണ് തീരുമാനം. പാതയോര മദ്യശാലകള് അടക്കണമെന്ന സുപ്രീംകോടതി ഉത്തരവോടെ ബെവ്‌കോയ്ക്ക് ഉണ്ടായ കടുത്ത സാമ്പത്തിക പ്രതിസന്ധി മറികടക്കാനാണ് നടപടി. സുപ്രീംകോടതി തീരുമാനത്തെ തുടര്‍ന്ന് പാതയോരത്തെ മദ്യശാലകള് അടച്ചതോടെ ബെവ്‌ക്കോയുടെ കഴിഞ്ഞ മാസത്തെ മാത്രം നഷ്ടം 100കോടിയാണ്. ഈ മാസത്തെ കണക്കെടുപ്പ് കഴിയുമ്പോള് ഇത് 200 കോടി കഴിയുമെന്നാണ് കണക്കുകൂട്ടല്. ഈ സാമ്പത്തിക പ്രതിസന്ധി മറികടക്കാന് മദ്യവില കൂട്ടണമെന്ന ബിവറേജസ് കോര്‍പ്പറേഷന്റെ ആവശ്യം സര്‍ക്കാര് അംഗീകരിക്കുകയായിരുന്നു.\nവെയര്‍ഹൗസില് നിന്നും ബാറുകള്‍ക്കും ബെവ്‌ക്കോ കണ്‍സ്യൂമര്‍ഫെഡ് ഔട്ട് ലെറ്റുകള്‍കള്‍ക്കും വില്‍ക്കുന്ന മദ്യത്തില് നിന്നും ലഭിക്കുന്ന ലാഭം വിഹിതം വര്‍ദ്ധിപ്പിക്കാനാണ് തീരുമാനം. ഓരോ കെയ്‌സ് മദ്യം വില്‍ക്കുമ്പോഴും നിലവില് ബെവ്‌ക്കോ ചുമത്തുന്ന കമ്മീഷനായ 24 ശതമാനം ഇതോടെ 29 ശതമാനമാക്കും. ഔട്ട്‌ലെറ്റുകളുടെ കമ്മീഷന് കൂടി ചേര്‍ക്കുമ്പോള് ഏറ്റവും കൂടുതല് വില്‍പ്പനയുള്ള 500നും ആയിരം രൂപക്കുമടയിലുള്ള മദ്യത്തിന് 40 മുതല് 100രൂപവരെ കൂടുമെന്നാണ് കണക്ക്.


virat kohli warns world cup bound players - Malayalam MyKhel\n» ഐപിഎല്ലിലെ മോശം കാര്യങ്ങള് ഇത്തവണ വേണ്ട; കളിക്കാര്‍ക്ക് കോലിയുടെ മുന്നറിയിപ്പ്\nഐപിഎല്ലിലെ മോശം കാര്യങ്ങള് ഇത്തവണ വേണ്ട; കളിക്കാര്‍ക്ക് കോലിയുടെ മുന്നറിയിപ്പ്\nPublished: Sunday, February 24, 2019, 16:29 [IST]\nIPLലെ മോശം കാര്യങ്ങള് ഇത്തവണ വേണ്ട | Oneindia Malayalam\nവിശാഖപട്ടണം: ലോകകപ്പിന് വലിയ മുന്നൊരുക്കത്തിലാണ് ഇന്ത്യന് ടീം. ലോകകപ്പിനായി മൂന്നു മാസങ്ങള് മാത്രം ശേഷിക്കെ കളിക്കാരുടെ മാനസികവും ശാരീരികവുമായ ആരോഗ്യത്തിനാണ് ഇപ്പോള് പ്രാധാന്യം നല്‍കുന്നത്. അതുകൊണ്ടുതന്നെ ഐപിഎല്ലില് കളിച്ച് അധ്വാനം കൂട്ടരുതെന്ന് കോലി നേരത്തെതന്നെ നിര്‍ദ്ദേശിച്ചിരുന്നു. ഓസ്‌ട്രേലിയയ്‌ക്കെതിരായ പരമ്പരയോടെ വിശ്രമം എടുക്കണമെന്നാണ് ആവശ്യം.\n62 പന്തില് 162!! സൂപ്പര് സസായ്, അതും ടി20യില്; ക്രിക്കറ്റ് ലോകത്തെ ഞെട്ടിച്ച് അഫ്ഗാന് താരം\nനാട്ടില് നടക്കുന്ന പരമ്പരയില് ഓസ്‌ട്രേലിയയെ തോല്‍പ്പിച്ച് ആത്മവിശ്വാസത്തോടെ ലോകകപ്പിന് തയ്യാറെടുക്കാനാകും ഇന്ത്യയുടെ ശ്രമം. അതേസമയം, തങ്ങളുടെ നാട്ടില് ഇന്ത്യയ്ക്ക് മുന്നില് പരമ്പര അടിയറവ് വെക്കേണ്ടിവന്ന ഓസ്‌ട്രേലിയ പകരംവീട്ടാനുള്ള ഒരുക്കത്തിലാണ്. രണ്ട് ടി20 മത്സരങ്ങളും അഞ്ച് ഏകദിനങ്ങളും അടങ്ങുന്നതാണ് പരമ്പര.\nകോലിയുടെ വാര്‍ത്താ സമ്മേളനം\nപരമ്പരയ്ക്ക് തൊട്ടുമുന്‍പ് വിരാട് കോലി നടത്തിയ വാര്‍ത്താ സമ്മേളനം ലോകകപ്പിന് തയ്യാറെടുക്കുന്ന ഇന്ത്യന് ടീം അംഗങ്ങള്‍ക്കുള്ള മുന്നറിയിപ്പുകൂടിയായി. ലോകകപ്പിനായി ശാരീരികവും മാനസികവുമായ തയ്യാറെടുപ്പ് വേണ്ടതുണ്ടെന്നാണ് കോലിയുടെ അഭിപ്രായം. അതിനായി അധ്വാനഭാരം കൂട്ടരുതെന്നും മോശം കാര്യങ്ങളില് ഉള്‍പ്പെടരുതെന്നും ക്യാപ്റ്റന് വ്യക്തമാക്കി.\nഐപിഎല്ലില്‍നിന്നും ജസ്പ്രീത് ബുംറ ഉള്‍പ്പെടെയുള്ള പ്രധാന കളിക്കാരെ മാറ്റിനിര്‍ത്തണമന്ന് കോലി നേരത്തെ തന്നെ ആവശ്യപ്പെട്ടിരുന്നു. ഇന്ത്യയുടെ പ്രധാന താരങ്ങളെല്ലാം മുഴുവന് ഐപിഎല് മത്സരങ്ങളും കളിക്കില്ലെന്നാണ് സൂചന. മാത്രമല്ല, ഐപിഎല് രാവുകളില് നടത്തുന്ന പാര്‍ട്ടിയും ആഘോഷങ്ങളും വേണ്ടെന്നും കോലി നിര്‍ദ്ദേശിച്ചതോടെ ടീം അംഗങ്ങള് ഇവ പാലിക്കപ്പെടേണ്ടതുണ്ട്.\nഐപിഎല്ലിലെ മോശം കാര്യങ്ങള് മാനസികമായ ഉല്ലാസം നഷ്ടപ്പെടുത്തിയേക്കുമെന്നും കളിയുടെ ഫോമിനെ ബാധിക്കുമെന്നും കോലി വ്യക്തമാക്കി. ഏകദിന ലോകകപ്പിന് ഇന്ത്യയുടെ 15 അംഗങ്ങള്‍ക്കും ആത്മവിശ്വാസത്തോടെയും മാനസിക സന്തോഷത്തോടെയും ഇറങ്ങാന് കഴിയണം. ഐപിഎല്ലിന് ശേഷം കളിക്കാര്‍ക്ക് ഏറെ വിശ്രമമെടുക്കുന്നതിന് മുന്‍പായി ലോകകപ്പിനും ഇറങ്ങേണ്ടിവരുന്നത് ഇന്ത്യയുടെ പ്രകടനത്തെ ബാധിച്ചേക്കാമെന്ന ആകുലത ഇന്ത്യന് ക്യാപ്റ്റനുണ്ട്. അതുകൊണ്ടുതന്നെ ലോകകപ്പില് ഉള്‍പ്പെടുന്ന ടീം അംഗങ്ങള് ഐപിഎല്ലിലെ മത്സരങ്ങള് വെട്ടിച്ചുരുക്കുമെന്നാണ് സൂചന.\nRead more about: virat kohli india cricket ipl ഇന്ത്യ വിരാട് കോലി ക്രിക്കറ്റ്\nStory first published: Sunday, February 24, 2019, 16:29 [IST]


തിരിച്ചുവരാന് തയ്യാറെടുത്ത് ധോണി? ജാര്‍ഖണ്ഡിനൊപ്പം പരിശീലനം പുനരാരംഭിച്ചു | dhoni starts training with jharkhand ranji squad - Malayalam MyKhel\n» തിരിച്ചുവരാന് തയ്യാറെടുത്ത് ധോണി? ജാര്‍ഖണ്ഡിനൊപ്പം പരിശീലനം പുനരാരംഭിച്ചു\nUpdated: Friday, January 17, 2020, 9:02 [IST]\nറാഞ്ചി: ബിസിസിഐ വാര്‍ഷിക കരാറില് നിന്ന് പുറത്താക്കപ്പെട്ടതിന് പിന്നാലെ മുന് ഇന്ത്യന് നായകന് എംഎസ് ധോണി പരിശീലനം പുനരാരംഭിച്ചു. രഞ്ജി ട്രോഫിക്കുള്ള ജാര്‍ഖണ്ഡ് ടീമിനൊപ്പമാണ് ധോണി പരിശീലനം നടത്തിയത്. റാഞ്ചിയിലെ നെറ്റ്‌സിലായിരുന്നു ധോണിയുടെ പരിശീലനം. ഞങ്ങള്‍ക്ക് ധോണി പരിശീലനത്തിനെത്തിയത് സന്തോഷം നല്‍കി. നേരത്തെ മുന്നറിയപ്പൊന്നും ലഭിച്ചിരുന്നില്ല. ഏറെ നേരം പതിവ് പരിശീലനം നടത്തിയാണ് ധോണി മടങ്ങിയത്-ജാര്‍ഖണ്ഡ് ടീം മാനേജ്‌മെന്റ് പിടിഐയോട് പറഞ്ഞു.\nധോണിയുടെ അപ്രതീക്ഷിത വരവ് താരങ്ങള്‍ക്ക് ആവേശവും ആത്മവിശ്വാസവും നല്‍കിയെന്നും അവര് കൂട്ടിച്ചേര്‍ത്തു. രഞ്ജി ട്രോഫിയില് ഉത്തരാഖണ്ഡിനെതിരെയാണ് ജാര്‍ഖണ്ഡിന്റെ അടുത്ത മത്സരം. രഞ്ജിയുടെ ഈ സീസണില് അഞ്ച് മത്സരം കളിച്ച ജാര്‍ഖണ്ഡ് രണ്ട് മത്സരത്തില് മാത്രമാണ് വിജയിച്ചത്.ഒരു മത്സരം സമനിലയായി.\nഎംഎസ് ധോണി ഇനി മടങ്ങി വരില്ലേ...ബിസിസിഐ കരാറില് നിന്ന് തഴഞ്ഞതെന്തിന്? ഹര്‍ഭജന് സിങ് പറയുന്നതിങ്ങനെ\nഇക്കഴിഞ്ഞ ഏകദിന ലോകകപ്പില് ന്യൂസീലന്‍ഡിനോട് തോറ്റ് ഇന്ത്യ പുറത്തായതിന് പിന്നാലെയാണ് ധോണി ഇന്ത്യന് ടീമില് നിന്ന് വിട്ടുനിന്നത്. അവധി ദിനങ്ങള് കുടുംബത്തോടൊപ്പമാണ് ധോണി ചിലവഴിച്ചത്. ഇതിന്റെ ചിത്രങ്ങളും വീഡിയോയും വൈറലായിരുന്നു. ടി20 ലോകകപ്പ് ഈ വര്‍ഷം നടക്കാനിരിക്കെ ധോണി ഇന്ത്യന് നിരയിലേക്ക് മടങ്ങിയെത്തുമോയെന്നറിയാനുള്ള ആകാംക്ഷയിലാണ് ക്രിക്കറ്റ് പ്രേമികളുള്ളത്. ധോണി വിരമിക്കുന്നതായുള്ള സൂചന ഇന്ത്യന് പരിശീലകന് രവി ശാസ്ത്രി നല്‍കിയിരുന്നു. എന്നാല് ഐപിഎല്ലില് മികച്ച പ്രകടനത്തിലൂടെ ധോണി ടീമിലേക്ക് തിരിച്ചെത്തുമെന്നാണ് ആരാധകരുടെ പ്രതീക്ഷ.\n4 min ago ടീം ഇന്ത്യയെ സ്ലെഡ്ജ് ചെയ്യാന് ഓസീസ് താരങ്ങള്‍ക്കു ഭയം! കാരണം ഒന്നു മാത്രം- ക്ലാര്‍ക്ക്\n15 min ago ഐപിഎല്ലിനേക്കാള് പ്രധാനം ടി20 ലോകകപ്പ്; പാറ്റ് കമ്മിന്‍സ്\n16 min ago ക്യാപ്റ്റന് കൂളും കലിപ്പിലാകും; ധോണി രോഷാകുലനായ മൂന്ന് സംഭവങ്ങള് ഇതാ\n44 min ago ഐപിഎല്ലിന്റെ ഭാവിയെന്ത്? നടക്കും, അങ്ങനെ മാത്രം... വാട്‌മോര് പറയുന്നു\nStory first published: Friday, January 17, 2020, 8:44 [IST]


ശശി തരൂരിന്റേ നിലപാട് വഞ്ചനാപരം; ജനങ്ങളോട് മറുപടി പറയേണ്ടി വരും: കകംപള്ളി | നേര്‍രേഖ24X7\nശശി തരൂരിന്റേ നിലപാട് വഞ്ചനാപരം; ജനങ്ങളോട് മറുപടി പറയേണ്ടി വരും: കകംപള്ളി\nതിരുവനന്തപുരം വിമാനത്താവള സ്വകാര്യവൽക്കരണത്തെ സ്വാഗതം ചെയ്ത ശശി തരൂർ എംപിയുടെ നിലപാട് വഞ്ചനാപരമെന്ന് മന്ത്രി കടകംപള്ളി സുരേന്ദ്രന്. കോണ്‍ഗ്രസ് നിലപാടിന് വിരുദ്ധമാണിത്. മുതലാളിമാര്‍ക്കായുള്ള നിലപാടില് നിന്ന് തരൂര് പിന്മാറണം. കച്ചവടത്തിന് കൂട്ടുനില്‍ക്കുന്നവര് ജനങ്ങളോട് മറുപടി പറയേണ്ടിവരും. ഇനി ജനകീയ പ്രതിരോധമാണ് ഇനി മാര്‍ഗമെന്നും വിമാനത്താവളം നല്ല രീതിയില് നടത്താന് ടിയാലിന് കഴിയുമെന്നും കടകംപള്ളി പറഞ്ഞു.\nഅതേസമയം, തിരുവനന്തപുരം വിമാനത്താവള സ്വകാര്യവൽക്കരണത്തെ അനുകൂലിച്ച് ശശി തരൂർ എംപി. തീരുമാനം വിമാനത്താവള വികസനം വേഗത്തിലാക്കുമെന്ന് തരൂര് ട്വീറ്റ് ചെയ്തു. ആര് നടത്തിയാലും ഭൂമിയുടെയും വിമാനത്താവളത്തിന്റെയും ഉടമസ്ഥാവകാശവും മറ്റു നിയന്ത്രണങ്ങളും സർക്കാർ ഏജൻസികളിൽ നിക്ഷിപ്തമാണ്. വിവാദമാണെങ്കിലും തിരുവനന്തപുരത്തെ ജനങ്ങൾ നേരിട്ട കാലതാമസത്തെക്കാൾ തീരുമാനം ഗുണം ചെയ്യുമെന്നും തരൂർ പറഞ്ഞു.\nനേര്‍രേഖ24X7: ശശി തരൂരിന്റേ നിലപാട് വഞ്ചനാപരം; ജനങ്ങളോട് മറുപടി പറയേണ്ടി വരും: കകംപള്ളി


പണം തരില്ല; വയറ് നിറയ്‌ക്കാന് അരി നല്‍കാം – സണ്ണി ലിയോണ് | Gramajyothi News\nപണം തരില്ല; വയറ് നിറയ്‌ക്കാന് അരി നല്‍കാം – സണ്ണി ലിയോണ്\nAugust 24, 2018 1:34 pm Published by : Chief Editor\nസണ്ണി ലിയോണ് കേരളത്തിന് അഞ്ച് കോടി നല്‍കിയെന്നത് വ്യാജ വാര്‍ത്ത തന്നെ. പണമായല്ല, പ്രളയബാധിതരുടെ വയറ് നിറയ്‌ക്കാനാണ് സണ്ണി ഇപ്പോള് ശ്രദ്ധ നല്‍കിയത്. പ്രളയം തകര്‍ത്ത മണ്ണിലേക്ക് അവര് കൊടുത്തത് 1.3 ടണ് അറിയും മറ്റ് ഭക്ഷ്യ സാധനങ്ങളുമാണ്. ഇക്കാര്യം താരം തന്നെ ഇന്ന് ചിത്രം സഹിതം സോഷ്യല് മീഡിയായില് പങ്ക് വച്ചു\n‘ എനിക്കറിയാം ഇതൊന്നും കേരളത്തിന്റെ ഇപ്പോഴത്തെ ആവശ്യത്തിന് പരിഹാരമല്ലെന്ന്. പക്ഷേ ഇപ്പോള് ഞാനിത് നല്‍കുന്നു. ഇനിയും കൂടുതല് സഹായിക്കും. മനുഷ്യത്വം അതിന്റെ ഏറ്റവും മനോഹരമായ രൂപത്തില് പിറക്കട്ടെ.


തുടര്‍ച്ചയായി ആറാം മാസവും ബുള്ളറ്റ് വില്‍പ്പന താഴോട്ട് - Malayalam DriveSpark\n45 min ago ഒഖിനാവ പ്രെയിസ് പ്രോ; ഒറ്റ ചാര്‍ജില് 110 കിലോമീറ്റര് സഞ്ചരിക്കാം\nതുടര്‍ച്ചയായി ആറാം മാസവും ബുള്ളറ്റ് വില്‍പ്പന താഴോട്ട്\nPublished: Saturday, May 4, 2019, 17:27 [IST]\nഏപ്രിലിലും രക്ഷയില്ല. രാജ്യത്ത് ബുള്ളറ്റ് വാങ്ങുന്നവരുടെ എണ്ണം കുറയുന്നു. തുടര്‍ച്ചയായി ആറാം മാസവും റോയല് എന്‍ഫീല്‍ഡിന്റെ വില്‍പ്പന നിലംപതിച്ചിരിക്കുകയാണ്. കഴിഞ്ഞമാസം റോയല് എന്‍ഫീല്‍ഡ് ആകെ വിറ്റത് 62,897 ബൈക്ക് യൂണിറ്റുകള് മാത്രം. മുന്‍വര്‍ഷം ഇതേകാലയളവില് 76,187 യൂണിറ്റുകള് കമ്പനി വിറ്റിരുന്നു.\nആഭ്യന്തര വില്‍പ്പന നോക്കിയാല് 21 ശതമാനമാണ് റോയല് എന്‍ഫീല്‍ഡിന് സംഭവിച്ചിരിക്കുന്ന ഇടിവ്. പോയമാസം ഇന്ത്യയില് 59,137 യൂണിറ്റുകളാണ് കമ്പനി വിറ്റത്. 2018 ഏപ്രിലില് 74,627 യൂണിറ്റുകളുടെ വില്‍പ്പന റോയല് എന്‍ഫീല്‍ഡ് കുറിക്കുകയുണ്ടായി. കഴിഞ്ഞവര്‍ഷം ഒക്ടോബറിലാണ് കമ്പനി ഏറ്റവുമൊടുവില് വളര്‍ച്ച രേഖപ്പെടുത്തിയത്.\nതുടര്‍ന്നിങ്ങോട്ടു ബുള്ളറ്റ് വില്‍പ്പന കീഴ്‌മേല് മറിഞ്ഞു. നിലവില് 350 സിസി മോഡലുകളിലാണ് റോയല് എന്‍ഫീല്‍ഡ് പ്രതിസന്ധി നേരിടുന്നത്. ഇതേസമയം, ഇന്റര്‍സെപ്റ്റര് 650 -യും കോണ്‍ടിനന്റല് ജിടി 650 -യും ചേര്‍ന്ന് കുറിച്ചിട്ടുള്ള വില്‍പ്പന കമ്പനിക്ക് ആശ്വാസം പകരും.\nഏപ്രില് മാസത്തെ വില്‍പ്പന കണക്കുകള് പ്രകാരം, 350 സിസിക്ക് മുകളില് 21 ശതമാനം വളര്‍ച്ച റോയല് എന്‍ഫീല്‍ഡിനുണ്ട്. ക്ലാസിക്ക്, ബുള്ളറ്റ്, തണ്ടര്‍ബേര്‍ഡ്, ഹിമാലയന്, ഇന്‍ര്‍സെപ്റ്റര് 650, കോണ്‍ടിനന്റല് ജിടി 650 മോഡലുകളാണ് ഇപ്പോള് റോയല് എന്‍ഫീല്‍ഡ് നിരയിലുള്ളത്. പുതിയ സുരക്ഷാ ചട്ടങ്ങള് മാനിച്ച് ഒറ്റ ചാനല് എബിഎസ് സുരക്ഷയില് ബുള്ളറ്റ് 350, 350 ES മോഡലുകളെയും പോയമാസം കമ്പനി അവതരിപ്പിക്കുകയുണ്ടായി.\n1.21 ലക്ഷം രൂപയാണ് ബുള്ളറ്റ് 350 -ക്ക് വില. ബുള്ളറ്റ് 350 ES 1.35 ലക്ഷം രൂപ ഷോറൂമില് വില കുറിക്കും. അടുത്തവര്‍ഷം ഏപ്രിലില് ഭാരത് സ്റ്റേജ് VI നിര്‍ദ്ദേശങ്ങള് പിടിമുറുക്കുന്ന സാഹചര്യം മുന്നില്‍ക്കണ്ട് പുതുതലമുറ ക്ലാസിക്ക്, തണ്ടര്‍ബേര്‍ഡ് മോഡലുകളെ വിപണിയില് അവതരിപ്പിക്കാനുള്ള ഒരുക്കത്തിലാണ് ഇപ്പോള് റോയല് എന്‍ഫീല്‍ഡ്. പുതിയ എഞ്ചിനും ആക്‌സസറികളും അടക്കം മോഡലുകളെ കമ്പനി അടിമുടി പരിഷ്‌കരിക്കും.\nMost Read: 125 ഡ്യൂക്കിന്‍റെ വിജയമാവര്‍ത്തിക്കാന് കെടിഎം RC 125, ജൂണില് വിപണിയില്\nഇപ്പോഴുള്ള എഞ്ചിന് യൂണിറ്റിനെ അപേക്ഷിച്ച് ഭാരത് സ്റ്റേജ് VI നിലവാരമുള്ള എഞ്ചിന് കൂടുതല് കരുത്തുത്പാദനം കുറിക്കുമെന്ന് സൂചനയുണ്ട്. മോഡലുകളുടെ പ്രകടനക്ഷമതയും കൂടും. ഇന്ത്യയ്ക്ക് പുറമെ വിദേശ രാജ്യങ്ങളിലും ശക്തമാകാനുള്ള നീക്കങ്ങള് കമ്പനി നടത്തുന്നുണ്ട്. കഴിഞ്ഞയാഴ്ച്ചയാണ് പുതിയ ഇന്റര്‍സെപ്റ്റര് 650, കോണ്‍ടിനന്റല് ജിടി 650 മോഡലുകളെ റോയല് എന്‍ഫീല്‍ഡ് ഇന്തോനേഷ്യയില് അവതരിപ്പിച്ചത്. അമേരിക്ക, യുകെ, തായ്‌ലാന്‍ഡ്, ഓസ്‌ട്രേലിയ തുടങ്ങിയ രാജ്യങ്ങളില് റോയല് എന്‍ഫീല്‍ഡിന്റെ പുതിയ 650 സിസി ബൈക്കുകള് തുടക്കം മുതല്‍ക്കേ വില്‍പ്പനയിലുണ്ട്.\nRoyal Enfield Sales Dropped In April. Read in Malayalam.\nStory first published: Saturday, May 4, 2019, 17:27 [IST]


അമ്പാടുവിന് ലോൺ തന്നെ അഭയം, ബുണ്ടസ് ലീഗെയിലേക്ക് മറാനൊരുങ്ങി ചെൽസി യുവ താരം - Fanport - Sports News Malayalam\nWednesday, Dec 11, 2019 12:53 AM\nചെൽസിയുടെ ടീനേജ് താരം ഈഥൻ അമ്പാടുവിന് ലോൺ. ബുണ്ടസ് ലീഗ ക്ലബ്ബായ ലെയ്പ്‌സിഗിലേക്കാണ് താരം ലോണിൽ പോകുന്നത്. കരാറിന് മുൻപായി താരം മെഡിക്കൽ പൂർത്തിയാക്കിയതായി റിപ്പോർട്ടുകൾ ഉണ്ട്. കഴിഞ്ഞ സീസണിൽ കാര്യമായി കളിക്കാതിരുന്ന അമ്പാടു ലോണിൽ പോകുന്നതാകും ഉചിതം എന്ന് ചെൽസി പരിശീലകൻ ഫ്രാങ്ക് ലംപാർഡ് നേരത്തെ വ്യക്തമാക്കിയിരുന്നു.\n18 വയസുകാരനായ അമ്പാടു ചെൽസി യുവ നിരയിൽ ഏറ്റവും കഴിവുള്ള കളിക്കാരിൽ ഒരാളായാണ് അറിയപ്പെടുന്നത്. സെൻട്രൽ ഡിഫൻസിലും, ഡിഫൻസീവ് മിഡ്ഫീൽഡർ റോളിലും ഒരേ പോലെ തിളങ്ങാനാവുന്ന താരമാണ് അമ്പാടു. വെയിൽസ് ദേശീയ ടീം അംഗമാണ് അമ്പാടു.\nPrevious article ഓയിന് മോര്‍ഗന് ധാക്ക ഡൈനാമൈറ്റ്സിന് വേണ്ടി കളിക്കാനെത്തുന്നു\nNext article ഇനി ഫ്രീകിക്ക് മതിലിൽ ഡിഫൻഡിംഗ് താരങ്ങൾ മാത്രം, ഗോൾകിക്കുകൾ പെനാൾട്ടി ബോക്സ് കഴിയണ്ട


Coronavirus Covid-19 Kerala News Wrap January 15 Updates-ഏറ്റവും കൂടുതൽ രോഗം സ്ഥിരീകരിച്ചത് എറണാകുളത്ത്; കുറവ് കാസർഗോട്ട്\nCoronavirus Covid 19 Kerala News Wrap January 15 Updates\n13 ജില്ലകളിൽ പുതുതായി രോഗം സ്ഥിരീകരിച്ചവരുടെ എണ്ണം ഇരുന്നൂറിലധികം\nJanuary 15, 2021 08:10:04 pm\nതിരുവനന്തപുരം/കൊച്ചി/കോഴിക്കോട്: സംസ്ഥാനത്ത് ഇന്ന് 5624 പേർക്കാണ് കോവിഡ് സ്ഥിരീകരിച്ചത്. 5110 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 394 പേരുടെ സമ്പര്‍ക്ക ഉറവിടം വ്യക്തമല്ല. 4603 പേർ ഇന്ന് രോഗമുക്തി നേടി. കഴിഞ്ഞ 24 മണിക്കൂറിനിടെ 62,934 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 8.94 ആണ്.\nസംസ്ഥാനത്ത് ഇന്ന് എറണാകുളം ജില്ലയിലാണ് ഏറ്റവും കൂടുതൽ രോഗബാധ സ്ഥിരീകരിച്ചത്. 799 പേർക്കാണ് ജില്ലയിൽ രോഗം സ്ഥിരീകരിച്ചത്. കാസർഗോഡ് ജില്ലയിലാണ് ഏറ്റവും കുറവ് കോവിഡ് കേസുകൾ ഇന്ന് സ്ഥീരീകരിച്ചത്. 97 പേർക്ക് ഇന്ന് ജില്ലയിൽ രോഗം സ്ഥിരീകരിച്ചു. കാസർഗോഡ് ഒഴികെയുള്ള എല്ലാ ജില്ലകളിലും ഇരുന്നൂറിലധികമാണ് പുതിയ രോഗികൾ.\nKerala Covid-19 Tracker- സംസ്ഥാനത്ത് ഇന്ന് 5624 പേര്‍ക്ക് കോവിഡ്\nസംസ്ഥാനത്ത് ഇന്ന് 5624 പേര്‍ക്ക് കോവിഡ്-19 സ്ഥിരീകരിച്ചു. രോഗം സ്ഥിരീകരിച്ച് ചികിത്സയിലായിരുന്ന 4603 പേരുടെ പരിശോധനാഫലം നെഗറ്റീവ് ആയി. ഇതോടെ 67,496 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 7,65,757 പേര് ഇതുവരെ കോവിഡില് നിന്നും മുക്തി നേടി.\nഇന്ന് രോഗം സ്ഥിരീകരിച്ചവരില് 5110 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 394 പേരുടെ സമ്പര്‍ക്ക ഉറവിടം വ്യക്തമല്ല. 58 പേര് സംസ്ഥാനത്തിന് പുറത്ത് നിന്നും വന്നവരാണ്.\nടെസ്റ്റ് പോസിറ്റിവിറ്റി നിരക്ക് 8.94\n2,02,080 പേർ നിരീക്ഷണത്തിൽ\nതിരുവനന്തപുരത്ത് 301 പേര്‍ക്ക് കോവിഡ് സ്ഥിരീകരിച്ചു\nതിരുവനന്തപുരത്ത് ഇന്ന് 301 പേര്‍ക്കു കൂടി കോവിഡ് 19 സ്ഥിരീകരിച്ചു. 321 പേര് രോഗമുക്തരായി. നിലവില് 3,527 പേരാണു രോഗം സ്ഥിരീകരിച്ചു ചികിത്സയില് കഴിയുന്നത്.\nഇന്നു രോഗം സ്ഥിരീകരിച്ചവരില് 189 പേര്‍ക്കു സമ്പര്‍ക്കത്തിലൂടെയാണു രോഗബാധയുണ്ടായത്. ഇതില്9പേര് ആരോഗ്യപ്രവര്‍ത്തകയാണ്.\nരോഗലക്ഷണങ്ങളെത്തുടര്‍ന്നു ജില്ലയില് 1,690 പേരെക്കൂടി നിരീക്ഷണത്തിലാക്കി. ഇവരടക്കം ആകെ 20,305 പേര് വീടുകളിലും 76 പേര് സ്ഥാപനങ്ങളിലും ക്വാറന്റൈനില് കഴിയുന്നുണ്ട്. ഇന്നലെവരെ നിരീക്ഷണത്തിലുണ്ടായിരുന്ന 1,314 പേര് രോഗലക്ഷണങ്ങളില്ലാതെ നിരീക്ഷണകാലം പൂര്‍ത്തിയാക്കി.\nകൊല്ലത്ത് 468 പേർക്ക് രോഗബാധ; 461 പേർക്ക് സമ്പർക്കത്തിലൂടെ\nകൊല്ലം ജില്ലയിൽ ഇന്ന് 468 പേർക്ക് കോവിഡ് രോഗം സ്ഥിരീകരിച്ചു. വിദേശത്തു നിന്നുമെത്തിയ3പേർക്കും സമ്പർക്കം മൂലം 461 പേർക്കും ഉറവിടം വ്യക്തമല്ലാത്ത ഒരാൾക്കും3ആരോഗ്യ പ്രവർത്തകർക്കും രോഗം സ്ഥിരീകരിച്ചു. ജില്ലയിൽ ഇന്ന് 237 പേർ രോഗമുക്തി നേടി.\nപത്തനംതിട്ടയില് 437 പേര്‍ക്ക് സമ്പര്‍ക്കത്തിലൂടെ രോഗബാധ\nപത്തനംതിട്ട ജില്ലയില് ഇന്ന് 443 പേര്‍ക്ക് കോവിഡ്-19 സ്ഥിരീകരിച്ചു. ഇന്ന് രോഗം സ്ഥിരീകരിച്ചവരില് രണ്ടു പേര് വിദേശത്ത് നിന്ന് വന്നതും, നാലു പേര് മറ്റ് സംസ്ഥാനങ്ങളില് നിന്നും വന്നവരും, 437 പേര് സമ്പര്‍ക്കത്തിലൂടെ രോഗം ബാധിച്ചവരുമാണ്. ഇതില് സമ്പര്‍ക്കപശ്ചാത്തലം വ്യക്തമല്ലാത്ത 34 പേരുണ്ട്. ഇ\nആലപ്പുഴയിൽ 353 പേർക്ക് കോവിഡ്\nഇന്ന് ആലപ്പുഴ ജില്ലയിൽ 353 പേർക്ക് കോവിഡ് സ്ഥിരീകരിച്ചു . ഒരാൾ വിദേശത്തു നിന്നും എത്തിയതാണ് . 344 പേർക്ക് സമ്പർക്കത്തിലൂടെയാണ് രോഗം ബാധിച്ചത് . 8 പേരുടെ സമ്പർക്ക ഉറവിടം വ്യക്തമല്ല. 234 പേരുടെ പരിശോധനാഫലം നെഗറ്റീവായി. ആകെ 57959 പേർ രോഗ മുക്തരായി. 4493പേർ ചികിത്സയിൽ ഉണ്ട്.\nകോട്ടയത്ത് 567 പേര്‍ക്ക് രോഗബാധ; 561 പേര്‍ക്കും സമ്പര്‍ക്കത്തിലൂടെ\nകോട്ടയം ജില്ലയില് 567 പേര്‍ക്ക് കൂടി കോവിഡ് സ്ഥിരീകരിച്ചു. 561 പേര്‍ക്കും സമ്പര്‍ക്കം മുഖേനയാണ് വൈറസ് ബാധിച്ചത്. സംസ്ഥാനത്തിനു പുറത്തുനിന്നെത്തിയ ആറുപേര് രോഗബാധിതരായി. പുതിയതായി 5243 പരിശോധനാഫലങ്ങളാണ് ലഭിച്ചത്.\nജില്ലയിൽ 5363 പേരാണ് നിലവില് ചികിത്സയിലുള്ളത്. ഇതുവരെ ആകെ 58718 പേര് കോവിഡ് ബാധിതരായി. 53400 പേര് രോഗമുക്തി നേടി. ജില്ലയില് ആകെ 13509 പേര് ക്വാറന്‍റയിനില് കഴിയുന്നുണ്ട്.\nഇടുക്കിയിൽ 290 പേർക്ക് കോവിഡ്; 280 പേർക്ക് സമ്പർക്കത്തിലൂടെ\nഇടുക്കി ജില്ലയിൽ ഇന്ന് 290 പേർക്ക് രോഗബാധ സ്ഥിരീകരിച്ചു. ഇന്ന് രോഗം സ്ഥിരീകരിച്ചവരിൽ 280 പേർക്ക് സമ്പർക്കത്തിലൂടെയാണ് രോഗം ബാധിച്ചിരിക്കുന്നത്.5പേർക്ക് രോഗം ബാധിച്ചത് എവിടെ നിന്നാണെന്ന് വ്യക്തമല്ല. അന്യ സംസ്ഥാനത്ത് നിന്നെത്തിയ രണ്ട് പേർക്കും മൂന്ന് ആരോഗ്യ പ്രവർത്തകർക്കും ജില്ലയിൽ ഇന്ന് കോവിഡ് സ്ഥിരീകരിച്ചിട്ടുണ്ട്.\nഎറണാകുളത്ത് 799 പേർക്ക് രോഗബാധ\nഎറണാകുളം ജില്ലയിൽ ഇന്ന് 799 പേർക്ക് രോഗം സ്ഥിരീകരിച്ചു. വിദേശം/ ഇതര സംസ്ഥാനത്ത് നിന്നെത്തിയ രണ്ടുപേർ, സമ്പർക്കം വഴി രോഗം സ്ഥിരീകരിച്ച 758 പേർ, ഉറവിടമറിയാത്ത 35 പേർ, നാല് ആരോഗ്യ പ്രവർത്തകർ എന്നിവർ ഇതിൽ ഉൾപ്പെടുന്നു. 537 പേർ രോഗ മുക്തി നേടി.\nഇന്ന് ജില്ലയിൽ നിന്നും കോവിഡ് 19 പരിശോധനയുടെ ഭാഗമായി സർക്കാർ സ്വകാര്യ മേഖലകളിൽ നിന്നായി 7889 സാമ്പിളുകൾ കൂടി പരിശോധയ്ക്ക് അയച്ചിട്ടുണ്ട്.\nതൃശൂരിൽ 499 പേര്‍ക്ക് കോവിഡ്; 426 പേര് രോഗമുക്തരായി\nതൃശ്ശൂര് ജില്ലയില് വെളളിയാഴ്ച്ച 499 പേര്‍ക്ക് കൂടി കോവിഡ്-19 സ്ഥീരികരിച്ചു. 426 പേര് രോഗമുക്തരായി. ജില്ലയില് വെളളിയാഴ്ച്ച സമ്പര്‍ക്കം വഴി 489 പേര്‍ക്കാണ് രോഗം സ്ഥീരികരിച്ചത്. കൂടാതെ 06 ആരോഗ്യ പ്രവര്‍ത്തകര്‍ക്കും, സംസ്ഥാനത്തിന് പുറത്തുനിന്ന് എത്തിയ 01 പേര്‍ക്കും, രോഗ ഉറവിടം അറിയാത്ത3പേര്‍ക്കും രോഗബാധ ഉണ്ടായിട്ടുണ്ട്.\nജില്ലയില് രോഗബാധിതരായി ചികിത്സയില് കഴിയുന്നവരുടെ എണ്ണം 5135 ആണ്. ജില്ലയില് ഇതുവരെ കോവിഡ് സ്ഥീരികരിച്ചവരുടെ എണ്ണം 80,821 ആണ്. 75,123 പേരെയാണ് ആകെ രോഗമുക്തരായി ഡിസ്ചാര്‍ജ്ജ് ചെയ്തത്.\nപാലക്കാട് 209 പേര്‍ക്ക് കോവിഡ്; 133 പേര്‍ക്ക് രോഗമുക്തി\nപാലക്കാട് ജില്ലയില് ഇന്ന് 209 പേര്‍ക്ക് കോവിഡ് 19 സ്ഥിരീകരിച്ചു. ഇതില് സമ്പര്‍ക്കത്തിലൂടെ രോഗബാധ ഉണ്ടായ 114 പേര്, ഉറവിടം അറിയാതെ രോഗം ബാധിച്ച 88 പേര്, വിദേശത്തുനിന്നും ഇതര സംസ്ഥാനത്ത് നിന്നുമായി വന്ന3പേർ,4ആരോഗ്യ പ്രവർത്തകർ എന്നിവര് ഉള്‍പ്പെടും. 133 പേര് രോഗമുക്തി നേടി.\nമലപ്പുറത്ത് 699 പേര് രോഗമുക്തി നേടി\nമലപ്പുറം ജില്ലയില് ഇന്ന് 699 പേര് കോവിഡ് 19 രോഗമുക്തരായി. ഇതോടെ ജില്ലയില് കോവിഡ് മുക്തരായവരുടെ എണ്ണം 92,957 ആയി. അതേസമയം ആരോഗ്യ മേഖലയില് പ്രവര്‍ത്തിക്കുന്ന ഒരാളുള്‍പ്പടെ 478 പേര്‍ക്കാണ് ഇന്ന് രോഗബാധയുണ്ടായത്. ഇതില് 461 പേര്‍ക്ക് നേരിട്ടുള്ള സമ്പര്‍ക്കത്തിലൂടെയും 12 പേര്‍ക്ക് ഉറവിടമറിയാതെയുമാണ് വൈറസ്ബാധയുണ്ടായത്. കൂടാതെ ഇതര സംസ്ഥാനങ്ങളില് നിന്നെത്തിയ നാല് പേര്‍ക്കും ഇന്ന് രോഗം സ്ഥിരീകരിച്ചിട്ടുണ്ട്.\nകോഴിക്കോട്ട് 660 പുതിയ രോഗികൾ; 636 പേര്‍ക്ക് സമ്പർക്കത്തിലൂടെ\nകോഴിക്കോട് ജില്ലയില് ഇന്ന് 660 പോസിറ്റീവ് കേസുകള് കൂടി റിപ്പോര്‍ട്ട് ചെയ്തു.\nവിദേശത്ത് നിന്ന് എത്തിയവരില് നാലു പേര്‍ക്കും ഇതര സംസ്ഥാനങ്ങളില്‍നിന്ന് എത്തിയവരില് രണ്ടു പേര്‍ക്കും രോഗം സ്ഥിരീകരിച്ചു. ഉറവിടം വ്യക്തമല്ലാത്ത 18 പോസിറ്റീവ് കേസുകള് റിപ്പോര്‍ട്ട് ചെയ്തു. സമ്പര്‍ക്കം വഴി 636 പേര്‍ക്ക് രോഗബാധയുണ്ടായി. 518 പേര് കൂടി രോഗമുക്തി നേടി.\nഇന്ന് പുതുതായി വന്ന 1,538 പേരുള്‍പ്പെടെ ജില്ലയില് 21,633 പേര് നിരീക്ഷണത്തിലുണ്ട്. ജില്ലയില് ഇതുവരെ 2,42,850 പേര് നിരീക്ഷണം പൂര്‍ത്തിയാക്കി. ജില്ലയില് ഇന്ന് വന്ന 210 പേരുള്‍പ്പെടെ ആകെ 9,221 പ്രവാസികളാണ് നിരീക്ഷണത്തിലുള്ളത്.\nവയനാട് ജില്ലയിൽ 241 പേര്‍ക്ക് രോഗബാധ സ്ഥിരീകരിച്ചു\nവയനാട് ജില്ലയില് ഇന്ന് 241 പേര്‍ക്ക് കോവിഡ് സ്ഥിരീകരിച്ചു. 207 പേര് രോഗമുക്തി നേടി. നാല് ആരോഗ്യ പ്രവര്‍ത്തകര് ഉള്‍പ്പെടെ 240 പേര്‍ക്ക് സമ്പര്‍ക്കത്തിലൂടെയാണ് രോഗബാധ. ഇതില് 12 പേരുടെ സമ്പര്‍ക്ക ഉറവിടം വ്യക്തമല്ല. വിദേശത്ത് നിന്നും എത്തിയ ഒരാള്‍ക്കും രോഗം സ്ഥിരീകരിച്ചു.\nഇതോടെ ജില്ലയില് കോവിഡ് സ്ഥിരീകരിച്ചവരുടെ ആകെ എണ്ണം 19782 ആയി. 16799 പേര് ഇതുവരെ രോഗമുക്തരായി. ചികിത്സയിലിരിക്കെ 121 മരണം. നിലവില് 2862 പേരാണ് ചികിത്സയിലുള്ളത്. ഇവരില് 2601 പേര് വീടുകളിലാണ് ഐസൊലേഷനില് കഴിയുന്നത്.\nകണ്ണൂർ ജില്ലയില് 219 പേര്‍ക്ക് കൂടി കോവിഡ്\nകണ്ണൂർ ജില്ലയില് ഇന്ന് 219 പേര്‍ക്ക് കോവിഡ് ബാധ സ്ഥിരീകരിച്ചു. 202 പേര്‍ക്ക് സമ്പര്‍ക്കം മൂലമാണ് രോഗബാധ. ഒമ്പത് പേർ വിദേശത്തു നിന്ന് എത്തിയവരും മൂന്ന് പേർ ഇതര സംസ്ഥാനത്തു നിന്ന് എത്തിയവരും അഞ്ച് പേര് ആരോഗ്യ പ്രവര്‍ത്തകരുമാണ്. 125 പേര് വെള്ളിയാഴ്ച രോഗമുക്തി നേടി.\nകാസര്‍കോട് ജില്ലയില് 97 പേര്‍ക്ക് കൂടി കോവിഡ് 19 പോസിറ്റീവായി. വിദേശത്തുനിന്ന് വന്ന രണ്ടു പേർ ഇതരസംസ്ഥാനത്തുനിന്നു വന്ന രണ്ടു പേർ, സമ്പര്‍ക്കം വഴി രോഗം ബാധിച്ച 93 പേർ എന്നിവർ ഇതിൽ ഉൾപ്പെടുന്നു. ചികിത്സയിലുണ്ടായിരുന്ന 115 പേര്‍ക്ക് കോവിഡ് നെഗറ്റീവായി


അവരിനി എന്തൊക്കെ തരാമെന്നു പറഞ്ഞാലും ബിഗ്‌ബോസിലേക്ക് തിരികെ ഞാനില്ല; അത് ഈ മൂന്ന് കാരണങ്ങൾ കൊണ്ടാണ് - മലയാളം ന്യൂസ് പോർട്ടൽ\nഅവരിനി എന്തൊക്കെ തരാമെന്നു പറഞ്ഞാലും ബിഗ്‌ബോസിലേക്ക് തിരികെ ഞാനില്ല; അത് ഈ മൂന്ന് കാരണങ്ങൾ കൊണ്ടാണ്\nPosted on August 12, 2020, 1:35 PM\nമഴവില് മനോരമയിലെ ഫാമിലി റിയാലിറ്റി ഷോയില് കൂടി മിനി സ്‌ക്രീന് രംഗത്തെത്തിയ താരമാണ് മഞ്ജു. പിന്നീട് മാറിമായത്തില് അഭിനയിക്കുകയും അതിലൂടെ മലയാള സിനിമയില് എത്തിയ മഞ്ജു, ചെറുതും വലുതുമായ വേഷങ്ങള് ചെയ്തു പ്രേക്ഷകരുടെ മനസ്സില് ഇടം നേടിയെടുത്ത താരമാണ്. ഏഷ്യാനെറ്റിലെ ബിഗ്‌ബോസ് സീസൺ രണ്ടിൽ താരം എത്തിയിരുന്നു. ബിഗ്‌ബോസിൽ എത്തിയ ശേഷമാണ് മഞ്ജുവിന് ജനശ്രദ്ധകൂടിയത് , എന്നാൽ ഇനി ബിഗ്‌ബോസിലേക്ക് താൻ തിരികെ പോകില്ല എന്ന് മഞ്ജു പറഞ്ഞിരിക്കുകയാണ്.\nഒരു റിയാലിറ്റി ഷോയിൽ പങ്കെടുക്കവെ ആണ് മഞ്ജു തതന്റെ ഈ അഭിപ്രായം വെളിപ്പെടുത്തിയത്, അതിനു രണ്ടു മൂന്നു കാര്യങ്ങൾ ഉണ്ട്. ഒന്നാമത് തങ്ങൾക്ക് സ്വന്തമായി ഒരു വീട് ഇല്ലായിരുന്നു, വാടകയ്ക്ക് ഒക്കെയായി നല്ലൊരു തുക ആകുമായിരുന്നു. എന്നാൽ ഞങ്ങൾക്ക് കുഞ്ഞൊരു വീട് വയ്ക്കാനുള്ള തുക ബിഗ് ബോസിൽ നിന്നും കിട്ടി.ഇനി ഞങ്ങൾക്ക് കുറച്ച് കടം ഉണ്ട്, അത് എങ്ങനെയെങ്കിലും ജോലി ചെയ്തു തീർക്കും.\nപിന്നെ എന്നെ പോലെ ഒരാൾക്ക് പറ്റിയ ഷോ അല്ല ബിഗ്‌ബോസ്, ഞാൻ ഇനിയും അങ്ങോട്ട് പോയാൽ എനിക്കവിടെ പിടിച്ച് നിൽക്കുവാൻ സാധിക്കില്ല. പിന്നെ എന്റെ വീട്ടുകാരെ ഇങ്ങനെ കാണാതിരിക്കാൻ എനിക്ക് സാധിക്കില്ല, അതുകൊണ്ട് താൻ ഇനി ബിഗ്ബബോസിലേക്ക് തിരികെ പോകില്ല എന്നാണ് മഞ്ജു പറയുന്നത്.


മറുപിള്ളയിലും മൈക്രോപ്ലാസ്റ്റിക്ക് സാന്നിധ്യം, കുഞ്ഞുങ്ങളുടെ വളര്‍ച്ചയെ ബാധിച്ചേക്കാമെന്ന് ഗവേഷകർ | Scientists discovered presence of microplastics in placenta of unborn babies\nമറുപിള്ളയിലും മൈക്രോപ്ലാസ്റ്റിക്ക് സാന്നിധ്യം, കുഞ്ഞുങ്ങളുടെ വളര്‍ച്ചയെ ബാധിച്ചേക്കാമെന്ന് ഗവേഷകർ\nRome, First Published Dec 27, 2020, 1:46 PM IST\n'പ്ലാസ്റ്റിസെന്റ' എന്ന് വിളിക്കുന്ന ഈ പഠനം മറുപിള്ളയിലെ മൈക്രോപ്ലാസ്റ്റിക്‌സിന്റെ ആദ്യ തെളിവുകളാണ്. അത് എൻവയോൺമെന്റ് ഇന്റർനാഷണൽ ജേണലിൽ പ്രസിദ്ധീകരിക്കുകയുണ്ടായി.\nപ്ലാസ്റ്റിക് ഇന്ന് മനുഷ്യരാശിയ്ക്ക് വളരെ വലിയ ഭീഷണിയാണ് ഉയർത്തുന്നത്. അതിന്റെ ദൂരവ്യാപകമായ ഫലങ്ങളിൽ നിന്നും ഗർഭസ്ഥശിശുക്കൾ പോലും മോചിതരല്ല എന്നത് ഞെട്ടിക്കുന്ന ഒരു സത്യമാണ്. പ്രസവശേഷം ആരോഗ്യവതികളായ നാല് സ്ത്രീകളുടെ മറുപിള്ളയിൽ നിന്ന് മൈക്രോപ്ലാസ്റ്റിക്ക് കണങ്ങൾ ഗവേഷകർ കണ്ടെത്തിയത് വളരെയധികം ആശങ്കയ്ക്ക് ഇടനൽകുന്നു. പിഞ്ചുകുഞ്ഞുങ്ങളുടെ മറുപിള്ളയിൽ ആദ്യമായിട്ടാണ് ഈ പ്ലാസ്റ്റിക് കണങ്ങൾ കണ്ടെത്തുന്നത്.\nപഠനത്തിന് വിധേയരായ സ്ത്രീകൾ ആരോഗ്യവതികളാണെങ്കിലും, അവരുടെ കുഞ്ഞുങ്ങളുടെ അവസ്ഥ എന്താണെന്ന് കൃത്യമായി പറയാൻ സാധിക്കില്ല. എന്നിരുന്നാലും പ്ലാസ്റ്റിക്കിൽ അടങ്ങിയിരിക്കുന്ന രാസവസ്തുക്കൾ കുഞ്ഞുങ്ങളുടെ വികസനത്തിന് തടസ്സമാകുമെന്ന് വിദഗ്ദ്ധർ ഭയപ്പെടുന്നു. പഠനത്തിൽ നാല് പ്ലാസന്റകളിലായി 12 മൈക്രോപ്ലാസ്റ്റിക് ശകലങ്ങൾ ഗവേഷകർ കണ്ടെത്തി. മറുപിള്ളയുടെ മൂന്ന് ശതമാനം മാത്രമാണ് പരിശോധിച്ചിട്ടുള്ളത്. മൊത്തം മൈക്രോപ്ലാസ്റ്റിക് ശകലങ്ങൾ യഥാർത്ഥത്തിൽ ഇതിലും വളരെ ഉയർന്നതായിരിക്കാമെന്ന് അവർ അനുമാനിക്കുന്നു. കുഞ്ഞിന്റെ രോഗപ്രതിരോധശേഷിയെ അത് പ്രതികൂലമായി ബാധിക്കുമോ എന്ന് ഗവേഷകർ ഭയക്കുന്നു. ഈ മൈക്രോപ്ലാസ്റ്റിക് അവശിഷ്ടങ്ങൾ അമ്മമാർ കഴിക്കുകയോ, ശ്വസിക്കുകയോ ചെയ്‌തിരിക്കാമെന്നും റിപ്പോർട്ടിൽ പറയുന്നു.\n'പ്ലാസ്റ്റിസെന്റ' എന്ന് വിളിക്കുന്ന ഈ പഠനം മറുപിള്ളയിലെ മൈക്രോപ്ലാസ്റ്റിക്‌സിന്റെ ആദ്യ തെളിവുകളാണ്. അത് എൻവയോൺമെന്റ് ഇന്റർനാഷണൽ ജേണലിൽ പ്രസിദ്ധീകരിക്കുകയുണ്ടായി. പരിശോധനയിൽ പിഗ്മെന്റിന്റെ അടയാളങ്ങളുള്ള പ്ലാസ്റ്റിക്ക് കണങ്ങളാണ് കണ്ടെത്തിയത്. അവ നീല, ചുവപ്പ്, ഓറഞ്ച് , പിങ്ക് നിറങ്ങളിലുള്ളവയായിരുന്നു. അവ പാക്കേജിംഗ്, പെയിന്റുകൾ അല്ലെങ്കിൽ സൗന്ദര്യവർദ്ധകവസ്തുക്കൾ, വ്യക്തിഗത പരിചരണ ഉൽപ്പന്നങ്ങൾ എന്നിവയിൽ നിന്നായിരിക്കാം എന്ന് അനുമാനിക്കുന്നു. കുട്ടിയുടെ വളർച്ചയെ ഇത് പ്രതികൂലമായി ബാധിക്കാമെന്ന് അവർ അഭിപ്രായപ്പെട്ടു. “ഇനി മനുഷ്യകോശങ്ങൾ മാത്രമല്ല, ജൈവശാസ്ത്രപരവും അസ്ഥിരവുമായ വസ്തുക്കളുടെ മിശ്രിതമായി മാറും കുഞ്ഞുങ്ങളുടെ ശരീരം” റോമിലെ സാൻ ജിയോവന്നി കാലിബിറ്റ ഫേറ്റ്ബെനെഫ്രാറ്റെല്ലി ആശുപത്രിയിലെ പ്രസവചികിത്സ, ഗൈനക്കോളജി ഡയറക്ടറും പ്രധാന രചയിതാവുമായ അന്റോണിയോ രാഗുസ പറഞ്ഞു.\nപ്രാഥമികമായി 10 മൈക്രോൺ വലുപ്പമുള്ള (0.01 മിമി) മൈക്രോപ്ലാസ്റ്റിക്കുകളായിരുന്നു അവ. രക്തത്തിൽ എളുപ്പത്തിൽ ഒഴുകി നടക്കാൻ ഇവയ്ക്ക് കഴിയും. ഈ കണികകൾ കുഞ്ഞുങ്ങളുടെ ശരീരത്തിൽ പ്രവേശിച്ചിരിക്കാം. എന്നിരുന്നാലും ഇത് വിലയിരുത്താൻ ശാസ്ത്രജ്ഞർക്ക് കഴിഞ്ഞിട്ടില്ല. മൈക്രോപ്ലാസ്റ്റിക്സ് മലിനീകരണം ഭൂമിയിൽ എല്ലായിടത്തുമുണ്ട്. ഈ ചെറിയ കണികകൾ ഭക്ഷണം, വെള്ളം, അല്ലെങ്കിൽ ശ്വസനം എന്നിവ വഴി ആളുകളുടെ ശരീരത്തിനകത്തേയ്ക്ക് പ്രവേശിക്കുന്നു. ശിശുക്കളിൽ ഇത് എത്രത്തോളം പ്രശ്നങ്ങൾ സൃഷ്ടിക്കുമെന്ന് പരിശോധിക്കേണ്ടത് അനിവാര്യമാണെന്ന് ഗവേഷകർ പറഞ്ഞു.\nLast Updated Dec 27, 2020, 1:46 PM IST


കഴിഞ്ഞതെല്ലാം മറക്കാം. രണ്ടാം സീസണ് കാത്തിരിക്കുന്നത് വമ്പന് പരീക്ഷണങ്ങള്\nരണ്ട് വര്‍ഷക്കാലം തകര്‍പ്പന് പ്രകടനം നടത്തിയാണ് ഇന്ത്യ ടെസ്റ്റ് ചാംപ്യന്‍ഷിപ്പ് ഫൈനലില് കടന്നത്. എന്നാല് ലോക ടെസ്റ്റ് ചാംപ്യന്‍ഷിപ്പ് ഫൈനലില് ന്യൂസിലന്‍റ് ബോളിംഗിനു മുന്നില് ഇന്ത്യ കീഴടങ്ങുകയായിരുന്നു. ഫൈനലില് എട്ടു വിക്കറ്റിന്‍റെ തോല്‍വിയാണ് ഇന്ത്യ നേരിട്ടത്.\nകഴിഞ്ഞതെല്ലാം മറന്ന് അടുത്ത സീസണിലേക്ക് ഒരുങ്ങാനുള്ള സമയമായി. 2021 ജൂലൈ മുതല് 2023 വരെയാണ് അടുത്ത ടെസ്റ്റ് ചാംപ്യന്‍ഷിപ്പ് നടക്കുന്നത്. ഈ രണ്ട് വര്‍ഷം ആറ് ടെസ്റ്റ് സീരീസുകളാണ് ഇന്ത്യ കളിക്കുന്നത്.3വീതം നാട്ടിലും, വിദേശത്തുമാണ് ഇന്ത്യ ടെസ്റ്റ് പരമ്പര കളിക്കുന്നത്.\nഇംഗ്ലണ്ടിനെതിരെയുള്ള ടെസ്റ്റ് പരമ്പരയോടെയാണ് ഇന്ത്യ രണ്ടാമത്തെ ലോക ടെസ്റ്റ് ചാംപ്യന്‍ഷിപ്പില് തുടക്കം കുറിക്കുക. ആഗസ്റ്റ്4മുതല് 14 വരെയാണ് അഞ്ചു മത്സരങ്ങളടങ്ങിയെ ടെസ്റ്റ് പരമ്പര ഒരുക്കിയിരിക്കുന്നത്. അതിനു ശേഷം ന്യൂസിലന്‍റ് രണ്ട് ടെസ്റ്റ് മത്സരങ്ങള്‍ക്കായി ഇന്ത്യയില് എത്തും. ടി20 ലോകകപ്പിനു ശേഷം നടക്കും എന്ന് കരുതപ്പെടുന്ന പരമ്പരയുടെ ദിവസം പ്രഖ്യാപിച്ചട്ടില്ലാ.\nഅതിനുശേഷമാണ് സൗത്താഫ്രിക്കകെതിരെയുള്ള മൂന്നു മത്സരങ്ങളടങ്ങിയ പരമ്പര. ഡിസംമ്പര് മുതല് 2022 ജനുവരി വരെയായിരിക്കും പരമ്പര. വര്‍ഷത്തിന്‍റെ ആരംഭത്തില് ടെസ്റ്റ് ചാംപ്യന്‍ഷിപ്പിന്‍റെ രണ്ടാം ഹോം പരമ്പരയില് ഇന്ത്യ ശ്രീലങ്കയെ നേരിടും. നാട്ടിലെ മൂന്നാമത്തെ പരമ്പര ശക്തരായ ഓസ്ട്രേലിയക്കെതിരെയാണ്. ബംഗ്ലാദേശിനെതിരെ രണ്ട് ടെസ്റ്റ് മത്സരങ്ങള് കളിച്ച് ടെസ്റ്റ് ചാംപ്യന്‍ഷിപ്പിന്‍റെ ലീഗ് സ്റ്റേജ് പൂര്‍ത്തിയാക്കും.\nPrevious articleഈ തോൽവി അവൻ താങ്ങില്ല:കോഹ്ലിക്ക് ഇത് കരിയറിലെ വലിയ വേദന -തുറന്ന് പറഞ്ഞ് മുൻ താരം\nNext articleഎനിക്ക് ഇവനെ നേരത്തെ അറിയാം..ഇവന് അടിക്കുന്നത് ഇടത്തേക്കായിരിക്കും. പക്ഷേ അവഗണന…ബാക്കി സംഭവിച്ചത് ഇങ്ങനെ


resist: February 2010\n2001 സെപ്റ്റംബര് 11-നു ശേഷം ലോകത്തെ ഏറ്റവും വലിയ ഫാഷനായി മാറിയിരിക്കുകയാണ് ഭീകരവിരുദ്ധ പോരാട്ടങ്ങളും ഭീകരവാദ ആരോപണങ്ങളും. ഏതു രാജ്യവും മറ്റൊരു രാജ്യവുമായി കരാറിലേര്‍പ്പെടുമ്പോള് അതിലൊരു വിഷയം ഭീകരവിരുദ്ധ പോരാട്ടത്തില് സഹകരിക്കുമെന്നതായിരിക്കും. കമ്യൂണിസത്തിനു ശേഷം 'ഭീകരവാദം' ഒരു ബദല് പ്രത്യയശാസ്ത്രമായി ഉയര്‍ത്തപ്പെട്ടിരിക്കുന്നു. ഇന്ത്യന്, അമേരിക്കന്, റഷ്യന് കരാറുകളെല്ലാം ഈ 'ഫാഷനെ' അടിസ്ഥാനപ്പെടുത്തി നിലവില് വന്നതാണ്. ഇന്ത്യയില് നിരവധി സ്ഫോടന പരമ്പരകള് അരങ്ങേറിയിട്ടുണ്ട്. ഇന്ത്യന് സേനയും പോലീസും ലശ്കറേ ത്വയ്യിബയുമായും ജയ്ശെ മുഹമ്മദുമായും മുഖാമുഖം ഏറ്റുമുട്ടലുകള് നടന്നിട്ടുണ്ട്. പലതും ഒറിജിനലിനെ വെല്ലുന്ന വ്യാജനായിരുന്നുവെന്ന് പിന്നീട് തെളിയിക്കപ്പെട്ടിട്ടുണ്ട്. മാലേഗാവ് സ്ഫോടന പരമ്പരയുടെ പിന്നില് വര്‍ത്തിച്ചത് ഇന്ത്യക്ക് ഇതുവരെ പരിചയമില്ലാത്ത ഭീകരവാദ മസാലകൂട്ടുകളായിരുന്നു. ഭീകരരുടെ നിറവും രുചിയും ഭാഷയും വസ്ത്രവും മണവും നേരത്തെ നിശ്ചയിക്കപ്പെട്ടതില്‍നിന്ന് വിരുദ്ധമായിരുന്നു മാലേഗാവ് സ്ഫോടനത്തില് അറസ്റിലായ സംഘ്പരിവാര് പൂജാരികള്! ഇത് അന്വേഷിച്ച് പുറത്തുകൊണ്ടുവന്ന ഹേമന്ദ് കര്‍ക്കരെ എന്ന പോലീസ് ഉദ്യോഗസ്ഥന് മുംബൈ ഭീകരാക്രമണത്തില് കൊല്ലപ്പെടുകയുണ്ടായി. ഹേമന്ദ് കര്‍ക്കരെയുടെ മരണത്തില് ദുരൂഹതയുണ്ടെന്ന് രാജ്യം ഭരിക്കുന്ന മന്ത്രിമാര് വരെ പറഞ്ഞു തുടങ്ങിയതാണ്. ഹൂ കില്‍ഡ് കര്‍ക്കരെ? എന്ന പുസ്തകത്തില് മുശ്രിഫ് പ്രതിപാദിക്കുന്നതും നിരവധി സംശയങ്ങളുടെ ഒരു പട്ടിക തന്നെയാണ്. ആരാണ് ഭീകരര് എന്ന ചോദ്യത്തിന് നിങ്ങള് ഒരുത്തരമേ പറയാവൂ എന്ന് ഇവിടത്തെ മുഖ്യധാരാ രാഷ്ട്രീയ പാര്‍ട്ടികളും മീഡിയയും നിഷ്കര്‍ഷിച്ചിരിക്കുന്നു. സ്വാതന്ത്യ്രാനന്തര ഇന്ത്യയില് മൂവായിരത്തോളം വര്‍ഗീയ കലാപങ്ങള് നടന്നിട്ടുണ്ട്. ഇതില് കൊല്ലപ്പെട്ടവരും അറസ്റ് ചെയ്യപ്പെട്ടവരും ഒരേ സമുദായത്തില് പെട്ടവരാണ്.\nശരീഅത്ത് വിവാദവും മണ്ഡല് വിരുദ്ധ പ്രക്ഷോഭവും ബാബരി മസ്ജിദ് തകര്‍ച്ചയും ഇന്ത്യയിലെ പൊതുബോധത്തെ സംശയിക്കുന്നതിന് മുസ്ലിം സമുദായത്തെ പ്രേരിപ്പിച്ചിട്ടുണ്ട്. വളരെ പുരോഗമനാത്മകമായ മുഖംമൂടികളണിഞ്ഞവരുടെയുള്ളിലും കൊത്താന് പാകത്തില് പത്തിവിടര്‍ത്തി നില്‍ക്കുന്നത് സവര്‍ണതയുടെ വിഷസര്‍പ്പങ്ങളാണ്. മണ്ഡല്‍വിരുദ്ധ പ്രക്ഷോഭത്തിന് ദല്‍ഹി യൂനിവേഴ്സിറ്റിയിലെ വിദ്യാര്‍ഥികളെ തെരുവിലിറക്കി ഹിംസാത്മകമായ സമരങ്ങള്‍ക്ക് നേതൃത്വം നല്‍കിയിരുന്നത് മാര്‍ക്സിസ്റ് ചരിത്രകാരനായ ബിപിന് ചന്ദ്രയായിരുന്നു. ഇവിടത്തെ ഭൂരിപക്ഷസമുദായത്തെ കൂടെ നിര്‍ത്താന് സി.പി.എമ്മിന്റെ കേന്ദ്ര കമ്മിറ്റി കൂടിയാലോചിച്ച് നടപ്പിലാക്കിയതായിരുന്നു ശരീഅത്ത് വിവാദം. ഇവിടത്തെ പൊതുമണ്ഡലവും മതേതരത്വവും അധിനിവേശം ചെയ്യപ്പെട്ടവയാണ്. മതേതരത്വത്തിന്റെ മതം ഏതാണെന്നും പൊതുമുഖത്തെ കൈയടക്കിയ ജാതിയേതാണെന്നും തിരിച്ചറിയുമ്പോഴാണ് ന്യൂനപക്ഷ/കീഴാള രാഷ്ട്രീയത്തിന് നിലനില്‍പുണ്ടാവുകയുള്ളൂ. ഇവിടത്തെ പൊതുമണ്ഡലത്തിന്റെ മത/ജാതി മൂല്യങ്ങള് തന്നെയാണ് കമ്യൂണിസ്റ് പാര്‍ട്ടിയും പിന്തുടരുന്നത് എന്ന് തെളിയിക്കുന്ന നിരവധി സംഭവങ്ങളില് ചിലത് മാത്രമാണ് മണ്ഡല് വിരുദ്ധ പ്രക്ഷോഭവും ശരീഅത്ത് വിവാദവും. ബാബരിയുടെ തകര്‍ച്ചയോടെ പൊതുമണ്ഡലത്തെ ആശ്രയിച്ചു നിന്നിരുന്ന ന്യൂനപക്ഷസമുദായം അക്ഷരാര്‍ഥത്തില് അരക്ഷിതരായി. ഇവിടത്തെ മുഖ്യധാരാ രാഷ്ട്രീയ പാര്‍ട്ടികള്‍ക്ക് തങ്ങളെ സംരക്ഷിക്കാന് കഴിയില്ലെന്ന ബോധം ഇതോടെ വ്യക്തമായി. അങ്ങനെ ന്യൂനപക്ഷ രാഷ്ട്രീയ പാര്‍ട്ടികള് പുതുതായി രൂപീകൃതമായി. മുസ്ലിം പ്രസിദ്ധീകരണങ്ങള്, മത സ്ഥാപനങ്ങള്, പര്‍ദ തുടങ്ങിയവ വര്‍ധിക്കാന് തുടങ്ങി. മുസ്ലിം മാനേജ്മെന്റുകള് നടത്തുന്ന പത്രങ്ങളുടെ സര്‍ക്കുലേഷന് കൂടി. മുസ്ലിം സ്ത്രീകള് ധാരാളമായി പര്‍ദ ഉപയോഗിച്ചു. മത വസ്ത്രമെന്നതിലുപരി ഇവിടത്തെ പൊതുബോധവുമായി കലഹിക്കുന്ന വസ്ത്രമായി പര്‍ദ.\nബാബരിയുടെ തകര്‍ച്ചക്കു ശേഷം മുസ്ലിംകളില് രാഷ്ട്രീയ ബോധം സ്വത്വാടിസ്ഥാനത്തില് തന്നെ ശക്തിപ്പെട്ട രണ്ടു സംഭവങ്ങളായിരുന്നു ബട്ല ഹൌസ് ഏറ്റുമുട്ടലും ലൌ ജിഹാദ് വിവാദവും. ലൌ ജിഹാദുമായി ബന്ധപ്പെട്ട് കേരളത്തില് നടന്ന പരിപാടികളില് പങ്കെടുത്തവരെയും അതിനെതിരെ പൊതു പ്രസ്താവന നടത്തിയവരെയും ശ്രദ്ധിച്ചാല് മനസ്സിലാകുന്നത്, കേരളത്തില് ശക്തിപ്പെട്ടുവരുന്ന കീഴാള രാഷ്ട്രീയത്തിന്റെ ശക്തമായ അടയാളങ്ങളാണ്. മുസ്ലിം സമുദായവും വളരെ ക്രിയാത്മകമായ സമീപനമാണ് ഈ വിഷയങ്ങളോട് സ്വീകരിച്ചിരുന്നത്. മനോരമക്കെതിരെ പ്രസംഗിക്കാനും അവരുടെ പത്രമാപ്പീസുകള്‍ക്കു മുന്നില് പോസ്റര് ഒട്ടിക്കാനും വരെ സമുദായം തയാറായി. ഇവിടത്തെ രാഷ്ട്രീയ പാര്‍ട്ടികളെയും മീഡിയയെയും പ്രതിരോധത്തിലാക്കാന് ഈ ക്രിയാത്മകമായ സമീപനങ്ങള് കൊണ്ട് സാധിച്ചുവെന്നതാണ് ലൌ ജിഹാദാനന്തര കീഴാള രാഷ്ട്രീയത്തിന്റെ പ്രസക്തി. അത്രമേല് സുഖകരമല്ലാത്ത പൊതുബോധമാണ് കേരളത്തില് നിലവിലുള്ളത്.\nനരേന്ദ്രന് കമീഷന് റിപ്പോര്‍ട്ടിന്റെ സന്ദര്‍ഭത്തില് ഇതു വളരെ വ്യക്തമായി ബോധ്യപ്പെട്ടതാണ്. ഇപ്പോള് കോണ്‍ഗ്രസ് പാര്‍ട്ടിയുടെ അമരത്തിരിക്കുന്ന വ്യക്തി, 'നരേന്ദ്രന് കമീഷന് റിപ്പോര്‍ട്ട് നടപ്പിലാക്കിയാല് ഞങ്ങള്‍ക്ക് എന്തു കിട്ടു'മെന്നായിരുന്നു അന്ന് ചോദിച്ചത്. 'ഞങ്ങള്' എന്നതുകൊണ്ട് അദ്ദേഹം ഉദ്ദേശിച്ചത് സ്വന്തം ജാതിയെയായിരുന്നു. സവര്‍ണമൂല്യങ്ങള് അരിച്ചിറങ്ങുന്ന ഈഴവ വാര്‍പ്പുമാതൃകയാണ് എസ്.എന്.ഡി.പി. ശ്രീനാരായണഗുരുവിനെ സംബന്ധിച്ചുള്ള വിമര്‍ശനം, അദ്ദേഹം സവര്‍ണ മാതൃകയില് കീഴാള നവോത്ഥാനം നടപ്പിലാക്കിയെന്നതാണ്. കേരള കൌമുദി പരിശോധിച്ചാല് ഈ പകര്‍ന്നാട്ടം വളരെ വ്യക്തമായി മനസ്സിലാക്കാന് സാധിക്കും. ലൌ ജിഹാദ് വിവാദം കത്തിപ്പടരുമ്പോള് എന്.എസ്.എസ്-എസ്.എന്.ഡി.പി സഖ്യം യാദൃഛികമായിരുന്നില്ല, ചരിത്രപരമായ ഒരനിവാര്യതയായിരുന്നു. കമ്യൂണിസ്റ് പ്രസ്ഥാനങ്ങള് വരെ ഈ ഭാഗത്ത് ചേര്‍ന്നതും പൊതുബോധത്തിന്റെ ഏക മതം വീര്‍പ്പുമുട്ടി പുറത്തു ചാടിയപ്പോഴായിരുന്നു. ശരീഅത്ത് വിവാദകാലത്ത് പരലോകത്തെയും മതത്തെയും നാലു കെട്ടുന്നതിനെയും തലേകെട്ടിനെയും ചീത്ത വിളിച്ചു നടന്നിരുന്ന ആള് ഇസ്ലാമിക സ്വത്വപ്രശ്നങ്ങള് കൈകാര്യം ചെയ്തപ്പോള് വെറും കുഞ്ഞമ്മദായി മാറിയത് നാം കണ്ടതാണ്. മതേതരനായ 'കെ.ഇ.എന്നി'നും മുസ്ലിമായ 'കുഞ്ഞമ്മദിനും' ഒത്തുതീര്‍പ്പുകള് പാടില്ല. എന്നാല് കെ.എന് പണിക്കര്‍ക്കതാവാം. എത്ര ഉറക്കെ പ്രഖ്യാപിച്ചാലും കെ.ഇ.എന് അവസാന വിശകലനത്തില് പൊതുമണ്ഡലത്തിനകത്ത് കുഞ്ഞമ്മദാവുന്നതിന്റെ രാഷ്ട്രീയധ്വനി വളരെ വ്യക്തമാണ്. കാരണം കുഞ്ഞമ്മദ് പൊതുമണ്ഡലത്തിനു പുറത്താണ്. അകത്തുകയറാന് കുഞ്ഞമ്മദിന് കെ.ഇ.എന്നായാല് മാത്രമേ കഴിയൂ എന്നതാണ് പ്രശ്നം. മുസ്ലിംകളെ പൊതുമണ്ഡലത്തിലേക്ക് ശുദ്ധീകരണം നടത്തി എടുക്കാനുള്ള നിയോഗമേറ്റടുത്ത എം.എന് കാരശ്ശേരിക്കും പൊതുമണ്ഡലത്തിന്റെ അംഗീകാരം കിട്ടാന് മുഹ്യിദ്ദീന് നടുക്കണ്ടി എന്നതിന് പകരം 'എം.എന്' എന്നു തന്നെ ഉപയോഗിക്കണം. കെ.എന് പണിക്കര്‍ക്കും ഇ.എം.എസ് നമ്പൂതിരിപ്പാടിനും എം.ടി വാസുദേവന് നായര്‍ക്കും അതിന്റെ പ്രശ്നമില്ല. കാരണം പ്രത്യേക ജാതിക്കും മതത്തിനുമാണ് നമ്മള് പൊതുമണ്ഡലം, മതേതരത്വം എന്നൊക്കെ പറഞ്ഞുവരുന്നത്. കെ.എന് പണിക്കര് 'മതം പൊതുമണ്ഡലത്തിലേക്ക് പ്രവേശിക്കുന്നു' (മാതൃഭൂമി ആഴ്ചപ്പതിപ്പ്) എന്ന് പറയുമ്പോഴും പൊതുമണ്ഡലത്തിലേക്ക് പ്രവേശിക്കുന്ന മതം സോളിഡാരിറ്റി പോലുള്ള സംഘടനകളാണെന്ന് വ്യക്തമാണ്. ഇവിടെ പൊതു മണ്ഡലത്തിലേക്ക് പ്രവേശിക്കാന് അനുമതി ലഭിക്കാത്ത മത, ജാതി സ്വത്വങ്ങള് ഏതെന്ന് നാം നേരത്തെ നിശ്ചയിച്ചിട്ടുണ്ട്. അതായത് പരിശുദ്ധ 'പൊതു'മണ്ഡലത്തെ സോളിഡാരിറ്റി പിടിച്ചുകുലുക്കുന്നു. സവര്‍ണ അധീശ വ്യവസ്ഥ സെക്യുലര് മോഡേണിസത്തിന്റെ മറവില് (എം.എന് കാരശ്ശേരി) സോളിഡാരിറ്റിയെ വിമര്‍ശിക്കുന്നു. അപ്പോള് പണിക്കര് വ്യക്തമാക്കുന്നത് നമ്മുടെ സാമ്പ്രാദായിക മാര്‍ക്സിസത്തിന്റെ പരിമിതിയാണ്. പൊതുമണ്ഡലത്തെക്കുറിച്ച് പണിക്കര് പുലര്‍ത്തുന്ന ധാരണകള് ഇവിടെ ഊട്ടിയുറപ്പിക്കുന്നത് ബ്രാഹ്മണിക്കല് ആധിപത്യത്തെയാണ്. വ്യത്യസ്ത മതങ്ങള്, മത രഹിതര് തുടങ്ങിയവ നിലനില്‍ക്കുന്ന വളരെ ബഹുസ്വര സ്വഭാവമുള്ള ഇടത്തെയാണ് പൊതുമണ്ഡലം എന്ന സങ്കല്‍പം നിര്‍മിക്കുന്നത്. അവിടെയാണ് വ്യത്യസ്തതകള് തമ്മില് പരസ്പരം സംവദിക്കുന്ന ജനാധിപത്യം നിലനില്‍ക്കുന്നത്. ഇവിടെയാണ് മതേതര ആധുനിക മതത്തിന്റെ അടിത്തറയിലുള്ള വിമോചന വഴികളെക്കുറിച്ച് സംസാരിക്കുന്നവരെ ഉള്‍ക്കൊള്ളണം എന്നൊക്കെ പറയാനാവുക. പര്‍ദ ധരിക്കുന്ന പെണ്‍കുട്ടിക്ക് ജനാധിപത്യ ബോധത്തിനകത്ത് ഇടം നല്‍കണം എന്നു പ്രഖ്യാപിക്കാന് പാകത്തില് വിശാലമായ പൊതുസംവാദാന്തരീക്ഷം നിലനില്‍ക്കണം. അപ്പോള് നമുക്ക് ബഹുസ്വരതയുടെ താളലയങ്ങള് അനുഭവപ്പെടും. ബഹുസ്വരതയുടെ താളലയങ്ങള് ആര്‍ക്കാണ് ഏകപക്ഷീയമായി ലഭ്യമായിക്കൊണ്ടിരുന്നത്? ഈ കൊട്ടിഘോഷിക്കപ്പെടുന്ന 'മതേതര ബഹുസ്വര പൊതുമണ്ഡലം' എത്രമേല് പൊതുവാണ് എന്നതാണ് ഇവിടത്തെ ന്യൂനപക്ഷ, കീഴാള രാഷ്ട്രീയത്തിന്റെ പ്രശ്നം. യഥാര്‍ഥത്തില് സര്‍വര്‍ക്കും സര്‍വവും സാധ്യമാവുന്ന 'പൊതുമണ്ഡലം' കേരള ചരിത്രത്തില് മാര്‍ക്സിയന് നവോത്ഥാനത്തിനു ശേഷവും മരീചികയായി തുടരുന്നു.\nഇന്ത്യയിലെ തീവ്രവാദത്തിന്റെ ഹോള്‍സെയില് നടക്കുന്നത് കേരളത്തിലാണെന്നാണ് ഇവിടെ പ്രചരിപ്പിക്കപ്പെട്ടുകൊണ്ടിരിക്കുന്നത്. 'ഉമ്മ കാണാത്ത മയ്യിത്ത്' മുതല് നിരവധി ഭീകരവേട്ട കേസുകള് എവിടെയെത്തി, കശ്മീര് റിക്രൂട്ട്മെന്റ് നിലച്ചോ തുടങ്ങിയ തുടര് ചോദ്യങ്ങള് പോലും ചോദിക്കാന് പറ്റാത്ത വിധത്തില് ഇവിടത്തെ 'പൊതുബോധ'ത്തെ മറവി ബാധിച്ചിരിക്കുന്നു. ഈ ആരോപണങ്ങള് ശക്തിപ്പെട്ടു വരുമ്പോള് സമുദായം ആരാന്റെ വീട്ടിലെ അനാഥ മക്കളെപ്പോലെ അന്തംവിട്ട് നില്‍ക്കുകയാണ്. നസീറിനെ അറസ്റ് ചെയ്ത് രഹസ്യ കേന്ദ്രത്തിലാക്കി അവിടന്ന് ലഭിക്കുന്ന വെളിപാടുകള് നമ്മുടെ മാധ്യമങ്ങള് ആഘോഷിക്കുകയാണ്. കിട്ടിയ അളവില് നസീറിനെയും അദ്ദേഹത്തിന്റെ പിതാവിനെയും, പിതാവ് പോകുന്ന പള്ളിയെയും പള്ളി പരിപാലിക്കുന്ന സമുദായത്തെയും ചീത്ത വിളിക്കാനും നമ്മുടെ പത്രമാധ്യമങ്ങള് മത്സരിച്ചുകൊണ്ടിരിക്കുന്നു. അദ്ദേഹത്തെ ചോദ്യം ചെയ്യുമ്പോള് കോഴിക്കോട് ആസ്ഥാനമാക്കി പ്രവര്‍ത്തിക്കുന്ന മുഴുവന് മുസ്ലിം സംഘടനകളുടെയും ഓഫീസുകള് കാട്ടി ഇതില്‍നിന്ന് എവിടെനിന്നാണ് ആര്.ഡി.എക്സ് ചെന്നതെന്ന ചര്‍ച്ചകളിലായിരുന്നു നമ്മുടെ ദൃശ്യ മാധ്യമങ്ങള്. ഇന്ത്യയിലെ മുഴുവന് സ്ഫോടനങ്ങളുടെയും പിന്നില് നസീറാണെന്നതിന് തെളിവുകള് ലഭിച്ചുകഴിഞ്ഞതായി ഓരോ ചാനലും അഭിമാനത്തോടെ പറയാന് തുടങ്ങി. ഇതിനിടയില് ഹൈക്കോടതി ലൌ ജിഹാദ് ഭൂതത്തെ തുറന്നുവിട്ടു. കോടതിക്ക് സമര്‍പ്പിച്ച 14 റിപ്പോര്‍ട്ടുകളും വ്യാജമാണെന്ന് പ്രഖ്യാപിക്കാനും ഹൈക്കോടതി സന്നദ്ധമായി.\nകളമശ്ശേരി ബസ് കത്തല് കേസിലും നസീറിന്റെ പങ്കും സൂഫിയ മഅ്ദനിയെ പ്രതിചേര്‍ത്ത പട്ടികയും പോലീസ് പുറത്തുവിട്ടു. ഇതിലെ ഒന്നും രണ്ടും പ്രതികളെവിടെയാണ്? കളമശ്ശേരി ബസ് കത്തിക്കലിലെ പത്താം പ്രതിക്കെന്താണ് ഇത്ര പ്രത്യേകത? അവിടെയാണ് പൊതുമണ്ഡലത്തിന്റെ യുക്തി പ്രവര്‍ത്തിക്കുന്നത്. പര്‍ദ ധരിച്ച മുസ്ലിം സ്ത്രീ ബസ് കത്തിക്കലിലെ മാത്രം പ്രതിയല്ല, ഒരു സമുദായത്തിന്റെ പ്രതീകമാണ്. മാതൃഭൂമിയില് വന്ന ഒരു കാര്‍ട്ടൂണ് ഇതിനുദാഹരണമാണ്. പര്‍ദ ധരിച്ച കേരളത്തിന്റെ മാപ്പ് അതിനു നേരെ 'അന്ധകാരത്തിലേക്ക്' എന്ന വാചകവും ചേര്‍ത്തു വെച്ചിരിക്കുന്നു. സൂഫിയയിലൂടെയും നസീറിലൂടെയും എന്താണ് നടക്കുന്നതെന്നതിന്റെ മറയില്ലാത്ത പ്രഖ്യാനമായിരുന്നു ആ ചിത്രം. ഇവിടത്തെ ഇടതുപക്ഷത്തിനു പോലും (രാഷ്ട്രീയമായി) മഅ്ദനിയെ സഹായിക്കാന് സാധിക്കാതെ വന്നതില്‍നിന്നും പൊതുബോധത്തിന്റെ പ്രത്യയശാസ്ത്രം എത്ര രൂക്ഷവും സങ്കീര്‍ണവുമായിട്ടാണ് പ്രവര്‍ത്തിക്കുന്നതെന്ന് ബോധ്യമാവുന്നു. നമ്മുടെ രാഷ്ട്രീയത്തെയും സാഹിത്യത്തെയും സിനിമയെയും പാഠപുസ്തകങ്ങളെയും നിര്‍ണയിക്കുന്ന വലിയ ജ്ഞാനപദ്ധതിയെ തിരിച്ചറിയുകയും അതിനെതിരെ പ്രതിരോധം തീര്‍ക്കാന് സാധിക്കുകയും വേണം. ബ്രാഹ്മണിക്കല് ജ്ഞാനാധികാരത്തിന്റെ നിര്‍ണയങ്ങളെ വെല്ലുവിളിക്കാന് ശക്തിയുണ്ടാവുമ്പോഴാണ് ന്യൂനപക്ഷ കീഴാള രാഷ്ട്രീയത്തിന് നിലനില്‍പ്പുണ്ടാവുക.\nPosted by resist at 1:50 AM2comments:\nPosted by resist at 9:45 AM No comments:\nദേശീയത നിരവധി അപരവല്‍ക്കരണങ്ങളുടെ സങ്കേതമാണ്. പ്രശ്ന വല്‍കൃതമായ പ്രത്യയശാസ്ത്രവുമാണ്. അയല്‍രാജ്യങ്ങളെ മാത്രമല്ല ഓരോ രാഷ്ട്രത്തിലെയും പ്രബലരല്ലാത്ത ജനസമൂഹത്തെയും ദേശീയത അന്യവല്‍ക്കരിക്കുന്നുണ്ട്. ഇന്ത്യയില് മുസ്ലിം, സിഖ്, ശ്രീലങ്കയില് തമിഴ് ജനത തുടങ്ങിയവ അതിനുദാഹരണങ്ങളാണ്. ഇന്ത്യയില് സമീപകാലത്ത് നടന്ന ഭീകരവേട്ട, മുസ്ലിം വിദ്യാര്‍ത്ഥികളെ വെടിവെച്ച് കൊല്ലല്, യുവാക്കളെ അറസ്റു ചെയ്യല് മുഴുവന് ഈ അന്യവല്‍ക്കരണത്തിന്റെ തുടര്‍ച്ചകള് തന്നെയാണ്. ന്യൂനപക്ഷങ്ങള് ഭൂരിപക്ഷമാവുന്ന പ്രദേശങ്ങളും ദേശീയതയുടെ കീഴില് അപരവല്‍ക്കരണത്തിനും/ ദേശദ്രോഹമെന്ന വിളിപ്പേരുകള്‍ക്കും വിധേയമാവാറുണ്ട്. ജമ്മു കാശ്മീര് (മുസ്ലിം ഭൂരിപക്ഷം) നാഗാലാന്റ് (ക്രിസ്ത്യന് ഭൂരിപക്ഷം) പഞ്ചാബ് (സിഖ് ഭൂരിപക്ഷം) തുടങ്ങിയവയുടെ പ്രശ്നങ്ങളെ നമ്മുടെ പൊതുബോധം വിലയിരുത്തുന്നത് ദേശീയ വിരുദ്ധ സമീപനങ്ങളായിട്ടാണ്.\nദേശീയത ആധുനിക ലോകത്തിന്റെ സൃഷ്ടിയാണ്. ദേശീയതയും സ്വരാജ്യസ്നേഹവും പതിനെട്ടാം നൂറ്റാണ്ടിന്റെ സംഭാവനയാണ്. പതിനെട്ടാം നൂറ്റാണ്ടിന് മുമ്പ് ജനങ്ങള് തങ്ങളുടെ കൂറ് പ്രഖ്യാപിച്ചിരുന്നത് സ്വസമുദായത്തോടോ, വംശത്തോടോ, ജന്മിമാരാടോ, രാജാക്കന്മാരാടോ മതങ്ങളോടോ ആയിരുന്നു. 1789 ലെ ഫ്രഞ്ച് വിപ്ളവത്തോട് കൂടിയാണ് ദേശീയത ശക്തി പ്രാപിക്കുന്നത്. സ്വാതന്ത്യ്രം, സമത്വം, സാഹോദര്യം, എന്ന മുദ്രാവാക്യവുമായി ലൂയി പതിനാറാമന്റെ സ്വേഛാധിപത്യ ഭരണത്തിനെതിരെ നടന്ന ദേശീയ പ്രക്ഷോഭമാണ് ഫ്രഞ്ച് വിപ്ളവം. ഈ ആവേശത്തില് നിന്നാണ് യൂറോപ്പില് ദേശീയ ബോധം ഉയര്‍ന്നു വന്നത്. പത്തൊമ്പതാം നൂറ്റാണ്ടിലാണു ദേശീയാടിസ്ഥാനത്തിലുള്ള ഏകീകരണത്തിനും സ്വാതന്ത്യ്രത്തിനും വേണ്ടിയുള്ള മുന്നേറ്റങ്ങള് രൂപം കൊണ്ടത്. ഇങ്ങനെ ദേശീയ വികാരത്തില് നിന്ന് രൂപം കൊണ്ട രണ്ടു രാഷ്ട്രങ്ങളാണു ഇറ്റലിയും ജര്‍മ്മിനിയും. ജോസഫ് മസീനിയും ഗ്യാരിബാള്‍ഡിയും ചേര്‍ന്ന് നയിച്ച യംഗ് ഇറ്റലി എന്ന പ്രസ്ഥാനം ഇറ്റലിയെ വിദേശാധിപത്യത്തില് നിന്ന് മോചിപ്പിച്ച് ഏകീകരിച്ചു. പോപ്പിന്റെ ഭരണം വത്തിക്കാന് സിറ്റിയില് മാത്രമാക്കി. നാസിസത്തിന്റെയും ഫാസിസത്തിന്റെയും ദേശീയതയിലധിഷ്ഠിതമായ അതിക്രമങ്ങള് ലോകചരിത്രത്തില് തുല്യതയല്ലാത്തതാണ്. സോഷ്യലിസവും ഇത് തന്നെ തുടര്‍ന്നു. 1914 ല് യുദ്ധം തുടങ്ങിയപ്പോള് യൂറോപ്യന് സോഷ്യലിസ്റുകള് സാര്‍വ്വ ദേശീയത കൈവെടിയുകയും ദേശീയത പുണരുകയും ചെയ്തു. 1917 ല് ഒക്ടോബര് വിപ്ളവ കാലത്ത് കമ്മ്യൂണിസ്റുകാര് അന്തര് ദേശീയ തൊഴിലാളി ഐക്യത്തെ പറ്റി സംസാരിച്ചിരുന്നുവെങ്കിലും പിന്നീട് അതിര്‍ത്തിക്കുള്ളിലെ ദേശീയവാദികളായി മാറുകയും ചെയ്തു. ചൈന, ക്യൂബ, വിയറ്റ്നാം എന്നിവിടങ്ങളിലും പാര്‍ട്ടി സ്വന്തം ദേശീയത കെട്ടിപ്പടുത്തു. ഏഷ്യയിലും ആഫ്രിക്കയിലും ദേശീയത പടര്‍ന്നതു സാമ്രാജ്യത്വ വിരുദ്ധ സമരത്തോട് കൂടിയാണ്. രണ്ടാം ലോക മഹായുദ്ധത്തിന് ശേഷം ഇന്ത്യയിലും ഈജിപ്തിലും ദേശീയ സമരങ്ങള് വിജയം കണ്ടു. രണ്ടാം ലോക മഹായുദ്ധത്തിന് ശേഷമുള്ള ഇരുപത്തഞ്ചു വര്‍ഷങ്ങള്‍ക്കുള്ളില് 66 പുതിയ രാഷ്ട്രങ്ങള് രൂപം കൊണ്ടു. അങ്ങനെ ദേശീയത അന്താരാഷ്ട്ര രാഷ്ട്രീയ രംഗത്ത് പ്രബല ഘടകമായി നിലകൊണ്ടു.\nദേശീയത എന്നതുകൊണ്ട് അര്‍ത്ഥമാക്കുന്നത് ഭൂപടത്തിലെ അതിര്‍ത്തി രേഖക്കുള്ളില് സ്ഥിതി ചെയ്യുന്ന പ്രദേശത്തോടുള്ള സ്വരാജ്യ സ്നേഹമാണ്. ഈ പ്രദേശം ഏകവും അഖണ്ഡവുമായ ഒരു രാഷ്ട്രമാണെന്നും അതിനോടുള്ള ജാതിമത പ്രാദേശിക ഭേദമന്യേയുള്ള സ്നേഹം സംഘടിപ്പിക്കലാണു ദേശീയത. ഇതൊരു സാമൂഹിക ബോധമാണ്. ഒരു രാജ്യത്തെ ജനതയെ കൂട്ടിയിണക്കുന്ന വൈകാരിക ഭാവമാണ് ദേശീയത. ഇതിനു പലമാനങ്ങളുണ്ട്. പലരും ഇതിനെ പല രൂപത്തിലാണു കാണുന്നത്. വ്യക്തി, കുടുംബം, സമൂഹം, ദേശം, സാര്‍വ്വ ദേശീയത ഇവ മാനവ രാശിയുടെ ഔന്നത്യത്തിലേക്കുള്ള വളര്‍ച്ചയുടെ വ്യത്യസ്ത ഘട്ടങ്ങളാണ്. അവ പരസ്പരം ഏറ്റുമുട്ടുന്നില്ല. ഒരു ഘട്ടത്തില് നിന്നാണ് അടുത്ത ഘട്ടം രൂപം കൊള്ളുന്നത്. വ്യക്തിയും കുടുംബവും, കുടുംബവും സമൂഹവും പോലെ. കടുംബസൃഷ്ടിക്ക് അനിവാര്യമായത് പോലെ സമൂഹ സൃഷ്ടിക്ക് കുടുംബങ്ങളും സാര്‍വ്വദേശീയതയുടെ രൂപീകരണത്തിന് ദേശീയതയും സന്ധി ചെയ്യുന്നു.\nദേശീയതയുടെ മറുവശം സങ്കുചിതമാണ്. ഇന്ത്യയിലെ സവര്‍ണ ദേശീയത പ്രതിനിധീകരിക്കുന്നത് ഉന്മാദ ദേശീയ വികാരത്തെയാണ്. പ്രാദേശികതയെ നിരന്തരം ചെറുത്തു തോല്‍പ്പിക്കാന് ദേശീയ വികാരം എപ്പോഴും പ്രോത്സാഹിപ്പിച്ചു കൊണ്ടിരിക്കണം. വൈദേശിക ശക്തികളുടെ എതിര്‍പ്പിനെ വിജയപൂര്‍വ്വം നേരിടാന് വേണ്ടിയുള്ള മനോഭാവവും സൈനിക സജ്ജീകരണവും അനിവാര്യമാണ്. ഒരു സംസ്കാരം, ഒരു ദേശം ഇതാണ് ഇന്ത്യയിലെ ദേശീയവാദികളുടെ കാഴ്ചപ്പാട്. ദേശീയതയും വംശീയതയും ചേര്‍ന്ന് അപകടകരമായ കൂട്ടുകെട്ട് ഉണ്ടാവുന്നു. ഇരുപതാം നൂറ്റാണ്ടിലെ ദുരന്തങ്ങളായ വംശഹത്യകള് നടത്തിയത് വംശീയതയിലധിഷ്ഠിതമായ ദേശീയതയാണ്. വംശത്തെ അടിസ്ഥാനപ്പെടുത്തിയുള്ള ദേശീയത അപകടകരവും ജനാധിപത്യ വിരുദ്ധവും ഫാസിസ്റ് മുഖവുമുള്ളതുമാവുന്നു. ഇത്തരം ദേശീയത ഒരു പൊതുവീക്ഷണത്തോടു കൂടിയല്ല മറിച്ച് സമൂഹത്തിലെ പ്രബലായവരുടെ വീക്ഷണകോണിലൂന്നിയതാണ്. തങ്ങള് മറ്റുള്ളവരില് നിന്ന് വ്യത്യസ്തരും ഉന്നതരമാണെന്ന് ഇവര് വിശ്വസിക്കുന്നു. ഇത്തരം ദേശീയത അതിന്റെ തീവ്രരൂപത്തില് വംശഹത്യയെയും കൂട്ടക്കുരുതിയെയും അംഗീകരിക്കുന്നു. ഇതിനു ഉദാഹരണങ്ങളാണ് ജൂതന്മാര്‍ക്കെതിരെ നടന്ന നാസിക്കൂട്ടക്കൊല. മുസ്ലിംകള്‍ക്കെതിരായ സെര്‍ബ് കുരുതി, ഇസ്രായേലിന്റെ ഫലസ്തീന് അധിനിവേശം എന്നിവ. വംശ ദേശീയത വളരെ അപകടകരമാണെന്നു പറയുന്നത് മിക്ക രാജ്യങ്ങളിലും വ്യത്യസ്ത വംശങ്ങള് ഇടകലര്‍ന്നാണ് ജീവിക്കുന്നത് എന്നതുകൊണ്ടാണ്. ഇംഗ്ളണ്ടില് സ്കോട്സ്, വെല്‍ഷ്, ഐറിഷ്, ഇംഗ്ളീഷുകാര് എന്നിവരുണ്ട്. ഇന്ത്യ മത, ഭാഷ ദേശ വൈജാത്യമുള്ള വിവിധ ജനവിഭാഗങ്ങളെയും സംസ്കാരത്തെയും ഉള്‍ക്കൊള്ളുന്നു. മറ്റു രാജ്യങ്ങളിലെല്ലാം പല വിഭാഗം ജനങ്ങള് ഇടകലര്‍ന്നു വസിക്കുന്നു. ശ്രീലങ്ക, മലേഷ്യ എന്നീ രാജ്യങ്ങള് സിംഹളരുടെയും മലായ് നിവാസികളുടെയും മാതൃരാജ്യമായാണ് അറിയപ്പെടുന്നതെങ്കിലും ഈ രാജ്യങ്ങള് കുടിയേറ്റം മൂലമുള്ള വൈവിധ്യ സമൂഹത്തെ ഉള്‍ക്കൊള്ളുന്നു. ഇന്ത്യ, നൈജീരിയ എന്നിവ നാനാജാതി മതസ്ഥരുടെ ദേശമാണ്. കരീബിയന് നാടുകളുടെ കാര്യവും വിത്യസ്തമല്ല. വടക്കെ അമേരിക്ക, ലാറ്റിന് അമേരിക്ക എന്നിവിടങ്ങളില് കുടിയേറിയ യൂറോപ്യരുടെയും അമേരിക്കന് ഇന്ത്യക്കാരുടെയും സങ്കര സമൂഹം വസിക്കുന്നു.\nഒരു രാഷ്ട്രം ജനിച്ച് കഴിഞ്ഞാല് ഉടന് അവിടത്തെ ഭരണകൂടത്തിന്റെ പ്രധാന ചുമതല ജനങ്ങളില് ദേശീയ ബോധം വളര്‍ത്തുകയാണ്. എങ്കിലെ സൈനികവും രാഷ്ട്രീയവുമായ ശക്തി കൈവരിക്കാന് പറ്റുകയുള്ളൂ. ലാത്വിയ, ഉക്രൈന്, ചെച്നിയ എന്നിവിടങ്ങളിലെ ദേശീയ പ്രക്ഷോഭം സോവിയറ്റ് റഷ്യയുടെ ആധിപത്യത്തിനെതിരായിരുന്നു. സെര്‍ബ്, സ്കോട്സ്, വെല്‍ഷ് എന്നിവിടങ്ങളിലെ ദേശീയ സമരങ്ങള് വലിയൊരു രാഷ്ട്രത്തില് ലയിക്കുമ്പോള് അനുഭവിക്കേണ്ടി വരുന്ന ബുദ്ധിമുട്ടുകള്‍ക്കെതിരായിരുന്നു. ദേശീയത ശക്തിയാര്‍ജിക്കുന്നത് മറ്റൊരു ദേശീയതക്കുള്ള പ്രതികരണമായാണ്. ഓരോ രാഷ്ട്രത്തിലും മത, ജാതി, ഭാഷ, ദേശഉപദേശീയതകളുണ്ടാവും. പ്രബല സമൂഹത്തിന്റെ ദേശവികാരങ്ങളെയാണ് പൊതുവെ ദേശീയതയെന്നത് കൊണ്ട് വിവക്ഷിക്കുന്നത്. പ്രബല സമൂഹത്തിന്റെ ദേശതാല്‍പര്യങ്ങള് ഉപദേശീയതക്കെതിരെ വരുമ്പോള് സമാന്തരമായ ദേശീയ സംസ്കാരങ്ങള് രൂപപ്പെടുന്നു. പ്രബല ദേശീയത ഉപദേശീയതകളുടെ സര്‍വ്വ ചിഹ്നങ്ങളെയും (മതം, ഭാഷ, ജാതി) അപരവല്‍കരിക്കുകയും സംഘര്‍ഷത്തിലേര്‍പ്പെടുകയും ചെയ്യുന്നു. ഇന്ത്യയില് ദലിത്/മുസ്ലിം/പിന്നക്ക ന്യൂനപക്ഷങ്ങളുടെ ദേശീയ താല്‍പ്പര്യങ്ങള് ഭൂരിപക്ഷ ഹൈന്ദവ ദേശീയത ചവിട്ടിയരക്കുന്നു. ന്യൂനപക്ഷങ്ങളുടെ അധികാരചിഹ്നങ്ങളെയും പ്രദേശങ്ങളെയും വേലിക്കെട്ടി ഒറ്റപ്പെടുത്തുകയും ചെയ്യുന്നു. 'അവരെ നാം വകവരുത്തിയില്ലെങ്കില് അവര് നമ്മെ വകവരുത്തും' ഇതിന്റെ അടിസ്ഥാനത്തിലാണ് രണ്ട് രാഷ്ട്രദേശീയതകളും, ഒരു രാഷ്ട്രത്തിലെ പ്രബല ദേശീയതയും പരസ്പരം ആയുധങ്ങള് ശേഖരിക്കുന്നത്.\nദേശീയത കുറെ തത്വങ്ങളില് വിശ്വസിക്കുന്നു. സ്വയം സമര്‍പ്പണം, രാജ്യത്തിനു വേണ്ടിയുള്ള ത്യാഗം, അഭിമാനം, വിദ്വേഷം, പ്രതികാരവാഞ്ഛ എന്നിവ മഹത്വല്‍ക്കരിക്കപ്പെടുന്നു. യുദ്ധഭ്രമമുള്ള രാജ്യസ്നേഹി തന്റെ രാജ്യത്തിനു വേണ്ടി കൊല നടത്താന് തയ്യാറാവുന്നു. ദേശീയത ക്രൂരമായ ആദര്‍ശങ്ങള് കുട്ടികളെ പഠിപ്പിക്കുന്നു. അയല്‍രാജ്യങ്ങളെ ആക്രമിക്കുകയും അവരുടെ സംസ്കാരങ്ങള് തകര്‍ക്കുകയും ചെയ്തവരെ വീരനായകന്മാരായി ചിത്രീകരിക്കുന്നത് കുട്ടികളില് തെറ്റായ വിശ്വാസങ്ങള് വളര്‍ത്തുന്നു. പ്രബല ദേശീയതയാണ് ഒരു രാഷ്ട്രത്തിന്റെ സംസ്കാരം, വിദ്യാഭ്യാസം, വികസനം എന്നിവ നിശ്ചയിക്കുന്നത്.അപര ദേശീയതകളോടുള്ള അതേ സമീപനം തന്നെയായിരിക്കും ഉപദേശീയതകളോട് പുലര്‍ത്തുക. ദേശീയവാദികള് ഒരു കൂട്ടം വിശ്വാസങ്ങള് ജനങ്ങളില് കുത്തിവെച്ച് കൊണ്ടാണ് തങ്ങളുടെ സ്വാധീനം ഉറപ്പിക്കുക. ഹിറ്റ്ലര് ജര്‍മ്മിനിയിലും മുസ്സോളിനി ഇറ്റലിയിലും ഇതാണ് നടപ്പിലാക്കിയത്. നിരന്തരമായും ശക്തമായും ഈ പാഠങ്ങള് ജനങ്ങള്‍ക്ക് നല്‍കി ഇതില് നിന്നും മോചനം അസാധ്യമാകുന്നു. ഇവര് ഒരു വിഭാഗം ജനങ്ങളുടെ കാര്യം മാത്രം സംസ്കരിക്കുന്നു. ഇത്തരം വിഭാഗീയ വിശ്വാസങ്ങള് കൂട്ട ഉന്മാദത്തിലേക്കും അന്യവല്‍ക്കരണ പ്രക്രിയകളിലേക്കും നയിക്കുന്നു.\nദേശീയ പരമാധികാരം മധ്യകാല യൂറോപ്പിലെ നാടുവാഴിത്തവ്യവസ്ഥയില് നിന്നുണ്ടായ അരാജകത്വത്തിന്റെ ഉത്തരമായി ഉരുത്തിരിഞ്ഞതാണ്. ദേശീയതയുടെ ഒരു പ്രത്യേകത അധികാരികള് പൌരന്മാര്‍ക്കിടയില് തങ്ങളുടെ ദേശത്തോട് തീക്ഷ്ണമായ കൂറ് വളര്‍ത്തിയെടുക്കാന് പരിശ്രമിക്കുന്നുവെന്നതാണ്. ദേശീയത അധികാര ഭാവത്തിന്റെ സംരക്ഷണ ചുമതലയാണ് നിര്‍വ്വഹിച്ച് കൊണ്ടിരിക്കുന്നത്. ദേശദ്രോഹം എന്ന പദാവലി പോലും അധികാരത്തിന് വിരുദ്ധമായത് എന്ന പ്രത്യയശാസ്ത്രത്തിലേക്ക് ചുരുങ്ങുകയും ചെയ്യുന്നു. അധികാരത്തോടും/അധികാര സമൂഹത്തോടുമുള്ള വിധേയത്വത്തെചോദ്യം ചെയ്യുന്നത് ദേശ വിരുദ്ധ പ്രവര്‍ത്തനമായി വിലയിരുത്തപ്പെടുന്നു. ഇതിന്റെ ഫലമായി ദേശീയത പൌരന്മാരുടെ സ്വാതന്ത്യ്രം, അവകാശം, അന്തസ്സ്, എന്നിവ അവഗണിക്കുന്നു. പൌരന്മാര്‍ക്കിടയില് അധികാര സമൂഹത്തോട് കൂടുതല് അടുത്തു നില്‍ക്കുന്നവരുടെ സ്വാതന്ത്യ്രം കൂടുതല് ദേശസംരക്ഷണത്തിന്റെ പേരില് പരിഗണിക്കപ്പെടുന്നു. ഒരു പരമാധികാര രാഷ്ട്രത്തിന്റെ പ്രത്യേകത അത് പുറത്തു നിന്നുള്ള ഇടപെടലുകളില് നിന്ന് സ്വതന്ത്രമാണ് എന്നുള്ളതാണ് സ്വാതന്ത്യ്ര ലബ്ധി പ്രാപിച്ച പല രാഷ്ട്രങ്ങള്‍ക്കും തങ്ങളുടെ പൌരന്മാരുടെ അടിസ്ഥാന പ്രശ്നങ്ങള് കൈകാര്യം ചെയ്യാന് പറ്റാത്ത അവസ്ഥ സംജാതമായി. ആഫ്രിക്കന് രാജ്യങ്ങളുടെ കാര്യത്തില് ഈ പ്രശ്നം വളരെ രൂക്ഷമായിരുന്നു. ആഫ്രിക്കന് ജനത വ്യത്യസ്ത സംസ്കാരങ്ങള് പേറുന്ന അനേകം ചെറുവിഭാഗങ്ങളായി ജീവിക്കുന്നു. 800 ല് പരം വംശീയ വിഭാഗങ്ങളായി ആഫ്രിക്കന് ജനത വിഭജിക്കപ്പെട്ടിരിക്കുന്നു. ഓരോ വംശത്തിനും അവരവരുടെ ഭാഷയും, മതവും ജീവിത രീതികളുമുണ്ട്. ഈ വംശീയ വിഭാഗങ്ങളുടെ ആധിക്യമാണ് ആഫ്രിക്കന് ജനതയുടെ പുരോഗതിക്കുള്ള ഒരു പ്രധാന തടസ്സം. ചില വംശങ്ങള് രാജ്യങ്ങളുടെ അതിര്‍ത്തികള്‍ക്കപ്പുറത്തേക്കും വ്യാപിച്ചിരിക്കുന്നതിനാല് ജനങ്ങള് തങ്ങളുടെ രാജ്യത്തിനോടുള്ളതിനേക്കാള് കൂറ് അയല് രാജ്യത്തെ സ്വന്തം വംശങ്ങളുമായിട്ടാവും. ഈ വംശീയ വ്യത്യാസം പല രാജ്യങ്ങളിലും ആഭ്യന്തര കലഹങ്ങള്‍ക്ക് കാരണമാവുന്നു. ദേശീയത, വ്യത്യസ്ത സമുദായങ്ങള്‍ക്കിടയില് പരിഹാരമെന്നതിലുപരി പ്രശ്നങ്ങള്‍ക്കാണ് കൂടുതല് വളമിട്ടിട്ടുള്ളത്.\nപതിനഞ്ചാം നൂറ്റാണ്ടില് യൂറോപ്പുകാര് തങ്ങളുടെ കച്ചവട കേന്ദ്രങ്ങള് ആഫ്രിക്കയില് തുടങ്ങി. സ്വര്‍ണ്ണവും അടിമകളെയുമായിരുന്നു അവര്‍ക്ക് ആവശ്യം. 1900 ഓടെ ആഫ്രിക്ക മുഴുവന് യൂറോപ്യന് രാജ്യങ്ങള് പങ്കുവെച്ചെടുത്തു. തുടര്‍ന്ന് അധിനിവേശത്തിനെതിരെ ചെറുത്തു നില്‍പ്പ് ആരംഭിച്ചു. 1957 ല് ഗോള്‍ഡ് കോസ്റ്(ഘാന) സ്വാതന്ത്യ്രം നേടുന്ന ആദ്യത്തെ അഫ്രിക്കന് രാജ്യമായി മാറി. 1990 മാര്‍ച്ച് 21 ന് നമീബിയ സ്വതന്ത്രമായതോടെ ആഫ്രിക്കയിലെ സാമ്രാജ്യത്വ അധിനിവേശം അവസാനിച്ചു. തങ്ങള് നേടിയെടുത്ത സ്വാതന്ത്യ്രത്തില് ആഫ്രിക്കന് ജനത അതിയായി ആഹ്ളാദിച്ചു. വൈകാതെ അവര്‍ക്ക് ബോധ്യമായി സ്വാതന്ത്യ്രം തങ്ങളുടെ പ്രശ്നങ്ങള്‍ക്ക് പരിഹാരമാവുന്നില്ല. അധിനിവേശ ഭരണം ആഫ്രിക്കയുടെ ഭൂമിശാസ്ത്രം തന്നെ മാറ്റി വരച്ചിരുന്നു. ഒരു വംശീയ വിഭാഗത്തിന്റെ മാതൃരാജ്യം പലരാജ്യാതിര്‍ത്തികള്‍ക്കിയില് വ്യാപിച്ചു കിടക്കുന്ന അവസ്ഥയുണ്ടായി. അധിനിവേശത്തോടൊപ്പമെത്തയ ക്രിസ്ത്യന് മിഷണറിമാരുടെ മതാധിനിവേശ ഭരണം ആഫ്രിക്കയുടെ സമ്പദ് വ്യവസ്ഥയെ പാശ്ചാത്യ കമ്പോളത്തെ ആശ്രയിക്കേണ്ട രീതിയിലാണ് സംവിധാനിച്ചത്. ഇതിന്റെ ഫലമായി ആഫ്രക്കയിലെ കര്‍ഷകരും ഖനി ഉടമകളും ആഗോള വിപണികളും .യൂറോപ്യന് ആവശ്യങ്ങള്‍ക്കും അനുസൃതമായി ഉല്പാദനം നടത്തേണ്ടി വന്നു.പ്രാദേശികമായി ഇവ ഉപയോഗപ്പെടുത്താനുള്ള അടിസ്ഥാന സൌകര്യങ്ങളോ സാങ്കേതിക ജ്ഞാനമോ അവിടെ ഇല്ലായിരുന്നു. രാഷ്ട്രീയ സാമ്പത്തിക, സാമൂഹിക മേഖലകളില് നിലനില്‍ക്കുന്ന പ്രശ്നങ്ങല് ആഫ്രിക്കന് നേതാക്കള്‍ക്ക് കൈകാര്യം ചെയ്യാന് പറ്റാതായി പല രാജ്യങ്ങളിലും സൈന്യം ജനകീയ ഭരണങ്ങളെ അട്ടിമറിച്ചു. ആഭ്യന്തര ലഹളകള് പൊട്ടിപ്പുറപ്പെട്ടു. ദാരിദ്യ്രം, നിരക്ഷരത, രോഗങ്ങള്, ക്ഷാമം, വരള്‍ച്ച എന്നിവ ഇന്നും ആഫ്രിക്കയുടെ മുഖമുദ്രയാണ് ചുരുങ്ങിയ വിലയ്ക്ക് അസംസ്കൃത വസ്തുക്കള് കയറ്റുമതി ചെയ്യുകയും ഉയര്‍ന്ന വിലയ്ക്ക് ഉപഭോഗവസ്തുക്കള് ഇറക്കുമതി ചെയ്യുകയും ചെയ്യുന്നത് രാഷ്ട്രങ്ങളെ പാപ്പരാക്കി.\nവംശീയ ഏറ്റുമുട്ടലുകളും അതിര്‍ത്തി തര്‍ക്കങ്ങളും പലരാജ്യങ്ങളെയും തകര്‍ത്തുകൊണ്ടിരിക്കുന്നു. ദക്ഷിണാഫ്രിക്കയിലെ വര്‍ണ്ണ വിവേചനം 1992 ല് മാത്രമാണ് നിയമത്തില് ഇല്ലാതായത്. വംശീയ പരമാധികാരം ലഭിക്കുന്നതിലൂടെ പ്രശ്നങ്ങള്‍ക്ക് പരിഹാരമാവുന്നില്ല എന്നതാണ് ആഫ്രിക്ക നല്‍കുന്ന പാഠം. ആഫ്രിക്കന് ജനത നേരിടുന്ന പ്രശ്നം ലോകമെമ്പാടുമുള്ള ദരിദ്ര രാഷ്ട്രങ്ങളുടെ പ്രശ്നമാണ്. ദേശീയതയിലൂടെയും ദേശസ്നേഹത്തിലൂടെയും അന്തിമമായി ലക്ഷ്യമാക്കുന്നത് മനുഷ്യന്റെ മഹത്വവും ക്ഷേമമും ആകണം. രാജ്യത്തിന്റെ ചിത്രം ശക്തിയും യശ്ശസ്സുമാകരുത് നാം പാടുപെട്ട് കൃത്യമായ അളവും അതിരും നിശ്ചയിച്ച് ഭൂപടത്തില് ചായം കൊടുത്ത് തന്റെ രാജ്യത്തെ മാറ്റി നിര്‍ത്തുന്നതിന്റെ പിന്നിലുള്ളത് മനസ്സിനുള്ളിലെ നിഷ്കൃഷ്ടതയും സ്വര്‍ത്ഥതയും മാത്രമാണ്. അതിരുകള് നിശ്ചയിച്ച് മനുഷ്യനെ വേര്‍തിരിക്കുന്ന തത്വശാസ്ത്രം അവരുടെ സൃഷ്ടിയല്ല. മതങ്ങളെല്ലാം മനുഷ്യസാഹോദര്യത്തെപ്പറ്റിയാണ് പറയുന്നത്.\nമതേതരമെന്ന വ്യവഹാരമാണ് ദേശീയതക്ക് കാതല് നല്‍കിയത്. മനുഷ്യനെ ഒന്നിച്ച് അഭിമുഖീകരിക്കാന് കഴിയാത്ത സങ്കുചിതത്വത്തിലും മനുഷ്യ നിരാസത്തിലും, അധിഷ്ഠിതമായ മതേതരത്വത്തിന് മാത്രമേ പാരതന്ത്യ്രത്തിന്റെ അതിരുകള് അംഗീകരിക്കാന് പറ്റുകയുള്ളൂ.\nഓരോ സമൂഹവും കടന്നുപോകണ്ട ചരിത്രപരമായ ഘട്ടമായാണ് ദേശീയതയെ കാണേണ്ടത്. അധിനിവേശ കാലഘട്ടത്തില് ദേശീയത ഒരാവശ്യമായിരുന്നു. അധിനിവേശാനന്തര ജീവിതത്തില് ദേശീയത ഒരു പാഴ് വാക്ക്മാത്രമാണ്. ഇന്ത്യന് ദേശീയതയുടെ വക്താക്കള് ദേശീയതയില് തന്നെ തുടരുവാനും പ്രാചീന കാലത്തേക്ക് ചാതുര് വര്‍ണ്യത്തിന്റെ വംശമേലാള അധികാരഘടനയിലേക്ക് തിരിച്ചു പോവണമെന്നാണ് ആയുധങ്ങളുടെയും, മീഡിയകളുടെയും സഹായത്തോടെ പ്രചരിപ്പിച്ചു കൊണ്ടിരിക്കുന്നത്. മുന്നോട്ടു പോകാന് ആഗ്രഹിക്കുന്ന ഒരു രാഷ്ട്രത്തിന് മറ്റൊരു ദേശീയത കനത്ത വിഘാതമായി ഭവിക്കും. ദേശരാഷ്ട്രങ്ങള്‍ക്ക് നാമമാത്രമായ അസ്ഥിത്വം മാത്രമുള്ള ഒരവസ്ഥയില് സാര്‍വ്വദേശീയതയെ അംഗീകരിക്കാന് ഓരോ രാഷ്ട്രവും തയ്യാറാകേണ്ടതുണ്ട്.\nഹിംസാത്മക ദേശീയതയും, സങ്കുചിത ദേശീയതയും സാര്‍വ്വദേശീയതയ്ക്ക് വിഘാതമാണ്. ധാര്‍മ്മിക മൂല്യങ്ങളാകണം ഇതിന്റെ അടിസ്ഥാനം. ദേശീയതയുടെ കൈവഴികളില് സംഭവിക്കുന്ന മറ്റൊരു അനിവാര്യതയാണ് ഉപദേശീയതകളുടെ ക്രിയാത്മകമായ ഉപയോഗമെന്നത്. മത, ജാതി ഭാഷകളുടെ പുരോഗതികളിലൂടെ നിരവധി ദേശീയതകളുള്ള ഇന്ത്യ പോലുള്ള രാഷ്ട്രങ്ങള് വികസിക്കേണ്ടത്. ഏകദേശീയത മാത്രമാണ് രാഷ്ട്രത്തിനാവശ്യം മറ്റുള്ളതെല്ലാം ആപത്താണെന്ന അലറിവിളികള് പൌരാണിക രാജാധിപത്യന്റെ അവശിഷ്ടങ്ങളാണ്.\nദേശരാഷ്ട്രങ്ങള് എന്ന മതേരത. യുക്തിയെ തല്‍ക്കാലിക സംവിധാനമെന്ന നിലയില് ഇസ്ലാമും അംഗീകരിക്കുന്നുണ്ട്. ദേശീയത ലക്ഷ്യമായി കാണാന് ഇസ്ലാമിന് സാധിക്കുകയില്ല. എല്ലാ ജനങ്ങളും സ്നേഹത്തോടും, പരസ്പര സഹകരണത്തോടും കഴിയുന്നതും ചൂഷണരഹിതവും അവസരസമത്വം ഉറപ്പു നല്‍കുന്നതുമായ നീതിപൂര്‍വ്വകമായ ഒരു ലോകമാണ് ഇസ്ലാമിന്റെ ആത്യന്തിക ലക്ഷ്യം. ഇസ്ലാമിന്റെ സാര്‍വ്വദേശിയത എന്ന കാഴ്ച്ചപ്പാട് ഏക വഴിയിലൂടെ മൂര്‍ത്തമാവേണ്ടതല്ല. ദേശീയത, ഉപദേശിയത എന്നിവയുടെ പുതിയ വായനകള്‍ക്ക് ഇസ്ലാമിക പ്രസ്ഥാനങ്ങള് സന്നദ്ധമാവുമ്പോള് ഉണ്ടാകുന്ന ഉള്‍ത്തെളിച്ചമാണ് ഇതിനു സഹായകമാവുക.\nPosted by resist at 9:17 AM No comments:\nLabels: desheeyatha, നറേനളിസം


അവള്‍ക്ക് താല്‍പ്പര്യം അതിനോടാകാം? ശ്രദ്ധിച്ചോളൂ, പണി പാളും! | Webdunia Malayalam\nപ്രഭാത സമയത്തെ സെക്സായിരിക്കും ഒട്ടുമിക്ക പുരുഷന്മാരും ഇഷ്ടപ്പെടുക. എന്തെന്നാല് കിടപ്പറയില് കാര്യങ്ങള് സ്മാര്‍ട്ടായാല് അന്നത്തെ ദിവസവും സ്മാര്‍ട്ടായി തന്നെ തുടങ്ങാമെന്നാണ് പലരും കരുതുന്നത്. മാത്രമല്ല പ്രഭാത സെക്സിന് ആരോഗ്യഗുണങ്ങളും ഏറെയാണ്. പ്രഭാത സെക്‌സ് ചെയ്യുന്നതിലൂടെ ലഭിയ്ക്കുന്ന ആരോഗ്യ ഗുണങ്ങള് എന്തൊക്കെയെന്ന് നോക്കാം.\nപ്രഭാതത്തില് സെക്സില് ഏര്‍പ്പെടുന്ന ദമ്പതികള്‍ക്ക് രോഗപ്രതിരോധ ശേഷി വര്‍ദ്ധിക്കുമെന്ന് പല പഠനങ്ങളും പരയുന്നു. ചെറിയ രോഗങ്ങളെ ശരീരത്തിന്റെ പ്രതിരോധ ശേഷിയിലൂടെ തന്നെ ഇല്ലാതാക്കാന് പ്രഭാത സെക്സിന് കഴിയുമെന്നും പറയുന്നു. അതുപോലെ ദമ്പതികള് തമ്മിലുള്ള പരസ്പര സ്‌നേഹത്തിന്റെ ആഴം വര്‍ദ്ധിപ്പിക്കാനും പ്രഭാത സെക്സിന് കഴിയുമെന്നും ശാസ്ത്രഞ്ജര് പറയുന്നു.\nരാത്രി നന്നായി ഉറങ്ങാനും ക്ഷീണം ഇല്ലാതാക്കാനും ദിവസം മുഴുവന് ഊര്‍ജ്ജസ്വലതയോടെ ഇരിയ്ക്കാനും പുരുഷനെ പ്രഭാത സെക്സ് സഹായിക്കുന്നു. കൂടാതെ ഈ സമയത്ത് സെക്സില് ഏര്‍പ്പെടുന്ന പുരുഷന്മാര്‍ക്ക് പ്രോസ്‌റ്റേറ്റ് ക്യാന്‍സര്, ഹാര്‍ട്ട് അറ്റാക്ക്, പക്ഷാഘാതം എന്നിവയ്ക്കുള്ള സാധ്യതകള് വളരെ കുറവായിരിക്കുമെന്നും പഠനങ്ങള് പറയുന്നു.\nപ്രഭാത സമയത്ത് പുരുഷ ശരീരത്തില് ടെസ്റ്റോസ്റ്റിറോണിന്റെ അളവ് വര്‍ദ്ധിക്കും. 25 ശതമാനത്തിലധികം ടെസ്‌റ്റോസ്റ്റിറോണാണ് ഈ സമയത്ത് ഉ ത്പ്പാദിപ്പിക്കപ്പെടുക. പ്രഭാത സെക്സില് ഏര്‍പ്പെടുന്നത് പുരുഷന് സന്തോഷവും ഉന്മേഷവും നല്‍കുന്നു. മാത്രമല്ല ഏത് കാര്യത്തിലും പോസിറ്റീവ് സമീപനം സ്വീകരിക്കാന് ഇത് കാരണമാകുന്നു.\nഎന്നാല് സ്ത്രീകള്‍ക്കാവട്ടെ രാത്രി സമത്ത് സെക്സ് ചെയ്യുന്നതിനാണ് കൂടുതല് താല്‍പ്പര്യം ഉണ്ടാകുകയെന്നും പഠനങ്ങള് പറയുന്നു. എന്തെന്നാല് സ്ത്രീകളില് ടെസ്റ്റ്‌സ്റ്റിറോണ് ഉത്പ്പാദിപ്പിക്കപ്പെടുമെങ്കിലും അത് വളരെ കുറഞ്ഞ അളവില് മാത്രമായിരിക്കും. അതുകൊണ്ട് തന്നെ സ്ത്രീകള്‍ക്ക് പുലര്‍കാല സെക്സിനോട് താല്‍പ്പര്യം കുറവുമായിരിക്കും.\nവൈകാരിക പിന്തുണ ലഭിക്കാത്ത ബന്ധങ്ങളിലെ ആള്‍ക്ക് ഹൃദയാഘാതം ഉണ്ടാകാനുള്ള സാദ്ധ്യത 1.34 ...\nജീവ വായുവാണ് പ്രാണന്റെ ആധാരം. നല്ല വായു ശരീരത്തിന് ഉന്മേഷവും ഉണർവും നൽകും എന്നത് ...


എസ് എൻ സി ലാവ്‌ലിൻ കേസ് പരിഗണിക്കുന്നത് രണ്ടാഴ്ചത്തേക്ക് നീട്ടണമെന്ന് സിബിഐ സുപ്രീം കോടതിയിൽ | Metro Journal Online\nഎസ് എൻ സി ലാവ്‌ലിൻ കേസ് പരിഗണിക്കുന്നത് രണ്ടാഴ്ചത്തേക്ക് നീട്ടണമെന്ന് സിബിഐ സുപ്രീം കോടതിയിൽ\nഎസ് എൻ സി ലാവ്‌ലിനുമായി ബന്ധപ്പെട്ട ഹർജികൾ പരിഗണിക്കുന്നത് രണ്ടാഴ്ചത്തേക്ക് നീട്ടി വെക്കണമെന്ന് സിബിഐ. സുപ്രീം കോടതിയിൽ നൽകിയ കത്തിലാണ് സിബിഐ ഇക്കാര്യം ആവശ്യപ്പെട്ടിരിക്കുന്നത്. കേസുമായി ബന്ധപ്പെട്ട രേഖകൾ സമർപ്പിക്കാൻ കൂടുതൽ സമയം വേണമെന്ന് ചൂണ്ടിക്കാട്ടിയാണ് ആവശ്യം\nകേസിന്റെ വസ്തുതകൾ അടങ്ങിയ റിപ്പോർട്ട് നൽകാൻ സിബിഐയോട് കോടതി ആവശ്യപ്പെട്ടിരുന്നു. ഈ റിപ്പോർട്ട് സമർപ്പിക്കാനാണ് സിബിഐ കൂടുതൽ സമയം തേടിയിരിക്കുന്നത്. നാളെയാണ് കേസ് പരിഗണിക്കാനിരുന്നത്.\nജസ്റ്റിസുമാരായ യുയു ലളിത്, ആർ സുഭാഷ് റെഡ്ഡി, എസ് രവീന്ദ്ര ഭട്ട് എന്നിവരടങ്ങിയ ബഞ്ചാണ് കേസ് പരിഗണിക്കുന്നത്. സിബിഐ ആവശ്യം അംഗീകരിച്ചാൽ ദീപാവലിക്ക് അവധിക്ക് ശേഷം നവംബറിലേ ലാവ്‌ലിൻ കേസ് കോടതിയുടെ പരിഗണനയിലെത്തു.\n← ലൈഫ് മിഷന്; കേസ് അടിയന്തിരമായി കേള്‍ക്കണമെന്ന് സിബിഐ ഹൈക്കോടതിയില്\nജഗൻ മോഹനെ മുഖ്യമന്ത്രി സ്ഥാനത്ത് നിന്ന് പുറത്താക്കണം; സുപ്രീം കോടതിയിൽ ഹർജി →


നടിയെ ആക്രമിച്ച കേസ് : “ദിലീപിന്‍റെ ദുബായ് സന്ദര്‍ശനത്തില് ദുരൂഹത”-പോലീസ് – Tip of India News\nകൊച്ചി: നടിയെ ആക്രമിച്ച സംഭവത്തിന്‍റെ ഗൂഢാലോചനാ കേസില് കുറ്റപത്രം സമര്‍പ്പിക്കാനിരിക്കെ കേസിലെ മുഖ്യ പ്രതിയായ നടന് ദിലീപ് ദുബായിലേക്ക് പോകാനായി കോടതിയില് അനുമതി തേടിയതില് ദുരൂഹത. നിര്‍ണായകമായ പല തെളിവുകളും ലഭിച്ചിട്ടില്ലെന്നിരിക്കെ ദിലീപ് വിദേശത്തു പോകുന്നത് കേസിനെ കാര്യമായി ബാധിച്ചേക്കുമെന്ന ആശങ്ക അന്വേഷണ സംഘത്തിനുണ്ട്.\nനടിയെ ആക്രമിച്ച് ദൃശ്യങ്ങള് പകര്‍ത്തിയ ഫോണും മെമ്മറി കാര്‍ഡും ഇനിയും കണ്ടെടുത്തിട്ടില്ല. ഇത് വിദേശത്തേക്ക് കടത്തിയെന്ന നേരത്തെതന്നെ റിപ്പോര്‍ട്ടുകളുണ്ടായിരുന്നു. ഇവ വിദേശത്തെത്തിയതും ദിലീപിന്‍റെ ദുബായ് സന്ദര്‍ശനവും തമ്മില് ബന്ധമുണ്ടായേക്കാമെന്ന് പോലീസ് സംശയിക്കുന്നു.\nമാത്രമല്ല, കേസിലെ മുഖ്യപ്രതി വിദേശത്തേക്ക് പോകുന്നത് സാക്ഷികളെ സ്വാധീനിക്കാന് ഇടയാക്കിയേക്കും. പല കേസുകളിലും ഒത്തുതീര്‍പ്പും സാക്ഷികളെ സ്വാധീനിക്കലും ഗള്‍ഫ് രാജ്യങ്ങളില് വെച്ചാണ് നടക്കുന്നത്. ഈ തരത്തില് ദിലീപിന് സാക്ഷികളെ സ്വാധീനിക്കാന് ദുബായില് നിന്നും സാധിക്കുമെന്നുറപ്പാണ്.\nകേരളത്തില് ദിലീപിന്റെ ചലനങ്ങളെല്ലാം പോലീസ് ഒപ്പിടെയുക്കുമെന്നിരിക്കെ ദുബായില് നിന്നും നാട്ടിലേക്ക് പിടിക്കപ്പെടാത്ത രീതിയില് ഫോണ് ചെയ്യാനും പലരുമായും അവിടെവെച്ച് കൂടിക്കാഴ്ച നടത്താനും ദിലീപിന് സാധിക്കും. കേസിനെ അടിമുടി മാറ്റുന്ന രീതിയില് സ്വാധീനം ചെലുത്താന് കഴിയുമെന്നിരിക്കെ ദിലീപിന് വിദേശത്തേക്ക് കടക്കാന് കോടതി അനുമതി നല്‍കുമോ എന്നാണ് അന്വേഷണസംഘം ഉറ്റുനോക്കുന്നത്. തന്‍റെ റെസ്റ്റൊറന്റായ ദേ പുട്ടിന്റെ ഉദ്ഘാടനത്തിനായാണ് പോകുന്നതെന്നാണ് ദിലീപിന്‍റെ വ്യാഖ്യാനമെങ്കിലും ഇത്തരമൊരു ഉദ്ഘാടനം പൊടുന്നനെ തട്ടിക്കൂട്ടിയതാണെന്നും സൂചനയുണ്ട്. അതുകൊണ്ടുതന്നെ ദിലീപിന്‍റെ വിദേശ സന്ദര്‍ശനം അനുവദിക്കരുതെന്ന് പോലീസ് കോടതിയില് വാദിക്കും.


16 August, 2019 01:55:01 PM\nമൂന്നാർ: കനത്ത മഴയില് മുതിരപ്പുഴ കരകവിഞ്ഞതോടെ മൂന്നാര് മേഖലയില് വെള്ളക്കെട്ട് രൂപപ്പെടുകയും നിരവധി വീടുകളില് വെള്ളം കയറുകയും ചെയ്യ്ത സാഹചര്യത്തെ ഗൗരവമായി കാണുന്നുവെന്ന് ദേവികുളം സബ്കലക്ടര് രേണുരാജ്. പുഴയുടെ ഒഴുക്കിന് തടസം സ്യഷ്ടിക്കുന്ന കെട്ടിടങ്ങളെപ്പറ്റി ജില്ലാ കലക്ടര്‍ക്ക് റിപ്പോര്‍ട്ട് നൽകും. വേണ്ടിവന്നാൽ പുഴയ്ക്ക് തടസം സൃഷ്ടിക്കുന്ന കെട്ടിടങ്ങള് പൊളിച്ചുനീക്കാനാണ് തീരുമാനം.\nമൂന്നാറില് പ്രളയം ആവര്‍ത്തിച്ചതോടെയാണ് കയ്യേറ്റക്കാര്‍ക്കെതിരെ കര്‍ശന നടപടിയുമായി സബ് കലക്ടര് രംഗത്തെത്തിയത്. മുതിരപ്പുഴ കരകവിഞ്ഞതോടെ പഴയ മൂന്നാറില് വ്യാപകമായി വെള്ളക്കെട്ട് രൂപപ്പെടുകയും നിരവധി വീടുകളില് വെള്ളം കയറുകയും ചെയ്തിരുന്നു. അശാസ്ത്രീയമായ നിര്‍മാണങ്ങളും, പുഴ കൈയ്യേറ്റവുമാണ് മൂന്നാറിലെ വെള്ളപ്പൊക്കത്തിന് കാരണമെന്ന് വിമര്‍ശനം ഉയര്‍ന്നിരുന്നു. ആവശ്യമെങ്കിൽ മൂന്നാര് ടൗണിലും, പഴയമൂന്നാറിലും പുഴയുടെ ഒഴുക്കിന് തടസം സൃഷ്ടിക്കുന്ന നിര്‍മാണങ്ങള് പൊളിച്ചുനീക്കുന്നിനുള്ള നടപകളും സ്വീകരിച്ചേക്കും.\nപുഴയോരത്തെ അനധിക്യത കെട്ടിടങ്ങളുടെ കണക്കെടുക്കാന് മൂന്നാര് തഹസില്‍ദാരെയും നിയോഗിച്ചിട്ടുണ്ട്. റിപ്പോര്‍ട്ടിന്റെ അടിസ്ഥാനത്തില് സബ് കലക്ടര് ജില്ലാ കലക്ടര്‍ക്ക് റിപ്പോര്‍ട്ട് നല്‍കും. ചെറിയൊരു മഴയില്‍പ്പോലും മൂന്നാര് ടൗണിലും പഴയമൂന്നാറിലും വെള്ളക്കെട്ടുകള് രൂപപ്പെടുന്നത് അനധിക്യത കൈയ്യേറ്റം കാരണമെന്നാണ് റവന്യുവകുപ്പിന്റെ വിലയിരുത്തൽ.


നിഴലുകള്, എഴുതിയത് ആമി അപര്‍ണ , വിഷയം കഥകള് , Published by Paridhi Publications ::: കേരളാ ബുക്ക് സ്റ്റോർ\nAuthor ആമി അപര്‍ണ\nOther Books of ആമി അപര്‍ണ\nmore about author ആമി അപര്‍ണ\nBook Name in English : Nizhalukal\nകൊച്ചുപ്രായത്തില്‍തന്നെ തനതായ എഴുത്തുവഴികള് കണ്ടെത്തുന്ന ഈ കഥാകാരിയെ ഏറെ പ്രശംസിക്കുന്നതില് നിന്നും ഞാന് പിന്‍വാങ്ങുകയാണ്. വരും കാലത്ത് എഴുതാന് വേണ്ടി നല്ലവാക്കുകള് കരുതിവെയ്ക്കുകയാണ്. കവിതയിലും സാന്നിദ്ധ്യമറിയിക്കുന്നുണ്ട്. എങ്കിലും ആമി അപര്‍ണയില് ഞാന് ദര്‍ശിക്കുന്നതും ഭാവിയുടെ കഥാകാരിയെയാണ് . സ്വയം പ്രചാരണത്തിന്റെയും സംഘാടനതട്ടിപ്പുകളുടെയും കലുഷിതാന്തരീക്ഷത്തിലും ഈ നക്ഷത്രപ്രതിഭ കണ്ണു ചിമ്മി പ്രകാശനം ചൊരിയുമെന്ന് എനിക്ക് ഉറപ്പുണ്ട്.\nWrite Your Review about നിഴലുകള്


'പിണറായിയെ പോലും ചിരിപ്പിച്ച ഉഴവൂർ'; നർമം ആയുധമാക്കിയ ഉഴവൂർ വിജയന്റെ വേറിട്ട പ്രസംഗ ശൈലി; വീഡിയോ-Uzhavoor Vijayan, special speeches, humor sense\n'പിണറായിയെ പോലും ചിരിപ്പിച്ച ഉഴവൂർ'; നർമം ആയുധമാക്കിയ ഉഴവൂർ വിജയന്റെ വേറിട്ട പ്രസംഗ ശൈലി; വീഡിയോ\nനോട്ട് നിരോധനത്തിനെതിരെ എൽഡിഎഫ് സംഘടിപ്പിച്ച പ്രതിഷേധ യോഗത്തിൽ ‘കേരളാ ജനതയെ രക്ഷിക്കാനെത്തിയ പുലിമുരുകനാണ് പിണറായി വിജയൻ’ എന്ന ഉഴവൂരിന്റെ പരാമർശം ഏറെ ചർച്ച ചെയ്യപ്പെട്ടതാണ്\nUpdated: July 23, 2017 9:00:09 am\nകൊച്ചി: ഉഴവൂർ വിജയനെ കേരള രാഷ്ട്രീയം അടയാളപ്പെടുത്തുക അദ്ദേഹത്തിന്റെ പ്രസംഗ ശൈലിയുടെ പേരിൽ കൂടിയായിരിക്കും. അത്രയേറെ സവിശേഷമായിരുന്നു ഉഴവൂരിന്റെ പ്രസംഗശൈലി . പ്രസംഗവേദികളിലെ അണമുറിയാത്ത ചിരിയായിരുന്നു ഉഴവൂര് വിജയന്. എതിരാളികളുടെ മര്‍മം അടിക്കാനും നര്‍മമായിരുന്നു അദ്ദേഹത്തിന്റെ ആയുധം. ഈ വ്യത്യസ്ത ശൈലിയിലൂടെ തന്നെയാണ് ഇടതുമുന്നണിയുടെ ജനപ്രിയ മുഖമായി ഉഴവൂര് വിജയന് മാറിയത്.\nഗൗരവ മുഖത്തിന് ‘പ്രശസ്തരായ’ മുഖ്യമന്ത്രി പിണറായിവിജയനെയും വൈക്കം വിശ്വനെയുമടക്കമുള്ളവരെ തന്റെ പ്രസംഗശൈലിയിലൂടെ ചിരിപ്പിച്ചിട്ടുണ്ട് ഉഴവൂര് . എന്.സി.പിയുടെ ഉണര്‍ത്തുയാത്രയ്ക്കിടെ കാസര്‍കോട്ടുവച്ച് പ്രസംഗാവേശത്തില് ഉഴവൂരിന്റെ പല്ല് പറിഞ്ഞുപോയത് നാവമാധ്യമങ്ങൾ വലിയ തോതിൽ ആഘോഷിച്ചിരുന്നു. ‘സര്‍ക്കാരിനെ പല്ലും നഖവും ഉപയോഗിച്ച് എതിര്‍ക്കുമ്പോള് പല്ലു പറിഞ്ഞുപോയില്ലെങ്കിലേ അല്‍ഭുതമുള്ളൂ’ എന്നായിരുന്നു ഇതിനോടുള്ള ഉഴവൂരിന്റെ പ്രതികരണം.\nനോട്ട് നിരോധനത്തിനെതിരെ എൽഡിഎഫ് സംഘടിപ്പിച്ച പ്രതിഷേധ യോഗത്തിൽ ‘കേരളാ ജനതയെ രക്ഷിക്കാനെത്തിയ പുലിമുരുകനാണ് പിണറായി വിജയൻ’ എന്ന ഉഴവൂരിന്റെ പരാമർശം ഏറെ ചർച്ച ചെയ്യപ്പെട്ടതാണ്. പിണറായിയെ വേദിയിലലിരുത്തിത്തന്നെയായിരുന്നു ഈ ‘പ്രയോഗം’. അതു പോലെ എതിരാളികളെ ശക്തമായി വിമര്‍ശിക്കുന്പോഴും വ്യക്തിപരമായി ആരോടും ശത്രുത ഉണ്ടായിരുന്നില്ല ഉഴവൂർ വിജയന്.\nഎപ്പോഴും വേദികളെ സജീവമായി നിലനിര്‍ത്താനും സദസ്സിനെ കൈയിലെടുക്കാനും കഴിവുള്ള നേതാവായിരുന്നു ഉഴവൂര് വിജയന്. ആക്ഷേപഹാസ്യത്തിലൂടെ വളരെ രൂക്ഷമായ വിമര്‍ശനശരങ്ങള് എത്തേണ്ടിടത്ത് എത്തിക്കുന്നതിലുള്ള അദ്ദേഹത്തിന്റെ കഴിവ് അസൂയാവഹമായിരുന്നു.\nനാലുസിനിമകളില് അതിഥി വേഷത്തില് അഭിനയിച്ച് വെള്ളിത്തിരയിലും സാന്നിധ്യം അറിയിച്ചിട്ടുണ്ട് ഉഴവൂര് വിജയന്.ചിരിപടര്‍ത്തി അണികളില് അണമുറിയാത്ത ആവേശം വിതറിയിരുന്ന ആളായിരുന്നു ഉഴവൂര് വിജയന്. പക്ഷെ പാര്‍ലമെന്ററി രംഗത്ത് പരാജയം രുചിക്കാനായിരുന്നു അദ്ദേഹത്തിന് വിധി. 2001 നിയമസഭാ തിരഞ്ഞെടുപ്പില് പാലായില് കെ.എം.മാണിക്കെതിരെ മത്സരിച്ച് പരാജയപ്പെട്ടു.\nകോട്ടയം ജില്ലയില് ഉഴവൂര് കുറിച്ചിത്താനത്താണ് ജനനം. കെ.എസ്.യുവിലൂടെയായിരുന്നു തുടക്കം. ഉമ്മന് ചാണ്ടിക്കും വയലാര് രവിക്കുമൊപ്പം സജീവ രാഷ്ട്രീയത്തിലേക്ക് പ്രവര്‍ത്തിച്ചു കയറി. കോണ്‍ഗ്രസ് പിളര്‍ന്നപ്പോള് കോണ്‍ഗ്രസ് എസിനൊപ്പം നിന്നു. കോണ്‍ഗ്രസ് എസ്, ശരദ് പവാറിനൊപ്പം പോയപ്പോള് മുതല് എന്.സി.പിയുടെ തലസ്ഥാനങ്ങളില്.\n1999മുതല് വിവിധകാലങ്ങളിലായി എന്.സി.പിയുടെ ജനറല് സെക്രട്ടറി, വൈസ് പ്രസിഡന്റ്, സീനിയര് വൈസ് പ്രസിഡന്റ്, എന്നീ സ്ഥാനങ്ങളില്. നിലവില് പാര്‍ട്ടിയുടെ സംസ്ഥാന അധ്യക്ഷനും ദേശീയ സമിതി അംഗവുമാണ്. കഴിഞ്ഞ ഇടതുസര്‍ക്കാരിന്റെ കാലത്ത് വികലാംഗ ക്ഷേമബോര്‍ഡ് ചെയര്‍മാനായിരുന്നു. മലിനീകരണ നിയന്ത്രണ ബോര്‍ഡ് അംഗം ഫുഡ് കോര്‍പറേഷന് ഓഫ് ഇന്ത്യ ഉപദേശകസമിതി അംഗം എന്നീ നിലകളിലും ഉഴവൂർ വിജയൻ പ്രവർത്തിച്ചിട്ടുണ്ട്.\nPinarayi VijayanUzhavoor Vijayan\nWeb Title: Uzhavoor vijayan special speeches humor sense


രാഷ്ട്രീയം മറക്കൂ, ഇന്ത്യയുടെ സമ്പദ് വ്യവസ്ഥ വീണ്ടെടുക്കാന് മന്‍മോഹന് സിങ് പറയുന്നത് കേള്‍ക്കൂ; ബിജെപിയെ ഉപദേശിച്ച് ശിവസേന - BIGNEWSLIVE | Latest Malayalam News\nരാഷ്ട്രീയം മറക്കൂ, ഇന്ത്യയുടെ സമ്പദ് വ്യവസ്ഥ വീണ്ടെടുക്കാന് മന്‍മോഹന് സിങ് പറയുന്നത് കേള്‍ക്കൂ; ബിജെപിയെ ഉപദേശിച്ച് ശിവസേന\nപാര്‍ട്ടി മുഖപത്രമായ സാമ്‌നയിലൂടെയാണ് ശിവസേന തങ്ങളുടെ നിലപാട് വ്യക്തമാക്കിയിരിക്കുന്നത്.\nമുംബൈ: തകര്‍ന്നു തുടങ്ങുന്ന ഇന്ത്യന് സമ്പദ് വ്യവസ്ഥയെ വീണ്ടെടുക്കാന് മുന് പ്രധാനമന്ത്രി മന്‍മോഹന് സിങിന്റെ വാക്കുകള് കേള്‍ക്കൂവെന്ന് ബിജെപിയോട് ശിവസേന. ഇക്കാര്യത്തില് രാഷ്ട്രീയം മറക്കണമെന്നുമാണ് നല്‍കുന്ന ഉപദേശം. പാര്‍ട്ടി മുഖപത്രമായ സാമ്‌നയിലൂടെയാണ് ശിവസേന തങ്ങളുടെ നിലപാട് വ്യക്തമാക്കിയിരിക്കുന്നത്.\n‘മന്‍മോഹന്‍സിങ്ങിന്റെ ഉപദേശം കേള്‍ക്കണമെന്നതാണ് ദേശ താത്പര്യം. സാമ്പത്തികരംഗത്തെ മെല്ലെപ്പോക്കില് രാഷ്ട്രീയം കലര്‍ത്തേണ്ടതില്ല. കാശ്മീരും സാമ്പത്തിക രംഗവും രണ്ട് വിഷയങ്ങളാണ്. സമ്പദ് ഘടന ഇപ്പോള് താളം തെറ്റിയ അവസ്ഥയിലാണ്’ ശിവസേന പറയുന്നു.\nരാജ്യത്തിന്റെ സാമ്പത്തികസ്ഥിതി ആശങ്കപ്പെടുത്തുന്നതാണെന്നും സര്‍ക്കാരിന്റെ മൊത്തത്തിലുള്ള പിടിപ്പുകേട് മാന്ദ്യത്തില് എത്തിച്ചിരിക്കുകയാണെന്നും കഴിഞ്ഞ ദിവസം മന്‍മോഹന്‍സിങ് പറഞ്ഞിരുന്നു. ഇതിനുള്ള മറുപടിയും ബിജെപി നല്‍കിയിരുന്നു. പ്രധാനമന്ത്രി നരേന്ദ്ര മോഡിയുടെ സാമ്പത്തിക നയങ്ങള് ഇന്ത്യയെ ലോകത്തെതന്നെ മികച്ച സമ്പദ് വ്യവസ്ഥകള്‍ക്കൊപ്പം എത്തിച്ചുവെന്നായിരുന്നു നേതൃത്വം നല്‍കിയ മറുപടി.\nഈ സാഹചര്യത്തിലാണ് ബിജെപിയെ ഉപദേശിച്ച് ശിവസേന എത്തിയത്. വിദഗ്ധരുടെ അഭിപ്രായം സ്വീകരിച്ച് മാന്ദ്യത്തെ മറികടക്കാനുള്ള നടപടികളാണ് വേണ്ടതെന്നായിരുന്നു ശിവസേന നല്‍കിയ ഉപദേശം. മന്‍മോഹന്റെ ഉപദേശം ചെവികൊള്ളേണ്ട സമയമാണിതെന്നും മുഖപത്രത്തില് ശിവസേന തുറന്ന് പറയുന്നുണ്ട്.\nTags: Shiv Sena warns BJPShivsena\nരാമക്ഷേത്ര നിര്‍മ്മാണം; സര്‍ക്കാര് ഫണ്ടില് നിന്നല്ലാതെ സ്വന്തം ട്രസ്റ്റില് നിന്ന് ഒരു കോടി രൂപ നല്‍കുമെന്ന് ഉദ്ധവ് താക്കറേ\nഡല്‍ഹി കലാപം; അമിത് ഷായുടെ അസാന്നിധ്യത്തെ ചോദ്യം ചെയ്ത ശിവസേന\nഇന്ദിരാഗാന്ധി അധോലോക കുറ്റവാളി കരിം ലാലയെ സന്ദര്‍ശിച്ചിരുന്നുവെന്ന വിവാദപരാമര്‍ശം; കോണ്‍ഗ്രസ് നേതാക്കളില്‍നിന്ന് കടുത്ത എതിര്‍പ്പ് ഉയര്‍ന്നതോടെ പിന്‍വലിക്കുന്നുവെന്ന് സഞ്ജയ് റാവത്ത്\nമോഡിയും ഷായും ആഗ്രഹിച്ചത് പോലെ തന്നെയാണ് കാര്യങ്ങള് നടക്കുന്നത്, ഇത്തരം ക്രൂരമായ രാഷ്ട്രീയം രാജ്യത്ത് മുമ്പൊരിക്കലും കണ്ടിട്ടില്ലെന്ന് ശിവസേന\nഒരിഞ്ച് പോലും പിറകോട്ടില്ലെന്ന് നിങ്ങള് പറയുന്നു, പക്ഷേ ഞങ്ങള് നിങ്ങളെ ചവിട്ടി പുറത്തുചാടിക്കും; അമിത് ഷായോട് ശിവസേന\nബിജെപി സഖ്യമെന്ന ഭാരം ഒഴിഞ്ഞതോടെ തലവേദന മാറി, നിലവില് മഹാരാഷ്ട്രയിലേത് സ്വതന്ത്രമായ അന്തരീക്ഷമെന്ന് ശിവസേന\nപാലാ ഉപതെരഞ്ഞെടുപ്പ്: ജോസ് ടോം പുലിക്കുന്നേല് പത്രിക സമര്‍പ്പിച്ചു; 'രണ്ടില' തര്‍ക്കം തുടരുന്നു\nജ്വല്ലറി കുത്തി തുറന്ന് വന് കവര്‍ച്ച: ആറ് കിലോ സ്വര്‍ണം കവര്‍ന്നു\nമുഖത്തടിച്ചും ചക്കരയുമ്മ കൊടുത്തും കെഞ്ചിയും ചായ ചോദിച്ചുവാങ്ങി കുരുന്ന്; 'ഇത് ജ്യൂസല്ല' ഉപദേശിച്ച് അച്ഛനും, വീഡിയോ വൈറല്


ശ്രീധരൻ പിള്ളക്ക് സീറ്റില്ല; പത്തനംതിട്ടയിൽ കെ സുരേന്ദ്രൻ തന്നെ മത്സരിച്ചേക്കും – Truevision News\nതിരുവനന്തപുരം: പത്തനംതിട്ട ലോക്സഭാ മണ്ഡലത്തിൽ ബിജെപിക്കുവേണ്ടി കെ സുരേന്ദ്രൻ മത്സരിക്കാൻ സാധ്യതയേറുന്നു. സുരേന്ദ്രനുവേണ്ടി ആർഎസ്എസ് ബിജെപി കേന്ദ്രനേതൃത്വത്തിൽ ഇടപെട്ടെന്നാണ് സൂചന. സംസ്ഥാന പ്രസിഡന്‍റ് പി എസ് ശ്രീധരൻ പിള്ളക്ക് സീറ്റുണ്ടാവില്ല. ശോഭ സുരേന്ദ്രൻ ആറ്റിങ്ങലിൽ മത്സരിക്കും. ആർഎസ്എസിന്‍റെ നിർദ്ദേശപ്രകാരം അമിത്ഷാ പട്ടികയിൽ ഇടപെട്ട് കെ സുരേന്ദ്രനെ പത്തനംതിട്ട മത്സരിപ്പിക്കാൻ തീരുമാനിക്കുകയായിരുന്നു എന്നാണ് വിവരം.\nപത്തനംതിട്ട സീറ്റിനുവേണ്ടി പി എസ് ശ്രീധരൻ പിള്ളയും കെ സുരേന്ദ്രനും തമ്മിൽ വലിയ പോരാണ് നടന്നത്. ഇതിനിടെ കേന്ദ്രമന്ത്രി അൽഫോൺസ് കണ്ണന്താനവും പത്തനംതിട്ട സീറ്റിനുവേണ്ടി അവകാശവാദമുന്നയിച്ചു. പത്തനംതിട്ട സീറ്റിനുവേണ്ടി തയ്യാറാക്കിയ മൂന്നുപേരുടെ ചുരുക്കപ്പട്ടികയിൽ ഒന്നാം പേരുകാരൻ ശ്രീധരൻ പിള്ളയായിരുന്നു. അവസാന പരിഗണനക്കായി ശ്രീധരൻ പിള്ളയുടെ പേര് മാത്രമാണ് കേന്ദ്ര തെരഞ്ഞെടുപ്പ് കമ്മിറ്റിയിലേക്ക് പോയതെങ്കിലും ആർഎസ്എസ് ഇടപെട്ട് പി എസ് ശ്രീധരൻ പിള്ളയെ മാറ്റി കെ സുരേന്ദ്രനെ സ്ഥാനാർത്ഥിയാക്കാൻ തീരുമാനിക്കുകയായിരുന്നു.\nപത്തനംതിട്ട സീറ്റിലേക്ക് പരിഗണിക്കുന്ന ഒന്നാം പേരുകാരൻ കെ സുരേന്ദ്രൻ അല്ലെന്നും ഒട്ടേറെ മണ്ഡലങ്ങളിലേക്കുള്ള സാദ്ധ്യതാ സ്ഥാനാർത്ഥി പട്ടികയിൽ തന്നെയാണ് ഒന്നാം പേരുകാരനായി പ്രവർത്തകർ നിർദ്ദേശിച്ചതെന്നും ബിജെപി സംസ്ഥാന പ്രസിഡന്‍റ് പി എസ് ശ്രീധരൻ പിളള നേരത്തേ വാർത്താക്കുറിപ്പ് ഇറക്കിയിരുന്നു. പത്തനംതിട്ട സീറ്റിനുവേണ്ടി അദ്ദേഹം തുടർച്ചയായി പരിശ്രമിക്കുകയും ചെയ്തു. പത്തനംതിട്ട സീറ്റിനായുള്ള പോരിൽ തട്ടിയാണ് ബിജെപിയുടെ സ്ഥാനാർത്ഥി നിർണ്ണയം തീരുമാനമാകാതെ നീണ്ടത്. പത്തനംതിട്ട അല്ലാതെ മറ്റൊരു സീറ്റിലും മത്സരിക്കാൻ ശ്രീധരൻ പിള്ള താൽപ്പര്യപ്പെട്ടതുമില്ല.\nപാലക്കാട് സീറ്റിനുവേണ്ടി ശോഭാ സുരേന്ദ്രൻ തുടർച്ചയായി ആവശ്യം ഉന്നയിച്ചിരുന്നെങ്കിലും അവരെ ആറ്റിങ്ങലിൽ മത്സരിപ്പിക്കാനാണ് കേന്ദ്രത്തിന്‍റെ തീരുമാനം. രാത്രി ഒരു മണിയോടെയാണ് സംസ്ഥാന നേതൃത്വവുമായുള്ള ചർച്ചക്ക് ശേഷം അന്തിമ പട്ടിക തയ്യാറാക്കിയത്. അമിത് ഷായുടെ തിരുത്തലുകളോടെ പട്ടികയ്ക്ക് അംഗീകാരമായി. ഇന്ന് വൈകിട്ടോ നാളെയോ പ്രഖ്യാപനം ഉണ്ടാകും.\nചില സ്ഥാനാർത്ഥികളുടെ സമ്മതം കൂടി വാങ്ങേണ്ടതുണ്ടെന്ന് യോഗത്തിന് ശേഷം ബി ജെ പി നേതാവ് പി കെ കൃഷ്ണദാസ് അറിയിച്ചു. മറ്റു ചില സംസ്ഥാനങ്ങളുടെ പട്ടിക തയ്യാറാക്കാൻ ഇന്നും തെരഞ്ഞെടുപ്പ് സമിതി യോഗം ചേരുന്നുണ്ട്. ഇത് പൂർത്തിയായ ശേഷം കേരളത്തിലെ പട്ടികയും അതൊടൊപ്പം ഒരുമിച്ച് പ്രഖ്യാപിക്കാനാണ് തീരുമാനം. നേരത്തേ നിശ്ചയിച്ചതുപോലെ പി കെ കൃഷ്ണദാസും എം ടി രമേശും ഇത്തവണ മത്സരിക്കുന്നില്ല.\nവടകരയില് മുരളീരവം കടത്തനാടിന്റെ രാഷ്ട്രീയ ചിത്രം മാറുന്നുവോ …………………………വീഡിയോ കാണാം


അപ്രതീക്ഷിത ചുംബനം; ശ്വേതയെ ഞെട്ടിച്ച് മേജർ രവിയും രാജീവ് പിള്ളയും | Major Ravi|Rajeev Pillai|swetha menon\nHome/Cinema/അപ്രതീക്ഷിത ചുംബനം; ശ്വേതയെ ഞെട്ടിച്ച് മേജർ രവിയും രാജീവ് പിള്ളയും\nCinemaFestivalGeneralLatest NewsNEWSTV Shows\nഅപ്രതീക്ഷിത ചുംബനം; ശ്വേതയെ ഞെട്ടിച്ച് മേജർ രവിയും രാജീവ് പിള്ളയും\nമിസ് പ്രിൻസസ് കേരള ആൻഡ് മിസിസ് ക്യൂൻ കേരള 2021 മത്സരത്തിൽ തിളങ്ങി ശ്വേത മേനോൻ\nApr 14, 2021, 11:15 am IST\nമിസ് പ്രിൻസസ് കേരള ആൻഡ് മിസിസ് ക്യൂൻ കേരള 2021 മത്സരത്തിൽ തിളങ്ങി ശ്വേത മേനോൻ. വിധി കർത്താവായി എത്തിയതായിരുന്നു താരം. മേജർ രവിയും രാജീവ് പിള്ളയുമായിരുന്നു മറ്റ് വിധികർത്താക്കൾ. മത്സരത്തിനു ശേഷം വുധികർക്കാത്തക്കളുടെ റാമ്പ് വാക്കുമുണ്ടായിരുന്നു. റാമ്പ് വാക്കിനിടയിൽ ശ്വേതയുടെ കവിളിൽ അപ്രതീക്ഷിത ചുംബനം നൽകി മേജര് രവിയും രാജീവ് പിള്ളയും ആ നിമിഷം മനോഹരമാക്കി.\nAlso Read:ഒടിയനിലൂടെ കൈലാഷ് എന്ന നടന്റെ ശേഷി ഞാന് തിരിച്ചറിഞ്ഞതാണ് ; പിന്തുണയുമായി വി.എ ശ്രീകുമാർ\nഅപ്രതീക്ഷിത ചുംബനത്തിൽ അമ്പരപ്പ് നിറഞ്ഞ ഞെട്ടലിൽ നിൽക്കുന്ന ശ്വേതയെ വീഡിയോയിലും ദൃശ്യങ്ങളിലും കാണാം. കൊച്ചി ഹൈവേ ഗാര്‍ഡൻസിൽ വെച്ചായിരുന്നു മിസ് പ്രിൻസസ് കേരള ആൻഡ് മിസിസ് ക്യൂൻ കേരള 2021 മത്സരം നടന്നത്. ഔഷധിയും ക്യാപ്റ്റന് ഇവന്‍റ്‌സും സംയുക്തമായി സംഘടിപ്പിച്ച സൗന്ദര്യമത്സരത്തില് മിസ് പ്രിന്‍സസ് കേരളയായി ലാവണ്യ അജിത്തും മിസിസ് ക്വീന് കേരളയായി നിമയും കിരീടം ചൂടി.\nമിസ് ക്വീന് കേരള ഫസ്റ്റ് റണ്ണറപ്പായി രാരി കൃഷ്ണയും സെക്കന്‍റ് റണ്ണറപ്പായി ശ്രീനിധി സൈഗാളും തെരഞ്ഞെടുക്കപ്പെട്ടു. മേജര് രവി, ശ്വേതാമേനോന്, രാജീവ് പിള്ള എന്നിവരെ കൂടാതെ അക്ഷയ പ്രേംനാഥ്, രഞ്ജിനി ജോര്‍ജ്, ഷീബ എന്നിവരും മത്സരത്തിലെ വിധി കർത്താക്കൾ ആയിരുന്നു. കറുപ്പിൽ സ്വർണ്ണ നിറത്തിലുള്ള വസ്ത്രമണിഞ്ഞായിരുന്നു ശ്വേത എത്തിയിരുന്നത്. നടന് ബാല, ഔഷധി ചെയര്‍മാന് കെ.ആര്. വിശ്വംഭരന് തുടങ്ങിയവർ ചടങ്ങിൽ പങ്കെടുത്തു.\nMajor Ravi Rajeev Pillai swetha menon\nനായാട്ട് കഴിഞ്ഞപ്പോൾ 132 കിലോയുണ്ടായിരുന്നു, ഇപ്പോൾ പുതിയ സിനിമയ്ക്കുവേണ്ടി കുറച്ചുകൊണ്ടിരിക്കുകയാണ് ; ജോജു ജോർജ്\n'നെയ്യാറ്റിന്‍കര ഗോപന്‍റെ ആറാട്ട്' ; മോഹൻലാൽ ചിത്രത്തിന്റെ ടീസർ പുറത്തുവിട്ടു\nഎട്ടുവര്‍ഷത്തെ ഇടവേളയ്‌ക്കു ശേഷം ശ്വേതമേനോന് എത്തുന്നു ഗായികയായി\nJan 21, 2022, 12:38 pm IST\n‘സോഷ്യല് മീഡിയയില് സംഘടനയ്ക്കെതിരെ പ്രചരണം നടത്തുന്നവര്‍ക്ക് മുന്നറിയിപ്പ് കൊടുക്കും’: ശ്വേത മേനോന്\nDec 20, 2021, 03:09 pm IST\n‘അമ്മ’ തെരഞ്ഞെടുപ്പ് : വൈസ് പ്രസിഡന്റ് സ്ഥാനത്തേക്ക് മണിയന്‍പിള്ള രാജുവും ശ്വേതാമേനോനും, ആശാ ശരത്ത് പരാജയപ്പെട്ടു\nDec 19, 2021, 06:16 pm IST


യുവന്റസിൽ അഴിച്ചുപണി, ഹിഗ്വയ്നടക്കം ആറു താരങ്ങൾ പുറത്തേക്ക്\nഅടുത്ത സീസണു മുന്നോടിയായി ടീമിനെ ഒരുക്കാൻ വലിയൊരു അഴിച്ചു പണിക്ക് യുവന്റസ് ഒരുങ്ങുന്നു. ടീമിൽ നിലവിൽ കളിക്കുന്നവരിൽ നിന്നും ആറു താരങ്ങളെയാണ് യുവന്റസ് ഒഴിവാക്കുന്നത്. പാസിംഗ് ഫുട്ബോളിന്റെ വക്താവായ സാറി പരിശീലകനായി തുടരുന്നതിന്റെ ഭാഗമായാണ് ഈ ഒഴിവാക്കലുകൾ എന്നാണ് വിലയിരുത്തപ്പെടുന്നത്.\nഇറ്റാലിയൻ മാധ്യമമായ ടുട്ടോ സ്പോർടിന്റെ റിപ്പോർട്ടുകൾ പ്രകാരം ഗോൺസാലോ ഹിഗ്വയ്ൻ, ഫെഡറികോ ബെർണാഡെഷി, സാമി ഖദീര, ബ്ലെയ്സ് മാറ്റ്യൂഡി, മാറ്റിയ ഡി സിഗ്ലിയോ, ഡാനിയേല റുഗാനി എന്നിവരെയാണ് യുവന്റസ് ഒഴിവാക്കുന്നത്. ഇതിനു പുറമേ ലോണിൽ കളിക്കുന്ന ലൂക്ക പെല്ലഗ്രിനി, ക്രിസ്ത്യൻ റൊമേരോ എന്നിവരെയും യുവന്റസ് ഒഴിവാക്കിയേക്കും.\nJuventus are reportedly ready foratotal revamp this summer, putting the likes of Gonzalo Higuain, Federico Bernardeschi, Sami Khedira, Blaise Matuidi and Daniele Rugani on the market https://t.co/ITYi1qC1h5 #Juventus #SerieA pic.twitter.com/eS66ckWIh3\nസാറിയുടെ പദ്ധതികളുടെ ഭാഗമായി നേരത്തെ തന്നെ യുവന്റസും ബാഴ്സലോണയും തമ്മിൽ ഒരു താരക്കൈമാറ്റ ട്രാൻസ്ഫർ നടന്നിരുന്നു. ബാഴ്സലോണ താരം ആർതറിനെയും യുവന്റസ് താരം പ്യാനിച്ചിനെയുമാണ് ക്ലബുകൾ പരസ്പരം കൈമാറിയത്. ഇതിനു പുറമേ ഏതാനും താരങ്ങളെ യുവന്റസ് സ്വന്തമാക്കാനും സാധ്യതയുണ്ട്.\nഈ സീസണിലെ സീരി എ കിരീടം യുവന്റസ് സ്വന്തമാക്കിയാൽ സാറി പരിശീലക സ്ഥാനത്ത് തുടരുമെന്നുറപ്പാണ്. ചാമ്പ്യൻസ് ലീഗിലും ടീമിനു സാധ്യതയുണ്ട്. കഴിഞ്ഞ സീസണിൽ ചെൽസിക്ക് യൂറോപ്പ ലീഗ് നേടിക്കൊടുത്ത പരിശീലകനാണ് സാറി.


Emalayalee.com - കോന്നിയില് തെരഞ്ഞെടുപ്പ് സാമഗ്രികളുടെ വിതരണം പൂര്‍ത്തിയായി\nശക്തമായ ത്രികോണ മത്സരം പ്രതീക്ഷിക്കുന്ന കോന്നിയില് മുന്നണികളും സ്ഥാനാര്‍ത്ഥികളും നിശബ്ദ പ്രചരണത്തിലാണ്. മണ്ഡലത്തിലെ 212 ബൂത്തുകളിലെ പോളിങ് സാമഗ്രികളുടെ വിതരണം നടന്നു. കോന്നി എലിയറയ്ക്കല് അമൃത വി എച്ച് എസി ലാണ് തെരഞ്ഞെടുപ്പ് സാമഗ്രികളുടെ വിതരണം നടന്നത്.\nഈ തെരഞ്ഞെടുപ്പില് ഏവരുടെയും ശ്രദ്ധാകേന്ദ്രമായ കോന്നിയില് തിരഞ്ഞെടുപ്പ് സാമഗ്രികളുടെ വിതരണം പൂര്‍ത്തിയായി. രാവിലെ എട്ടു മണിയോടെ കോന്നി എലിയറയ്ക്കല് അമൃത വി എച്ച് എസി ലാണ് തെരഞ്ഞെടുപ്പ് സാമഗ്രികളുടെ വിതരണം നടന്നത്. കൊച്ചു പമ്ബ , ഗവി, മൂഴിയാര്, ആവണിപ്പാറ തുടങ്ങിയ വനമേഖലയില് ഉള്‍പ്പെട്ട ബൂത്തുകളിലേക്കുള്ള സാമഗ്രികള് ആദ്യം വിതരണം ചെയ്തു.\n212 ബൂത്തുകളിലായി 1016 ഉദ്യോഗസ്ഥരെയാണ് തിരഞ്ഞെടുപ്പ് ഡ്യൂട്ടികള്‍ക്കായി നിയോഗിച്ചിട്ടുള്ളത്. 26 പ്രശ്‌ന സാധ്യത ബൂത്തുകളിലെ നടപടിക്രമങ്ങള് വീഡിയോ റെക്കോഡ് ചെയ്യാനും കള്ളവോട്ട് തടയാന് കര്‍ശന നടപടികള് സ്വീകരിച്ചതായും ജില്ലാ കലക്ടര് പി.ബി ന്യൂഹ് പറഞ്ഞു.\nമണ്ഡലത്തിലെ എല്ലാ പോളിംങ് ബൂത്തുകളിലും ഇലക്‌ട്രോണിക് വോട്ടിംഗ് മെഷീനൊപ്പം വിവി പാറ്റ് യൂണിറ്റുകള് ഉണ്ടായിരിക്കും.212 ബൂത്തുകളിലേക്ക് 255 ബാലറ്റ് യൂണിറ്റ് 255 കണ്‍ട്രോള് 276 വിവി പാറ്റ് എന്നിങ്ങനെ മൊത്തം 786 യുണിറ്റുകളാണുള്ളത്.\nമണ്ഡലത്തില് അഞ്ച് മോഡല് പോളിംഗ് ബൂത്തുകളും സ്ത്രീകളായ ഉദ്യോഗസ്ഥര് നിയന്ത്രിക്കുന്ന ഒരു പോളിംഗ് ബൂത്തും സജ്ജീകരിച്ചിട്ടുണ്ട്. തെരഞ്ഞെടുപ്പ് സംബന്ധിച്ച വോട്ടര്‍മാരുടെ സംശയങ്ങള് പരിഹരിക്കുന്നതിന് സേവനസന്നദ്ധരായി വാളന്റിയര്‍മാരെ ഇത്തരം ബൂത്തുകളില് സജ്ജീകരിക്കും.\nകൂടാതെ ഫീഡിംഗ് സ്റ്റേഷന്, വിശ്രമ സൗകര്യം, ഭിന്നശേഷിക്കാര്‍ക്കായി റാംമ്ബ്, ഡോളി സംവിധാനം, വെള്ളം, ഇലക്‌ട്രിസിറ്റി, ഫര്‍ണിച്ചര്, ശുചിമുറി എന്നിവയും മാതൃകാ പോളിംഗ് സ്റ്റേഷനുകളില് ഒരുക്കിയിട്ടുണ്ട്. ഭിന്നശേഷിക്കാരായ സമ്മതിദായകരെ എത്തിക്കുന്നതിനായി പ്രത്യേക വാഹനങ്ങളും ഏര്‍പ്പെടുത്തിയിട്ടുണ്ട്.


ശബരിമല: ബിജെപിയുടേത് രാഷ്ട്രീയ മുതലെടുപ്പെന്ന് എസ്എന്‍ഡിപി\nFri Jan 18 2019 07:49:46 GMT+0530 (IST)\nആലപ്പുഴ: ശബരിമലയിലെ സ്ത്രീപ്രവേശനം സംബന്ധിച്ച സുപ്രിം കോടതി വിധിയുടെ പേരില് ബിജെപി രാഷ്ട്രീയ മുതലെടുപ്പ് നടത്തുകയാണെന്ന് എസ്എന്‍ഡിപി ജനറല് സെക്രട്ടറി വെള്ളാപ്പള്ളി നടേശന്. വിമോചന സമരം നടത്താനുള്ള ശ്രമം വിലപ്പോവില്ലെന്നും ഇതിനെതിരെ സമാന ചിന്താഗതിക്കാരായ സമുദായങ്ങളുമായി ചേര്‍ന്ന് എസ്എന്‍ഡിപിക്ക് രംഗത്തിറങ്ങേണ്ടി വരുമെന്നും അദ്ദേഹം പറഞ്ഞു.\nശബരിമലയുടെ പേരില് കച്ചവടം ഉറപ്പാക്കാനാണ് ചില സമര നേതാക്കളുടെ ലക്ഷ്യം. ആരാണ് ഹിന്ദുവെന്നും തങ്ങളോട് ആലോചിച്ചിട്ടാണോ ഹിന്ദു സംഘടനാ നേതാക്കള് എന്ന് അവകാശപ്പെടുന്ന നേതാക്കള് സമരത്തിനിറങ്ങിയിരിക്കുന്നതെന്നും വെള്ളാപ്പള്ളി ചോദിച്ചു. പുന: പരിശോധനാ ഹരജി നിലനില്‍ക്കില്ലെന്ന് ആര്‍ക്കാണ് അറിയാത്തത്. നാടിനെ കുരുതിക്കളമാക്കാനാണ് ചിലരുടെ ശ്രമമെന്നും വെള്ളാപ്പള്ളി പറഞ്ഞു.\nഹിന്ദുത്വം പറഞ്ഞ് കലാപം സൃഷ്ടിക്കാനാണ് ചിലരുടെ ശ്രമം. 1991 ന് മുമ്പ് ഈ ബഹളം വയ്ക്കുന്നവര് എവിടെയായിരുന്നു? അന്ന് യുവതികള് അവിടെ പോയപ്പോള് ഇക്കൂട്ടര് എവിടെ പോയി?നിഴല് യുദ്ധമാണ് സമരക്കാര് നടത്തുന്നത്. ഇത് അവസാനിപ്പിക്കണമെന്നും അദ്ദേഹം പറഞ്ഞു.


പ്രധാനമന്ത്രിയുടെ ജന്മദിനത്തിൽ റെക്കോർഡ് വാക്സിനേഷൻ; ഇതുവരെ നൽകിയത് 2.20 കോടി ഡോസ് വാക്സീൻ - Pravasishabdam\nHome News National പ്രധാനമന്ത്രിയുടെ ജന്മദിനത്തിൽ റെക്കോർഡ് വാക്സിനേഷൻ; ഇതുവരെ നൽകിയത് 2.20 കോടി ഡോസ് വാക്സീൻ\nദില്ലി: പ്രധാനമന്ത്രി നരേന്ദ്രമോദിയുടെ ജന്മദിനത്തിൽ റെക്കോർഡ് വാക്സിനേഷൻ. മോദിയുടെ 71-ാം ജന്മദിനത്തിലാണ് റെക്കോർഡ് കൊവിഡ് വാക്സീനേഷൻ എന്ന ലക്ഷ്യം യഥാർത്ഥ്യമായത്. ഇന്ന് വൈകീട്ട്7മണിയോടെ രാജ്യത്ത് വാക്സിൻ സ്വീകരിച്ചത് 2.21 കോടി ആളുകളാണ്.കോവിൻ പോർട്ടലിൽ കണക്കുകലാണിത്. കേന്ദ്രനേതൃത്വത്തിൻ്റെ നിർദേശ പ്രകാരമാണ് ബിജെപി അധികാരത്തിലുള്ള സംസ്ഥാനങ്ങൾ മുൻകൈയ്യെടുത്ത് റെക്കോർഡ് വാക്സിനേഷനുള്ള പ്രചാരണം തുടങ്ങിയത്. ഇന്ന് രാത്രിയോടെ രണ്ടരക്കോടി ഡോസ് വാക്സീൻ വിതരണം ചെയ്യാനാണ് കേന്ദ്രആരോഗ്യമന്ത്രാലയം ലക്ഷ്യമിടുന്നത്.\nജൂൺ മാസത്തിൽ തങ്ങളുടെ 2.47 കോടി പൗരൻമാ‍ർക്ക് വാക്സീൻ നൽകിയ ചൈനയാണ് ഒറ്റദിവസം കൊണ്ട് ഏറ്റവും കൂടുതൽ പേ‍രെ വാക്സീൻ ചെയ്ത രാജ്യം. ഈ റെക്കോർഡ് ഇന്ന് രാത്രിയോടെ തകർക്കുകയാണ് കേന്ദ്രസർക്കാരിൻ്റെ ലക്ഷ്യം. ഇതുവരെയുള്ള കണക്ക് അനുസരിച്ച് ഒരു മിനിറ്റിൽ 42,000 പേർക്കും സെക്കൻഡിൽ 700 പേർക്കും ഇന്ത്യയിൽ വാക്സീൻ നൽകിയെന്നാണ് ആരോഗ്യമന്ത്രാലയത്തിലെ ഉദ്യോഗസ്ഥർ പറയുന്നത്. അടുത്ത വർഷമാദ്യം തെരഞ്ഞെടുപ്പ് നടക്കുന്ന സംസ്ഥാനങ്ങളിൽ എല്ലാം അതിവേഗം വാക്സീനേഷൻ പൂ‍ർത്തിയാക്കാനാണം സർക്കാരിൻ്റെ പദ്ധതി. ഈ സംസ്ഥാനങ്ങളിലെല്ലാം ഇന്ന് നല്ല രീതിയിൽ വാക്സീനേഷൻ പുരോഗമിക്കുകയാണ്.\nPrevious articleഎതിർപ്പ് ശക്തം; പെട്രോളിയം ഉൽപന്നങ്ങൾ ഉടൻ ജി എസ് ടിയില്ല\nNext articleകളിക്കുന്നതിനിടെ അപകടം, ആലപ്പുഴയിൽ സഹോദരങ്ങൾ മുങ്ങി മരിച്ചു\nമഹാമാരിയെ തോൽപ്പിക്കാൻ ഇന്ത്യയ്ക്ക് കഴിയുമോ എന്ന ചിലരുടെ സംശയത്തിനുള്ള മറുപടിയാണ് നൂറ് കോടി പേർക്ക്...


ഉറുമ്പ് – ഇലക്കൂടൊരുക്കും വമ്പൻ ! – Palathully\nby Vijayakumar Blathur March 8, 2018 778 പേർ വായിച്ചു\nമനുഷ്യർ കൃഷിയും കന്നുകാലിവളർത്തും, വീടുപണിയും, സഹകരണ സംഘവും, കൂട്ടമായുള്ള ചെറുത്തുനിൽപ്പും ഒക്കെ തുടങ്ങിയത് കഴിഞ്ഞ പതിനായിരം കൊല്ലത്തിനിടയിലാണ്. അഞ്ച് കോടി വർഷം മുമ്പേ ഈ കാര്യങ്ങളൊക്കെ സൂപ്പറായി ആരംഭിച്ച കൂട്ടരാണ് ഉറുമ്പുകൾ. ഒറ്റയ്ക്ക് ഒരു ഉറുമ്പ് വലിയ സംഭവമൊന്നുമല്ല. പക്ഷെ ഉറുമ്പ്കോളനി മൊത്തമായി ഒറ്റ ജീവിയായിവേണം കണക്കാക്കാൻ. ചിറകുള്ള , പ്രജനന ശേഷിയുള്ള രാജ്ഞിമാർ ആണുറുമ്പുകൾക്ക് ഒപ്പം ഈയാമ്പറ്റകളുടെതുപോലുള്ള ആകാശപ്പറക്കലിനിടയിൽ ഇണചേരും. രാജ്ഞി മുട്ടയിട്ട് ലാർവയും പിന്നെ പ്യൂപ്പാവസ്ഥയും കഴിഞ്ഞ് കുഞ്ഞ് ഉറുമ്പുകൾ പിച്ചവെക്കും വരെ പട്ടിണികിടന്ന് പരിപാലിക്കും. ഉടൻ തന്നെ കുഞ്ഞുങ്ങൾ ജോലി തുടങ്ങും. കൂടുപണിയലാണ് ആദ്യ പണി. അമ്മരാജ്ഞി കൂട്ടിൽ മുട്ടയിടൽ യജ്ഞം ആരംഭിക്കലായി. അംഗസംഖ്യ കൂടുന്നതിനനുസരിച്ച് കോളനി വികസിച്ച് ഒരു വൻ പ്രസ്ഥാനമായി മാറും. ചില കോളനികളിൽ അഞ്ചു ലക്ഷത്തോളം അംഗങ്ങൾ ഉണ്ടാവും.\nലോകത്താകമാനം ഇരുപത്തിരണ്ടായിരം ഇനം ഉറുമ്പുകളുണ്ട് എന്നാണ് കണക്കാക്കിയിട്ടുള്ളത്. ഇവരിൽ മനോഹരമായ ഇലക്കൂടുകൊട്ടാരങ്ങൾ പണിത് മരമുകളിൽ വാഴുന്നവരാണ് പുളിയുറുമ്പുകൾ. Oecophylla ജീനസിൽ പെട്ട ഇവരുടെ രണ്ട് സ്പീഷിസുകളാണ് ഉള്ളത്. Oecophylla longinoda എന്ന ആഫ്രിക്കൻ പുളിയുറുമ്പുകളും , Oecophylla smaragdina എന്ന നമ്മുടെ നാട്ടിൽ കാണുന്ന ഏഷ്യക്കാരായ പുളിയുറുമ്പുകളും ആണവർ.. ഓറഞ്ച് നിറമുള്ള ശരീരവുമായി ജോറിൽ ഓടിനടക്കുന്ന പുളിയുറുമ്പ് വേലക്കാരെയാണ് നാം അധികവും കാണുക.\nകോളനിയുടെ ഗർഭഗൃഹത്തിൽ മുട്ടയിട്ടുകൂട്ടാനായി ഒരു രാജ്ഞി, അവരുമായി ഇണചേരാൻ മാത്രമായുള്ള കുറച്ച് മടിയന്മാരായ ആണുങ്ങൾ, വ്യത്യസ്ഥ ധർമ്മങ്ങൾ നിർവഹിക്കുന്ന ശരീരഅവയവങ്ങൾ പോലെ വിവിധ ഉറുമ്പുസംഘങ്ങൾ. രാജ്ഞിയും കാമുകരും കഴിഞ്ഞാൽ ബാക്കിയംഗങ്ങളെല്ലാം, – പ്രത്യുത്പാദന ശേഷിയില്ലാത്ത, ഇണചേരൽ ഭാഗ്യമില്ലാത്ത പെൺ എന്ന് വിളിക്കാവുന്ന വേലക്കാരാണ്. മേജർ വേലക്കാരും മൈനർ വേലക്കാരും ഉണ്ട്. കൂടുപണിയാനും ഭക്ഷണം തേടാനും കാവൽനിൽക്കാനും ശത്രുക്കളോട് പൊരുതാനും ഒക്കെയുള്ള വിവിധ ജോലികൾ പരിഭവവും പരാതിയും ഇല്ലാതെ ചെയ്യുന്ന മേജർമാർ പടയാളികളും ആണ്. മുട്ടകളും , വിരിഞ്ഞിറങ്ങുന്ന ലാർവകളേയും അപ്പപ്പോൾ കൂട്ടിലെ മെച്ചപ്പെട്ട നേർസറികളിലേക്ക് മാറ്റി വേണ്ട ശുശ്രൂഷകൾ ചെയ്യുന്നത് മൈനർമാരാണ്. പ്യൂപ്പാവസ്ഥയിൽ കഴിയുന്നവരെ സംരക്ഷിക്കണം , രൂപാന്തരണം കഴിഞ്ഞ് പുറത്തിറങ്ങുന്ന ഇത്തിരികുഞ്ഞന്മാരായ ഉറുമ്പിൻ കുഞ്ഞുങ്ങളെ തീറ്റിപ്പോറ്റണം , ജോലിപ്രായമെത്തിയാൽ വിവിധ പണികൾ വിഭജിച്ച് നൽകണം – ഇതൊക്കെ മൈനർ മാരുടെ പണിയാണ്. നിൽക്കാനും ഇരിക്കാനും സമയമില്ലാത്ത ജോലി. . ഇവരെല്ലാം ഒത്തൊരുമയോടെ പരിശ്രമിച്ചാണ് ഉറുമ്പ്കോളനിയെന്ന ഒറ്റ ശരീരം ജീവിക്കുന്നത്.\nവീറും വാശിയും കാണിക്കുന്നവരാണ് പുളിയുറുമ്പുകൾ. നീറ്, മിശറ്, മുതിര് എന്നിങ്ങനെ പ്രാദേശികമായി പലപേരുകളൂണ്ട്. അതിക്രമിച്ച് കടക്കുന്നവരെ ആക്രമിച്ച് തിരിച്ചോടിക്കാൻ ഇവർ സമർഥന്മാരാണ് , അപകടം മണത്താൽ മുൻപിൻ നോക്കാതെയുള്ള ചാവേർ ആക്രമണത്തിന് ഇവർ തയ്യാറാകും. പൂച്ചകൾ വാലുയർത്തിപിടിച്ച് നിൽക്കുന്നതുപോലെ പൃഷ്ടഭാഗം ഉയർത്തി വിറപ്പിച്ച് ചാടിക്കടിക്കാനാഞ്ഞ് നിൽക്കും. മരണ ഭയമില്ലാതെ കൂട്ടത്തോടെ ശത്രുവിന്റെ തൊലി കടിച്ച് മുറിക്കും. സ്വന്തമായി വിഷമുള്ളുകളൊന്നും ഇല്ലാത്തതിനാൽ വായകൊണ്ട് തന്നെയാണ് ആക്രമണം. ശരീരത്തിന്റെ പിറകുഭാഗത്ത് സൂക്ഷിച്ച ഫോർമിക് ആസിഡ്, കടിച്ച് മുറിച്ച സ്ഥലത്ത് തൂവിക്കൊടുത്തുള്ള നീറ്റിക്കലാണ് പ്രധാന ആക്രമണ തന്ത്രം.. ശരിക്കും പുണ്ണിൽ കുത്തുന്ന പരിപാടി. . നീറുകൾ അബദ്ധത്തിൽ നമ്മുടെ വായിൽ പെട്ടാൽ അംമ്ല പുളിരുചിയുള്ളതുകൊണ്ടാവാം പുളിയുറുമ്പ് എന്ന പേര് ഇവർക്ക് വീണത്. ഇരിതേടിയുള്ള യാത്രകളിൽ മണ്ണിലിറങ്ങും . വലിയ ഷഡ്പദങ്ങളെ വരെ കൂട്ടമായി ആക്രമിച്ച് കീഴടക്കും.\nപന്ത്രണ്ട് മില്ലീമീറ്ററിനടുത്ത് നീളമുള്ളവരാണ് ‘മേജർ ജോലിക്കാർ . ഉറപ്പുള്ള നീളൻ കാലുകളൂം കരുത്തുള്ള വദനഭാഗങ്ങളും ഉള്ളവരാണിവർ. കൂട്ടിനകത്തെ വേലക്കാർക്ക് ഇവരുടെ നേർ പകുതി വലിപ്പമേ കാണുകയുള്ളു. രാജ്ഞിയാണ് ഏറ്റവും വലിപ്പമുള്ളയാൾ 25 മില്ലീമീറ്റർ വരെ വലിപ്പമുണ്ടാകും. സ്വന്തം കൂട്ടരോട് അളവറ്റ സ്നേഹം പ്രകടിപ്പിക്കുന്നവരാണ് എല്ലാവരും. ഒരാളുടെ കൺ വെട്ടത്ത് തൊട്ടടുത്ത് തന്നെ മറ്റൊരാൾ ഉണ്ടാകുന്ന വിധത്തിൽ മാത്രമേ സഞ്ചരിക്കുകയുള്ളു. കഴിവതും ഒറ്റയ്ക്ക് പോയി അപകടത്തിൽ ചാടാറില്ല. ഭക്ഷണം കണ്ടെത്തിയാൽ ആദ്യമെത്തിയവർ ഒരോരുത്തരായി അത് ചവച്ച് സൂക്ഷിക്കുകയാണ് ചെയ്യുക. ആവശ്യത്തിനുള്ളത് മാത്രം ദഹിപ്പിച്ച് ബാക്കി തൊട്ടടുത്ത് പിറകിൽ ഉള്ള ആളുടെ വായിലേക്ക് പകർന്ന് നൽകും. ഇങ്ങനെ പലരിലൂടെ കൈമാറി കൈമാറിയാണ് കൂട്ടിലെ അന്തേവാസികളായ സർവ്വർക്കും ഭക്ഷണം എത്തുന്നത്. വദനഭാഗങ്ങളും ആന്റിനകളും പരസ്പരം മുട്ടിച്ചാണ് വിവരങ്ങൾ കൈമാറുക. പരസ്പരമുള്ള ആശയകൈമാറ്റത്തിന് ഫിറമോൺ എന്ന രാസ സമ്യുക്തങ്ങളെ കാര്യമായി ആശ്രയിക്കുന്നുണ്ട്. ഇതുകൂടാതെ ജാഗ്രതാ നിർദേശങ്ങളായി ചില പ്രത്യേക ശരീര ചലനങ്ങളും വിറപ്പിക്കലും കുലുക്കലും ഉപയോഗിക്കാറുണ്ട്.\nപച്ചിലകൾ കൂട്ടിത്തുന്നി വെള്ളം കടക്കാത്ത, കാറ്റ് തകർക്കാത്ത, ഉള്ളിൽ ചൂടുകൂട്ടാത്ത മനോഹരമായ കൂടുകൾ നിർമ്മിക്കുന്ന അത്യുഗ്രൻ ആർക്കിടെക്റ്റുകളും കൂടിയാണിവർ. ഒരു മരത്തിൽ തന്നെ നിരവധി കൂടുകൾ പരസ്പരം ബന്ധിച്ചും ഇവർ നിർമ്മിക്കും. കൂടു തുന്നൽ വലിയ അധ്വാനവും ഭാവനയും തന്ത്രങ്ങളും ആവശ്യമുള്ള പണിയാണ്. വേലക്കാരുടെ റോന്തുചുറ്റലിൽ കൂട് കെട്ടാൻ സൗകര്യമുള്ള സ്ഥലം കണ്ടെത്തി തീരുമാനിക്കുന്നു. അടുത്തടുത്തുള്ള ഇലകളെ പരസ്പരം മുട്ടിച്ച്പിടിച്ച് തുന്നിച്ചേർക്കലാണ് പ്രധാനപണി. ഇത്തിരികുഞ്ഞന്മാരായ ഈ ഉറുമ്പുകൾ വിടർന്ന് അകന്ന് നിൽകുന്ന ഉറപ്പുള്ള ഇലകളെ വലിച്ചടുപ്പിക്കുന്നത് സംഘബലം കൊണ്ടാണ്. മുട്ടിച്ച്പിടിക്കേണ്ട രണ്ട് ഇലകളുടെയും വിളുമ്പിൽ നിരനിരയായി വേലക്കാർ നിൽക്കും. പരസ്പരം ഏങ്ങിപിടിക്കാനൊരുങ്ങിയാണ് നിൽപ്പ്. ഇലകൾ തമ്മിൽ അകലം കൂടുതലുണ്ടായാൽ ഉറിയടി സംഘങ്ങളെപ്പോളെ മുകളിൽ മുകളിൽ ഏറെപ്പേർ കയറിനിൽക്കും. അരക്കെട്ടിൽ ചേർത്ത് പിടിച്ച് ഉറുമ്പ്പാലം പണിത് ഇലകളെ മെല്ലെമെല്ലെ അടുപ്പിച്ച് കടിച്ച് പിടിച്ച് നിൽക്കും. സ്റ്റേപ്പിൾ അടിച്ചപോലുണ്ടാകും ആ നിൽപ്പ്. ചേർത്ത് ഒട്ടിക്കുന്ന തുന്നൽപ്പണി ആണ് രസകരം. കൂട്ടിനുള്ളിൽ മുട്ടവിരിഞ്ഞിറങ്ങി പ്യൂപ്പാവസ്ഥയിലേക്ക് മാറാനായ ലാർവകളെ വേലക്കാർ കടിച്ച് പിടിച്ച് കൊണ്ട് വരും. എന്നിട്ട് ഗ്ലൂസ്റ്റിക്ക് തേക്കും പോലെ ഇലകളുടെ വിളുമ്പിൽ അങ്ങോട്ടും ഇങ്ങോട്ടും ഉരക്കും. ഉത്തേജിതരായ ലാർവകളുടെ ഉള്ളിൽനിന്നും കൊക്കൂൺ നിർമ്മിക്കാനാവശ്യമായ പശിമയുള്ള ദ്രാവകം ഊറി വരാൻ തുടങ്ങും. അത് സിൽക്ക് നൂലുകളാകും. ഇലകൾ പരസ്പരം ഒട്ടിഉറച്ചു എന്നുറപ്പാകും വരെ മറ്റ് ഉറുമ്പുകൾ ഇലകൾ കടിച്ച് കൂട്ടിപിടിച്ച് നിൽക്കുന്നുണ്ടാകും..മണിക്കൂറുകൾ കൊണ്ട് ഫുട്ബോൾ വലിപ്പമുള്ള കൂടൊരുക്കാനാകും ഇവർക്ക്.\nരാജ്ഞിമാർ വർഷങ്ങ്ളോളം ജീവിക്കും എന്നാൽ വേലക്കാർക്ക് മാസങ്ങളുടെ ആയുസേ ഉള്ളു. മനുഷ്യരിൽ നിന്ന് വ്യത്യസ്ഥമായി യുദ്ധമുഖങ്ങളിൽ മുന്നിൽ നിന്ന് ചാവേറാകാൻ പോകുക ചെറുപ്പക്കാരല്ല , പ്രായം ചെന്ന പടയാളികളാണ്.\nകുഞ്ഞ് കീടങ്ങളും പ്രാണികളും ഒക്കെയാണ് പ്രധാന ഭക്ഷണമെങ്കിലും മധുരദ്രവങ്ങളും ഇവർക്ക് വലിയ ഇഷ്ടമാണ്. പയറ് ചെടികളിലും മറ്റും കാണുന്ന അരക്ക് പ്രാണികൾ എന്നൊക്കെ വിളിപ്പേരുള്ള അഫിഡുകളെ ഇവ സംരക്ഷിച്ച് വളർത്താറുണ്ട്..ഒരു തരം പശുവളർത്തൽ. ചെടിയുടെ നീരൂറ്റികുടിക്കുന്ന അഫിഡുകളുടെ പിൻഭാഗ്ത്ത് നിന്നും ഊറിവരുന്ന മധുരദ്രവം കുടിക്കാനാണ്` ഈ സഹായം. അഫിഡുകളെ പിടിച്ച് തിന്നാൻ വരുന്ന തുള്ളൽ ചിലന്തികളെ ഒക്കെ ഇവർ ഓടിച്ച് വിടുകയും ചെയ്യും. ചിലയിനം പൂമ്പാറ്റകളുടെ ലർവകളേയും ഇതുപോലെ ചിലമധുരദ്രവങ്ങൾക്കായി ഇവ ഉപദ്രവിക്കാതെ സംരക്ഷിക്കും. .\nപുളിയുറുമ്പുകളുടെ ലാർവകളും പ്യൂപ്പകളും വളർത്ത് പക്ഷികൾക്ക് തീറ്റയായും മീൻപിടിക്കാൻ ഇരയായും വ്യാപകമായി തായ്ലാന്റിലും ഇന്ത്യോനേഷ്യയിലും ഉപയോഗിക്കുന്നുണ്ട്. പ്രോട്ടീനും മിനറലുകളും വിറ്റാമിനുകളും സമ്പുഷ്ടമായ ഈ ലാർവകളെ നല്ല വിലയ്ക്കാണ് വിൽപ്പന നടക്കുന്നത്. ചില രാജ്യങ്ങളിൽ പാർമ്പര്യ ചികിത്സകളിൽ മരുന്നിനായി പുളിയുറുമ്പുകളെ ഉപയോഗിക്കുന്നുണ്ട്. ജൈവീക കീടനിയന്ത്രണത്തിനും പുളിയുറുമ്പുകളെ വ്യാപകമായി ക്ഷണിച്ച് കൃഷിയിടങ്ങളിൽ എത്തിക്കാറുണ്ട്..\n– എഴുത്ത്: Vijayakumar Blathur\n(7-3 -18 ദേശാഭിമാനി അക്ഷരമുറ്റത്തിലെ ക്ലോസ് വാച്ച് എന്ന എന്റെ പംക്തിയിൽ വായിക്കാം)\nകടപ്പാട്: Balakrishnan VC\nപഴയ2ഉറുമ്പ് പോസ്റ്റുകൾ – വീണ്ടും വായിക്കാൻ കൂടെ – ഇടുന്നു.\nഉറുമ്പുകളുടെ പശു വളർത്തൽ\nമൃഗങ്ങളെ മെരുക്കി വളർത്താനും, കൃഷിചെയ്യാനും ഒക്കെ ആരംഭിച്ചത് തങ്ങളാണെന്നാണ് മനുഷ്യരുടെ വിചാരം. നമ്മൾ ഈ പരിപാടി തുടങ്ങീട്ട് കുറച്ച് ആയിരം കൊല്ലമേ ആയിട്ടുള്ളു. എന്നാൽ. ചിലയിനം ഉറുമ്പുകൾ അ വർക്ക് വേണ്ട അടിപൊളി “തേൻ-പാൽ” കറന്നെടുക്കാൻ അഫിഡുകൾ എന്ന ചെറു ഷട്പദങ്ങളെ വളർത്താൻ തുടങ്ങീയത് അതിനും എത്രയോ ആയിരം വർഷം മുമ്പാണ്. മനുഷ്യർ ആദ്യമായി പാലിന് വേണ്ടി മെരുക്കി വളർത്തിയത് ആടിനെയാണത്രെ .പിന്നെയാണ് പശുവളർത്തലൊക്കെ ആരംഭിച്ചത്. സ്വന്തം പശുവിനെ പുലിപിടിക്കതെ നോക്കണം, നല്ല തീറ്റകിട്ടുന്നിടത്ത് കൊണ്ടുപോയി ആക്കണം ,മോശം കാലാവസ്ഥകളിൽ വെയിലും മഴയും മഞ്ഞും കൊള്ളിക്കതെ ആലയിലാക്കി കാക്കണം, മേയാൻ വിടുമ്പോൾ ഓടിപ്പോകാതെ നോക്കണം., കെട്ടിയിട്ട് വളർത്തുമ്പോൾ തീറ്റപ്പുല്ല് ശേഖരിച്ച് കൊണ്ടുവന്ന് നൽകണം ഇതൊക്കെയാണല്ലൊ ക്ഷീരകർഷകനായ മനുഷ്യന്റെ പണി. പകരമായി , രുചിയും ഗുണവും ഉള്ള പാലെന്ന ദ്രാവകം അത്പം കിട്ടാനാണീ പങ്കപ്പാടൊക്കെ ചെയ്യുന്നത്. .. ഉറുമ്പുകളും അഫിഡുകൾ എന്ന ചെറു പ്രാണികളെ വളർത്തുന്നത് ഏകദേശം ഇതുപോലെ തന്നെ..അഫിഡുകളിൽ ചിലയിനങ്ങളെ Ant cow എന്നും വിളിക്കാറുണ്ട്.. പയറുചെടികളുടെ തണ്ടിലൊക്കെ പച്ചനിറത്തിലും ചിലപ്പോൾ കറുപ്പ് നിറത്തിലും കുനുകുനെ കൂടിനിൽക്കുന്ന അഫിഡുകളെ കാണാം. തൊട്ടടുത്ത് തന്നെ ഉറുമ്പുകൾ ചുറ്റും കാവൽ നിൽക്കുന്നുണ്ടാകും. അഫിഡുകളെ തിന്ന് ജീവിക്കുന്ന ലേഡി ബേർഡ്, ക്രാബ് സ്പൈഡർ തുടങ്ങിയ കുഞ്ഞ് ഇരപിടിയന്മാരിൽ നിന്നും അഫിഡുകളെ രക്ഷിക്കാനാണ് ആ കാവൽ. ഉറുമ്പിനെ കണ്ടാൽ ആ വഴിക്ക് ശത്രുക്കളൊന്നും വരില്ല .വന്നാൽ ഉറുമ്പുകൾ ആക്രമിച്ചോടിക്കുകയും ചെയ്യും..\nചെടികളുടെ നീരാണ് അഫിഡുകളുടെ ഏക ഭക്ഷണം .വേറൊരു തീറ്റയും വേണ്ട. തണ്ടിൽ ചെറിയ സുഷിരങ്ങളുണ്ടാക്കി ചെടിയുടെ നീർ വലിച്ച്കുടിച്ച് വയർ വീർപ്പിക്കും…ഉറുമ്പുകൾ ഇവയെ കൂടുതൽ നീര് കിട്ടുന്ന ഇടത്തേക്ക് ആട്ടിത്തെളിച്ച് കൊണ്ടുപോകും, മോശം കാലവസ്ഥയിൽ ചിലപ്പോൾ ഉറുമ്പ് സ്വന്തം കൂട്ടിൽ തന്നെ കൊണ്ടുപോയി അഫിഡുകളെ സംരക്ഷിക്കും.അഫിഡുകളുടെ മുട്ട ഉറുമ്പ് കോളനിയിൽ സൂക്ഷിച്ച് വെച്ച് വിരിയിക്കും, വളർന്ന് വരും വരെ അത്യാവശ്യം തീറ്റയും കൊണ്ടുകൊടുക്കും. തിരികെ ചെടിത്തണ്ടിൽ കൊണ്ടുപോയാക്കും. പശുക്കൾ കൂട്ടം വിട്ട് ഓടിപ്പോകാതിരിക്കാൻ കർഷകർ ചില സൂത്രങ്ങൾ ചെയ്യാറില്ലെ. അതുപോലെ ആഫിഡുകളിൽ ചിറകുള്ളവ തങ്ങളുടെ പരിധിയിൽ നിന്ന് പറന്ന് സ്ഥലം വിടാതിരിക്കാൻ ചിലയിനം ഉറുമ്പുകൾ അവയുടെ ചിറകുകൾ കൂട്ടിഒട്ടിക്കുകയോ മുറിച്ചുകളയുകയോ ഒക്കെ ചെയ്യും ചിലപ്പോൾ. .ചിലയിനം ഉറുമ്പുകൾ ചില രാസപദാർത്ഥങ്ങൾ ഉത്പാദിപ്പിച്ച് അഫിഡുകൾക്ക് ചിറക് മുളക്കുന്നത് തടയും .(പശുവിറച്ചി ചിലർ കഴിക്കുന്നതുപോലെ ചില ഉറുമ്പുകൾ അപൂർവമായി അഫിഡ് പശുക്കളെ കൊന്ന്തിന്നാറുമുണ്ട്). ഇത്രയൊക്കെ ശ്രദ്ധയോടെ അഫിഡുകളെ ഉറുമ്പുകൾ വളർത്തുന്നത് എന്തിനാണെന്നൊ, പാലിനല്ല – തേനിനാണ്. അഫിഡുകളുടെ പിൻഭാഗത്ത് നിന്ന് അതിമധുരമുള്ള ഒരു സ്രവം ഊറിവരും. അത് നുണയാനാണീ പണിയൊക്കെ ചെയ്യുന്നത്. കൊതിവരുമ്പോൾ ഉറുമ്പുകൾ കറവക്കാരൻ പാൽ ചുരത്താൻ പശുവിന്റെ അകിടിൽ തട്ടിക്കൊടുക്കുന്നതുപോലെ തങ്ങളുടെ സ്പർശനികൾ കൊണ്ട് അഫിഡുകളുടെ പിൻഭാഗത്ത് പതുക്കെ മുട്ടി ഇക്കിളിയാക്കി മധു ചുരത്തിപ്പിക്കും… പരസ്പര സഹായ സംഘം എന്നാൽ ശരിക്കും ഇതാണ്.. ഒരാൾക്ക് സംരക്ഷണം കിട്ടുന്നു. മറ്റേ ആൾക്ക് കൂലിയായി തേനും കിട്ടുന്നു..\nഉറുമ്പ് വേഷം കെട്ടും ചിലന്തികൾ\nനമ്മുടെ നാട്ടിലെ മരങ്ങളിൽ ധാരാളം കാണുന്ന പുളിയുറുമ്പുകൾ നല്ല പരാക്രമികളാണ്. കൂടെ സൗജന്യമായി അത്പം ഫോർമിക് ആസിഡ്കൂടി പുരട്ടിത്തരുന്നതിനാൽ കടികിട്ടിയാൽ അറിയാതെ ‘ഊശ്” ,..എന്ന് നമ്മൾ പറഞ്ഞുപോകും .നന്നായി നീറുന്നതിനാൽ ഇതിനെ ചിലയിടങ്ങളിൽ നീറ് എന്നും,മിശറ് എന്നും ഒക്കെ വിളിക്കാറുണ്ടല്ലൊ.ഇലകൾ കൂട്ടിപ്പിടിച്ച് ലാർവകളിൽ നിന്നൂറിവരുന്ന ചില സ്രവനൂലുകൾകൊണ്ട് അത്ഭുതകരമായിക്കൂട്ടിതുന്നി കൂടൊരുക്കുന്ന തയ്യൽക്കാരായ ഈ ഉറുമ്പുകളുടെ ശാസ്ത്രനാമം Oecophylla smaragdis എന്നാണ്.ലക്ഷക്കണക്കിന് ഉറുമ്പുകൾ വരെ ചില കൂട്ടക്കൂടുകളിൽ ഉണ്ടാവും.കൂട്ടാമായി ആക്രിമിക്കാൻ കഴിയുന്ന ഇവരുടെ ശക്തിദുർഗത്തിലേക്ക് ഇരപിടിയന്മാരൊന്നും എത്തിനോക്കില്ല. കൂടാതെ ഇവയുടെ ചവർപ്പൻ രുചി പക്ഷികൾക്കും കടന്നലുകൾക്കും അത്ര ഇഷ്ടവുമല്ല.\nഈ പ്രത്യേക സാഹചര്യം ശരിക്കും മുതലാക്കുന്നത് ബുദ്ധിമാന്മാരായ myrmarachne plantaleoides എന്ന ഇനം തുള്ളൻ ചിലന്തികളാണ്. അമ്പരപ്പിക്കുന്ന ആൾമാറാട്ടം വഴി ഇവർ കാഴ്ചയിൽ കിടിലൻ പുളിയുറുമ്പാകും.നോക്കിലും നടപ്പിലും ശരിക്കുമുള്ള അനുകരണം. ശരീരം ഉറുമ്പിനെപ്പോലെ മൂന്നു ഭാഗമാകും.നീണ്ട അരക്കെട്ടുപോലും അതേപോലെ ഉണ്ടാകും എട്ടുകാലുകളിൽ മുന്നിലുള്ള ജോഡി ഉയർത്തി തലക്കുമേൽ പിടിച്ച് ഉറുമ്പിന്റെ സ്പർശനിയെന്നപോലെ വിറപ്പിച്ച്കൊണ്ടിരിക്കും.ജന്മനാ ഉള്ള ചാടി ചാടിപ്പോക്ക് എന്നന്നേക്കുമായി നിർത്തും .ഉറുമ്പിനെപ്പോലെ ചറ പറ നടത്തം മാത്രം. ഉറുമ്പിൻ തലയിലെ രണ്ട് സംയുക്ത നേത്രമാണെന്ന് തോന്നും വിധം തലഭാഗത്ത് കറുത്ത നിറത്തിലുള്ള അടയാളങ്ങൾ ഉണ്ടാകും. പെൺചിലന്ത്തിയെപ്പോലെയല്ല ആൺചിലന്തി വേഷം മാറുക. കുറച്ച്കൂടി നീളം ശരീരത്തിനുണ്ടാകും. കാഴ്ചയിൽ ഒരു കുഞ്ഞ് നീറിനൊപ്പം വലിയ ഉറുമ്പും ചേർന്ന നടന്ന് നീങ്ങുകയാണെന്നേ തോന്നു. ഇലകൾക്കടിയിൽ കൂടൊരുക്കി ഒളിച്ചിരിക്കും കുഞ്ഞുപ്രാണികളെ അരികിൽ സൗകര്യത്തിനുകിട്ടിയാൽ ചാടിപ്പിടികൂടും,അത്രതന്നെ. നമ്മുടെ നാട്ടിലെ കട്ടുറുമ്പുകളെ (Diacamma assamensis) അനുകരിക്കുന്ന ചിലന്തികളും (Myrmarachne orientales) ഉണ്ട്\nഇതുപോലെ നൂറിലധികം ചിലന്തി സ്പീഷിസുകൾ ലോകത്തെങ്ങുമായി പലതരം ഉറുമ്പുകളെ അനുകരിക്കുന്നുണ്ട്. ഇരപിടിയന്മാരിൽ നിന്നും രക്ഷനേടാൻ മാത്രമല്ല ചില ഇനങ്ങൾ ഉറുമ്പുകളെ തെറ്റിദ്ധരിപ്പിച്ച് ചതിക്കാനും ഈ ആൾമാറാട്ടം നടത്തുന്നുണ്ട്. കഴ്ചയിൽ സ്വജാതിയാണെന്ന് കരുതി ലോഹ്യം കൂടാൻ വരുന്ന ഉറുമ്പുകളുടെ കൂട്ടത്തിൽ കൂടി അവരുടെ കൂട്ടിൽ തഞ്ചത്തിൽ കയറി ഉറുമ്പിൻ കുഞ്ഞുങ്ങളെ ശാപ്പിടും.വേറെ ചില ഇനം ചിലന്തികൾ മേയ്ക്കപ്പ് മാറ്റാനൊന്നും പോകില്ല , ഉറുമ്പുകളുടേതിനു സമാന രാസഘടനയുള്ള ഫിറമോണുകൾ അവ സ്രവിപ്പിക്കും ,വന്നിരിക്കുന്നയാൾ ശത്രുവോ മിത്രമോ എന്ന ആശയക്കുഴപ്പം ഉറുമ്പുകളിലുണ്ടാക്കി ആ തക്കത്തിൽ ഇരതേടും.


വിശ്വാസി സമൂഹം ഒരു മാസക്കാലം കടുത്ത ആത്മ നിയന്ത്രണത്തിന്റെയും ആത്മസംസ്‌കരണത്തിന്റെയും വഴിയെ ആയിരുന്നു. ജീവിതത്തിന്റെ ആസ്വാദനങ്ങള്‍ക്ക് സ്വയം വിലക്കേര്‍പ്പെടുത്തിയും തനിക്കേറ്റവും ഇഷ്ടപ്പെട്ടത് അപരന് നല്‍കിയും കര്‍മങ്ങളുടെയും ദാനങ്ങളുടെയും വഴിയെ ഓരോ വിശ്വാസിയും നീങ്ങി. വിശപ്പ് സഹിച്ചുകൊണ്ട് നോറ്റ നോമ്പും ഉറക്കമൊഴിച്ച് ചെയ്ത ആരാധനയും തനിക്കേറെ പ്രിയപ്പെട്ടത് ദാനം നല്‍കി നിര്‍വഹിച്ച സകാത്ത്-സ്വദഖകളുമായാണ് ഓരോരുത്തരും തന്റെ ജീവിതത്തില് ഈ മാസം ധന്യമാക്കിയത്.\nനാവുകൊണ്ടും കൈകാല് കൊണ്ടും ആരെയും ഉപദ്രവിക്കാതിരിക്കാന് ശ്രമിച്ചു. അവിഹിതമായി ഒന്നും വെട്ടിപ്പിടിച്ചുമില്ല. ഇതിന് നമ്മെ പ്രാപ്തമാക്കിയത് നോമ്പ് എന്ന പരിചയായിരുന്നു.\nപക്ഷേ, ഈ ഒരു മാസത്തിനു ശേഷം എങ്ങനെയാകും എന്നതിനെ ആശ്രയിച്ചാണ് നാം റമദാനില് നേടിയ വ്രതശുദ്ധിയെ വിലയിരുത്തേണ്ടത്. ഒരു മാസം നിര്‍വഹിക്കേണ്ട ആത്മീയ പ്രസരിപ്പല്ല നോമ്പുകൊണ്ട് ഉദ്ദേശിക്കുന്നത്. അതിനു ശേഷമുള്ള നാളുകള് എങ്ങനെയാകണമെന്നു പഠിപ്പിക്കുന്ന പരിശീലനക്കാലമാണ് യഥാര്‍ഥത്തില് നോമ്പ്. ഈ റമദാനില് ആര്‍ജിച്ചെടുത്ത നോമ്പിന്റെ ഉള്‍ക്കരുത്ത് യാതൊരു കാരണവശാലും ചോര്‍ന്നുപോകാതെ സൂക്ഷിക്കാനുള്ള ബോധമാണ് ഇനിയുണ്ടാവേണ്ടത്.\nനോമ്പിന് നാം ചെയ്ത കര്‍മങ്ങള്‍ക്ക് തുടര്‍ച്ചയുണ്ടാവുക എന്നതാണ് ഇനി വേണ്ടത്. തുടര്‍ച്ചയായി കൃത്യതയോടെ നിര്‍വഹിക്കുന്ന ആരാധനകളാണ് ദൈവത്തിങ്കല് സ്വീകാര്യം. 'എത്ര ചെറുതായാലും കൃത്യതയോടെ നിര്‍വഹിക്കുന്ന കര്‍മങ്ങളാണ് നിങ്ങളുടെ കര്‍മങ്ങളില് അല്ലാഹുവിന് ഏറെ ഇഷ്ടം' എന്നാണ് പ്രവാചക വചനം. റമദാനില് നിലനിര്‍ത്തിയ ചിട്ടയായ പരിശീലനം അത്തരമൊരു കൃത്യത കൈവരിക്കാന് ഉതകട്ടെ.\nപിന്തിരിയില്ല ഞാന്.... വെച്ചോളൂ വെടി\nചികുന് ഗുനിയ എന്ന പുലിവാല്\nഫാത്വിമ ബിന്‍ത് അസദ് പ്രവാചകനെ പോറ്റിയവള്


Redmi Note 10S: റെഡ്മി നോട്ട് 10എസ് സ്മാർട്ട്ഫോണിന്റെ ആദ്യ വിൽപ്പന മെയ് 18ന് | Redmi Note 10S First Sale Scheduled For May 18 - Malayalam Gizbot\nഇതിനകം തന്നെ ഇന്ത്യയിൽ ജനപ്രീതി നേടിയ ഡിവൈസുകൾ ഉൾപ്പെടുന്ന റെഡ്മി നോട്ട് 10 സീരിസിലേക്ക് പുതിയൊരു സ്മാർട്ട്ഫോൺ കൂടി കഴിഞ്ഞ ദിവസം ഷവോമി കൂട്ടിചേർത്തു. റെഡ്മി നോട്ട് 10എസ് എന്ന ഡിവൈസാണ് പുതുതായി അവതരിപ്പിച്ചത്. ഈ ഡിവൈസിന്റെ ആദ്യ വിൽപ്പന മെയ് 18ന് നടക്കും. പല സംസ്ഥാനങ്ങളിലും ലോക്ക്ഡൌൺ പ്രഖ്യാപിച്ചിട്ടുണ്ട് എങ്കിലും വിൽപ്പന 18ന് തന്നെ നടത്താനാണ് ഷവോമി തീരുമാനിച്ചിരിക്കുന്നത്. ഈ ഡിവൈസ് മീഡിയടെക് ചിപ്‌സെറ്റിന്റെ കരുത്തിലാണ് പ്രവർത്തിക്കുന്നത്. സീരിസിലെ മറ്റ് മോഡലുകൾ സ്നാപ്ഡ്രാഗൺ ചിപ്പ്സെറ്റുമായിട്ടാണ് വന്നത്.\nറെഡ്മി നോട്ട് 10 എസ്: വിലയും ലഭ്യതയും\nമുകളിൽ സൂചിപ്പിച്ചത് പോലെ റെഡ്മി നോട്ട് 10 എസ് മെയ് 18 മുതൽ വിൽപ്പനയ്ക്ക് എത്തും. ആമസോൺ, എംഐ.കോം, എംഐ ഹോം സ്റ്റോറുകൾ എന്നിവ വഴിയാണ് ഡിവൈസ് ലഭ്യമാകുന്നത്. സ്മാർട്ട്ഫോണിന്റെ ബേസ് വേരിയന്റിൽ6ജിബി റാം + 64 ജിബി സ്റ്റോറേജാണ് ഉള്ളത്. ഇതിന് 14,999 രൂപയാണ് വില.6ജിബി റാം + 128 ജിബി റോം മോഡലിന് 15,999 രൂപ വിലയുണ്ട്. ഡീപ് സീ ബ്ലൂ, ഫ്രോസ്റ്റ് വൈറ്റ്, ഷാഡോ ബ്ലാക്ക് വേരിയന്റുകളിൽ ഈ ഡിവൈസ് ലഭ്യമാകും.\nകൂടുതൽ വായിക്കുക: കിടിലൻ ക്യാമറയുള്ള ഫോൺ വേണോ, 108 എംപി ക്യാമറയുള്ള മികച്ച സ്മാർട്ട്ഫോണുകൾ പരിചയപ്പെടാം\nറെഡ്മി നോട്ട് 10എസ്: സവിശേഷതകൾ\nറെഡ്മി നോട്ട് 10 എസ് സ്മാർട്ട്ഫോണിൽ 6.43 ഇഞ്ച് ഫുൾ എച്ച്ഡി + (1080 x 2400 പിക്‌സൽ) അമോലെഡ് ഡിസ്‌പ്ലേയാണ് ഉള്ളത്. 60 ഹെർട്സ് റിഫ്രഷ് റേറ്റ്, കോർണിംഗ് ഗോറില്ല ഗ്ലാസ്3പ്രോട്ടക്ഷൻ എന്നീ സവിശേഷതകളും ഈ ഡിസ്പ്ലെയ്ക്ക് ഉണ്ട്.6ജിബി റാമും 128 ജിബി വരെ നേറ്റീവ് സ്റ്റോറേജുമുള്ള ഡിവൈസിന് കരുത്ത് നൽകുന്നത് മീഡിയടെക് ഹീലിയോ ജി95 എസ്ഒസിയാണ്. സ്റ്റോറേജ് തികയാതെ വരുന്നവർക്ക് എക്സ്പാൻഡ് ചെയ്യാനായി മൈക്രോ എസ്ഡി കാർഡ് സപ്പോർട്ടും ഈ ഡിവൈസിൽ ഉണ്ട്.\nആൻഡ്രോയിഡ് 11 ബേസ്ഡ് എംഐയുഐ 12.5ലാണ് റെഡ്മി നോട്ട് 10എസ് പ്രവർത്തിക്കുന്നത്. 33W ഫാസ്റ്റ് ചാർജിങ് സപ്പോർട്ടുള്ള 5,000 mAh ബാറ്ററിയും ഈ സ്മാർട്ട്ഫോണിൽ കമ്പനി നൽകിയിട്ടുണ്ട്. 64 എംപി പ്രൈമറി സെൻസർ, 8 എംപി അൾട്രാ വൈഡ് ആംഗിൾ ലെൻസ്,2എംപി മാക്രോ സെൻസർ, 2എംപി ഡെപ്ത് സെൻസർ എന്നിവയുള്ള ക്വാഡ് റിയർ ക്യാമറ സെറ്റപ്പും ഈ സ്മാർട്ട്ഫോണിൽ നൽകിയിട്ടുണ്ട്. പഞ്ച്-ഹോൾ കട്ട ഔട്ടിൽ സെൽഫികൾക്കും വീഡിയോകൾക്കുമായി 13 എംപി ക്യാമറ സെൻസറും നൽകിയിട്ടുണ്ട്.\nറെഡ്മി നോട്ട് 10എസ് സ്മാർട്ട്ഫോണിൽ ഡസ്റ്റ്, വാട്ടർ റസിസ്റ്റൻസ് എന്നിവയ്‌ക്കായി ഐപി53- സർട്ടിഫിക്കേഷൻ ഉണ്ട്. സൈഡ് മൌണ്ട്ഡ് ഫിംഗർപ്രിന്റ് സെൻസറാണ് സുരക്ഷയ്ക്കായി നൽകിയിട്ടുള്ളത്. ഡ്യുവൽ സ്പീക്കറുകളും നൽകിയിട്ടുണ്ട്.4ജി, വൈ-ഫൈ, ജിപിഎസ്, ബ്ലൂടൂത്ത്, ഐആർ ബ്ലാസ്റ്റർ, എൻ‌എഫ്‌സി, 3.5 എംഎം ഹെഡ്‌ഫോൺ ജാക്ക്, യുഎസ്ബി ടൈപ്പ്-സി പോർട്ട് എന്നിവയാണ് കണക്ടിവിറ്റി ഓപ്ഷനുകൾ. 178.8 ഗ്രാം ഭാരമാണ് ഡിവൈസിന് ഉള്ളത്.\nറെഡ്മി നോട്ട് 10എസ് സ്മാർട്ട്ഫോൺ ഈ വില വിഭാഗത്തിൽ ലഭ്യമായ മികച്ച ഡിവൈസുകളിൽ ഒന്ന് തന്നെയാണ് എന്ന കാര്യത്തിൽ സംശയമില്ല. ഈ വില വിഭാഗത്തിലെ റെഡ്മിയുടെ തുറുപ്പ്ചിട്ടായി നോട്ട് 10എസ് സ്മാർട്ട്ഫോൺ മാറും. ഈ സ്മാർട്ട്ഫോണിനൊപ്പം തന്നെ ആകർഷകമായ വിലയും സവിശേഷതകളുമുള്ള ഒരു സ്മാർട്ട് വാച്ചും ബ്രാൻഡ് അവതരിപ്പിച്ചിട്ടുണ്ട്. റെഡ്മി വാച്ചിന് 3,999 രൂപയാണ് വില. മെയ് 25 മുതൽ ഫ്ലിപ്പ്കാർട്ട്, എംഐ.കോം, എംഐ ഹോം സ്റ്റോറുകൾ എന്നിവ വഴി വാച്ച് വിൽപ്പനയ്ക്ക് എത്തും.\nഷവോമി റെഡ്മി നോട്ട് 10 പ്രോ സ്മാർട്ട്ഫോണിന്റെ വില വർധിപ്പിച്ചു\nപോക്കോ എഫ്3ജിടി സ്മാർട്ഫോൺ ഇന്ത്യയിൽ ഉടനെ അവതരിപ്പിക്കും\nഎഎംഡി റൈസൺ സിപിയുകളുള്ള റെഡ്മിബുക്ക് പ്രോ 14, പ്രോ 15 ലാപ്ടോപ്പുകൾ അവതരിപ്പിച്ചു: വിലയും, സവിശേഷതകളും\nഗെയിമർമാർക്കായി വയർലെസ് ചാർജിങ് സപ്പോർട്ടുള്ള റെഡ്‌മി എയർഡോട്ട്സ്3പ്രോ ഇയർബഡ്സ് അവതരിപ്പിച്ചു\nട്രിപ്പിൾ റിയർ ക്യാമറ സെറ്റപ്പുമായി റെഡ്മി നോട്ട് 10 പ്രോ5ജി അവതരിപ്പിച്ചു: വിലയും, സവിശേഷതകളും\nThe first sale of the Redmi Note 10S smartphone will take place on May 18. This Smartphone is Available in two storage variants and three color variants.


എണ്ണ വറ്റാത്ത വിളക്കുകൾ കയ്യിലുണ്ടോ? | Catholic Church News Malayalam\nHome Articles എണ്ണ വറ്റാത്ത വിളക്കുകൾ കയ്യിലുണ്ടോ?\nഅന്ന് ഞാനൊരു വിഷമസന്ധിയിലായിരുന്നു. ഒട്ടും സന്തോഷമില്ലാത്ത അവസ്ഥ. പ്രാർത്ഥിക്കാനും പറ്റുന്നില്ല. ഒരു സുഹൃത്തിനെ വിളിച്ച് വിഷമങ്ങൾ പങ്കുവച്ചു. എന്നെ ആശ്വസിപ്പിച്ചുകൊണ്ട് അദ്ദേഹം പറഞ്ഞത് ഇങ്ങനെയാണ്: “അച്ചാ, അച്ചനെ ഞാൻ എന്തു പറഞ്ഞ് ആശ്വസിപ്പിക്കാനാണ്. അച്ചൻ എഴുതിയ ലേഖനങ്ങളും പുസ്തകങ്ങളും മനസിരുത്തി ഒന്നു വായിച്ചാൽ മതി. ദൈവം സംസാരിക്കും.”\nഎന്നെ വല്ലാതെ ചിന്തിപ്പിച്ച വാക്കുകളായിരുന്നു അത്. മറ്റുള്ളവരെ ആശ്വസിപ്പിക്കുന്ന ഞാൻ എന്നിലേക്ക് തന്നെ തിരിയേണ്ടിയിരിക്കുന്നു. എന്നോട് തന്നെ സംസാരിക്കേണ്ടിയിരിക്കുന്നു. ഞാനാകുന്ന വിളക്കിലെ എണ്ണ വറ്റുമ്പോഴാണ് എന്റെ ജീവിതത്തിൽ അന്ധകാരമേറുന്നത്. ഏതൊരു വ്യക്തിയുടെയും ആദ്ധ്യാത്മികതയുടെ ആഴങ്ങൾ അളക്കപ്പെടുന്നത് മുമ്പോട്ടുള്ള യാത്രയിൽ പ്രതികൂലങ്ങളെ എങ്ങനെ അതിജീവിക്കുന്നു എന്നതിനെ അടിസ്ഥാനമാക്കിയാണ്.\nസുവിശേഷത്തിലെ പത്ത് കന്യകമാരുടെ കഥ പഠിപ്പിക്കുന്നതും അതു തന്നെയാണ് (Ref: മത്തായി 25:1-13). അഞ്ചു പേരുടെ കൈകളിൽ വിളക്കിനോടൊപ്പം എണ്ണയുണ്ടായിരുന്നു. എന്നാൽ ബാക്കി അഞ്ചു പേരുടെ പക്കൽ വിളക്കുകൾ മാത്രമേ ഉണ്ടായിരുന്നുള്ളൂ. പ്രതിസന്ധിഘട്ടങ്ങളിൽ ദൈവാശ്രയത്തിൽ നിന്നുകൊണ്ട് തീരുമാനങ്ങൾ എടുക്കാനും ജീവിതവിളക്കിന്റെ എണ്ണ വറ്റാതെ സൂക്ഷിക്കാനും നമുക്ക് കഴിയട്ടെ!


Janmabhumi| ആ നടപടി മണ്ടത്തരം: 'ട്രംപിന് ഇനി സന്തോഷ നിമിഷം'; 2021ല് മരവിപ്പിച്ച ട്വിറ്റര് അക്കൗണ്ട് പുനഃസ്ഥാപിക്കാനൊരുങ്ങി മസ്‌ക്\nആ നടപടി മണ്ടത്തരം: 'ട്രംപിന് ഇനി സന്തോഷ നിമിഷം'; 2021ല് മരവിപ്പിച്ച ട്വിറ്റര് അക്കൗണ്ട് പുനഃസ്ഥാപിക്കാനൊരുങ്ങി മസ്‌ക്\nഫിനാന്‍ഷ്യല് ടൈംസിന്റെ 'ഫ്യൂചര് ഓഫ് ദ കാര്' കോണ്‍ഫറന്‍സില് പങ്കെടുത്ത് സംസാരിക്കുകയായിരുന്നു മസ്‌ക്. താന് ട്വിറ്റര് ഏറ്റെടുത്ത് കഴിഞ്ഞാല് താല്‍ക്കാലികമായി അക്കൗണ്ടുകള് സസ്പെന്‍ഡ് ചെയ്യുകയേ ഉള്ളൂവെന്നും പെര്‍മനന്റ് ആയി നിരോധിക്കുന്നത് വളരെ വിരളമായ നടപടിയായിരിക്കുമെന്നും മസ്‌ക് സൂചന നല്‍കുന്നുണ്ട്. വിദ്വേഷം പ്രചരിപ്പിക്കുന്നതും അക്രമത്തിന് ആഹ്വാനം ചെയ്യുന്നതുമായ ട്വീറ്റുകള് പങ്കുവെച്ചതിനായിരുന്നു ട്രംപിന്റെ ട്വിറ്റര് അക്കൗണ്ട് സസ്പെന്‍ഡ് ചെയ്തത്.\nകാലിഫോര്‍ണിയ: അമേരിക്കയുടെ മുന് പ്രസിഡന്റ് ഡൊണാള്‍ഡ് ട്രംപിന്റെ ട്വിറ്റര് അക്കൗണ്ട് സസ്പെന്‍ഡ് ചെയ്ത നടപടിയില് പ്രതികരിച്ച് ശതകോടീശ്വരന് ഇലോണ് മസ്‌ക്. ട്രംപിന്റെ ട്വിറ്റര് അക്കൗണ്ട് മരവിപ്പിച്ച നടപടി അധാര്‍മികവും മണ്ടത്തരവുമാണെന്നും താന് ട്വിറ്റര് ഏറ്റെടുത്തതിന് ശേഷം ട്രംപിന്റെ ട്വിറ്റര് അക്കൗണ്ടിന് മേലുള്ള നിരോധനം പിന്‍വലിക്കുമെന്നും അക്കൗണ്ട് പുനഃസ്ഥാപിക്കുമെന്നും മസ്‌ക് സൂചന നല്‍കി.\nTwitter tweet: https://twitter.com/danprimack/status/1524086877812363268\nട്വിറ്ററില് നിന്ന് ഒരാളെ സ്ഥിരമായി നിരോധിക്കുന്നത് തെറ്റായ നടപടിയാണെന്ന് ഇലോണ് മസ്‌കിന്റെ ട്വീറ്റ് ചെയ്തിരുന്നു. മസ്‌കിന്റെ അഭിപ്രായത്തോട് യോജിക്കുന്നുണ്ടെന്നും ട്വിറ്ററിന്റെ മുന് സിഇഒ ജാക്ക് ഡോര്‍സിയും ഇപ്പോള് അഭിപ്രായപ്പെടുന്നു.\nTwitter tweet: https://twitter.com/danprimack/status/1524085697191325696\n'ഇതൊരു ബിസിനസ്സ് തീരുമാനമായിരുന്നു, അത് പാടില്ലായിരുന്നു. ഞങ്ങള് എല്ലായ്‌പ്പോഴും ഞങ്ങളുടെ തീരുമാനങ്ങള് പുനരവലോകനം ചെയ്യുകയും ആവശ്യാനുസരണം തിരിത്തുകയും ചെയ്യും. വ്യക്തികളുടെ സ്ഥിരമായ വിലക്കുകള്‍തെറ്റാണെന്ന് ഞാന് ആ ത്രെഡില് പ്രസ്താവിക്കുകയും ഇപ്പോഴും വിശ്വസിക്കുകയും ചെയ്യുന്നു,' ജാക്ക് ഡോര്‍സി വ്യക്തമാക്കി.\nTwitter tweet: https://twitter.com/danprimack/status/1524115255793795075\nഎന്നാലും ട്രംപിന്റെ അക്കൗണ്‍ഡ് തിരികെ കൊണ്ടു വരുന്നതില് പ്രതിഷേധവും ശക്തമാകുന്നുണ്ട്. 2021ലാണ് മുന് യുഎസ് പ്രസിഡന്റെ് ഡൊണാള്‍ഡ് ട്രംപിന്റെ ട്വിറ്റര് അക്കൗണ്ട് പൂര്‍ണ്ണമായും സസ്പെന്‍ഡ് ചെയ്തത്. മസ്‌ക് ട്വിറ്റര് സ്വന്തമാക്കിയതിന് ശേഷം ഈ അക്കൗണ്‍ഡ് തിരികെ കൊണ്ടു വരുമെന്നും എല്ലാവരും വിശ്വസിച്ചിരുന്നു. അതും ഇപ്പോള് യാഥാര്‍ഥ്യമായി കൊണ്ടിരിക്കുകയാണ്.


ചരിത്രമായി ആദ്യ ട്രാന്‍സ്‌ജെന്‍ഡര് വിവാഹം കേരളത്തില് നടന്നു - ഇ വാർത്ത | evartha\nചരിത്രമായി ആദ്യ ട്രാന്‍സ്‌ജെന്‍ഡര് വിവാഹം കേരളത്തില് നടന്നു\nതിരുവനന്തപുരം: കേരളത്തിലെ ആദ്യ ട്രാന്‍സ്‌ജെന്‍ഡര് ദമ്പതികളായി തിരുവനന്തപുരം സ്വദേശികളായ സൂര്യയും ഇഷാന് കെ.ഷാനും. കുടുംബങ്ങളുടെ പൂര്‍ണ്ണ സമ്മതത്തോടെ നടത്തിയ വിവാഹം ‘ട്രാന്‍സ് കൂട്ടായിമയിലെ അംഗങ്ങള് ആഘോഷമാക്കി. തിരുവനന്തപുരം മന്നം മെമ്മോറിയല് ഹാളില് സ്‌പെഷ്യല് മാര്യേജ് ആക്റ്റ് പ്രകാരമായിരുന്നു ഇരുവരുടെയും വിവാഹം.\nവിവാഹത്തിന് ആശംസകളുമായി ഭാഗ്യലക്ഷ്മിയും ടിഎന് സീമയുമടക്കം വലിയ സുഹൃത്ത് വലയം തന്നെയുണ്ടായിരുന്നു. സംസ്ഥാന ട്രാന്‍സ്‌ജെന്‍ഡര് ബോര്‍ഡ് അംഗമാണ് സൂര്യ, ഇഷാന് ആകട്ടെ ജില്ലാ ഭാരവാഹിയും. ട്രാന്‍സ് പുരുഷന്, ട്രാന്‍സ് സ്ത്രീ എന്നീ തിരിച്ചറിയല് രേഖ സമര്‍പ്പിച്ച് സ്‌പെഷ്യല് മാര്യേജ് ആക്ട് പ്രകാരം ആണ് വിവാഹം രജിസ്റ്റര് ചെയ്തത്.\nനിയമപരമായ വിവാഹം ഒരുമിക്കാന് കൊതിക്കുന്ന ട്രാന്‍സ്‌ജെന്‍ഡര് സുഹൃത്തുക്കള്‍ക്ക് പ്രചോദനമാകട്ടെയെന്നാണ് വരന്റെയും വധുവിന്റെയും ആശംസ. കേരളത്തിലാദ്യമായാണ് ലിംഗമാറ്റ ശസ്ത്രക്രിയയ്ക്ക് വിധേയരായ രണ്ടു പേര് ഒന്നു ചേരുന്നത്.\nപാറ്റൂര് മടത്തുവിളാകത്തു വീട്ടില് വിജയ കുമാരന് നായരുടേയും ഉഷാ വിജയന്റേയും മകളാണ് സൂര്യ. വള്ളക്കടവ് മുഹമ്മദ് കബീറിന്റേയും ഷാനിഫാ കബീറിന്റേയും മകനാണ് ഇഷാന്. ടെലിവിഷന് കോമഡി പരിപാടികളിലൂടെ പ്രശസ്തയാണ് സൂര്യ.\nഇരുവരും ലിംഗമാറ്റ ശസ്ത്രക്രിയയ്ക്ക് വിധേയരായതിനാല്, ഐഡി കാര്‍ഡുകളില് സൂര്യ സ്ത്രീയും ഇഷാന് പുരുഷനുമാണ്. അതുകൊണ്ടുതന്നെ, നിയമ വിധേയമായി വിവാഹം നടത്താന് തടസ്സങ്ങള് ഉണ്ടായില്ല.\nകേരളത്തിന്റെ പൊതുബോധം രാജ്യത്തിനാകെ മാതൃകയാണെന്ന സന്ദേശമാണ് ഇതിലൂടെ ഉണ്ടായതെന്ന് പ്രശസ്ത സാമൂഹ്യ പ്രവര്‍ത്തകയും അഭിനേത്രിയുമായ ശീതള് ശ്യം പ്രതികരിച്ചു.


ഓൺലൈൻ ചികിത്സാസഹായം അഭ്യർത്ഥിച്ച് തട്ടിപ്പ്; നടപടി സ്വീകരിക്കുമെന്ന് ആരോഗ്യമന്ത്രി | Health Minister KK Shylaja says action will take against online treatment fraud– News18 Malayalam\nഓൺലൈൻ ചികിത്സാസഹായം അഭ്യർത്ഥിച്ച് തട്ടിപ്പ്; നടപടി സ്വീകരിക്കുമെന്ന് ആരോഗ്യമന്ത്രി\nഗുരുതര രോഗബാധിതരായവര്‍ക്കും ഭാരിച്ച ചികിത്സാ ചെലവുകള് ആവശ്യമായി വരുന്നവര്‍ക്കും സഹായം എത്തിക്കാനായാണ് സര്‍ക്കാര് തന്നെ വി-കെയര് പദ്ധതി ആവിഷ്‌ക്കരിച്ചിട്ടുള്ളത്.\nUpdated: June 14, 2019, 8:09 PM IST\nതിരുവനന്തപുരം: ഓണ്‍ലൈന് ചികിത്സാസഹായം അഭ്യര്‍ത്ഥിച്ച് പണം തട്ടിയെടുക്കുന്ന സംഘം സംസ്ഥാനത്ത് പ്രവര്‍ത്തിക്കുന്നതായ റിപ്പോര്‍ട്ടിനെ തുടര്‍ന്ന് അന്വേഷിച്ച് നടപടി സ്വീകരിക്കണമെന്ന് അഭ്യര്‍ത്ഥിച്ച് ആരോഗ്യ വകുപ്പ് മന്ത്രി കെ.കെ. ശൈലജ മുഖ്യമന്ത്രിക്ക് കത്ത് നല്‍കി. സമൂഹ മാധ്യമങ്ങളിലൂടെ നടക്കുന്ന സഹായ അഭ്യര്‍ത്ഥനകളിലൂടെയുള്ള തട്ടിപ്പുകളെ തുറന്ന് കാട്ടേണ്ടതുണ്ട്. ഇത്തരക്കാര്‍ക്കെതിരെ കര്‍ശന നടപടികള് സ്വീകരിക്കാന് ബന്ധപ്പെട്ടവര്‍ക്ക് നിര്‍ദേശം നല്‍കിയിട്ടുണ്ടെന്നും മന്ത്രി പറഞ്ഞു.\nഗുരുതര രോഗബാധിതരായവര്‍ക്കും ഭാരിച്ച ചികിത്സാ ചെലവുകള് ആവശ്യമായി വരുന്നവര്‍ക്കും സഹായം എത്തിക്കാനായാണ് സര്‍ക്കാര് തന്നെ വി-കെയര് പദ്ധതി ആവിഷ്‌ക്കരിച്ചിട്ടുള്ളത്. പാവപ്പെട്ട നിരവധി ആളുകള്‍ക്കാണ് ഈ പദ്ധതിയിലൂടെ സഹായം നല്‍കി വരുന്നത്. സര്‍ക്കാരിന്‍റെ തുകയോടൊപ്പം പൊതുജനങ്ങളുടെ സഹായത്തോടെയാണ് വി-കെയര് പ്രവര്‍ത്തിക്കുന്നത്. പാവപ്പെട്ട ആളുകളെ സഹായിക്കാന് സന്മസുള്ളവര് ധാരളമുണ്ട്. അവര് സംഭാവന നല്‍കുന്ന തുക അര്‍ഹിക്കുന്ന ആളുകളില് എത്തിക്കാന് വി-കെയര് സഹായിക്കുമെന്നും മന്ത്രി വ്യക്തമാക്കി.\nറോഡ് ഷോയില് ഷാനിമോളെ ഉള്‍പ്പെടുത്തിയില്ല; തോല്‍വിയില് വേണുഗോപാലിനെ പഴിച്ച് ജില്ലാ നേതാക്കള്\nസാമൂഹ്യസുരക്ഷാമിഷന്‍റെ വി-കെയര് പദ്ധതിയിലേക്ക് ലഭിക്കുന്ന സംഭാവനകള് പൂര്‍ണമായും സുതാര്യമാണ്. ഈ പദ്ധയിലേക്ക് ചികിത്സാ സഹായത്തിനായുള്ള അപേക്ഷകള് പരിശോധിക്കുകയും രോഗികളുടെ രോഗാവസ്ഥയെക്കുറിച്ച് മെഡിക്കല് ബോര്‍ഡ് പരിശോധിക്കുകയും ചെയ്താണ് ചികിത്സ ലഭ്യമാക്കുന്നത്. അപേക്ഷകരുടെ സാമ്പത്തിക അവസ്ഥകൂടി പരിഗണിച്ചാണ് അര്‍ഹരായവര്‍ക്ക് സഹായം എത്തിക്കുന്നത്.\nവിദേശത്ത് നിന്നുള്ളവര്‍ക്ക് ഉള്‍പ്പെടെ വി-കെയറിലേക്ക് സംഭാവന നല്‍കാന് കഴിയുന്ന എഫ്.സി.ആര്.എ. രജിസ്‌ട്രേഷനുള്ള ബാങ്ക് അക്കൗണ്ടാണ് നിലവിലുള്ളത്. സംഭാവനകള്‍ക്ക് നിയമാനുസൃതമായ നികുതി ഇളവ് ഉണ്ട്. സാമൂഹ്യ സുരക്ഷാ മിഷന്‍റെ ഓണ്‍ലൈന് പേയ്‌മെന്‍റ് ഗേറ്റ് വേ വഴിയും സംഭാവനകള് നല്‍കാവുന്നതാണ് (http://www.socialsecuritymission.gov.in)\nവിദേശത്തുള്ളവര് കറണ്ട് അക്കൗണ്ട് നമ്പര് 32571943287, എസ്.ബി.ഐ. സ്റ്റാച്യൂ ബ്രാഞ്ച്, IFSC SBIN0000941, തിരുവനന്തപുരം എന്ന അക്കൗണ്ടിലേക്കും ഇന്ത്യക്ക് അകത്തുള്ളവര് എസ്.ബി.അക്കൗണ്ട് നമ്പര് 30809533211, എസ്.ബി.ഐ. സ്റ്റാച്യൂ ബ്രാഞ്ച് തിരുവനന്തപുരം എന്ന അക്കൗണ്ടിലേക്കും സംഭാവനകള് നല്‍കാവുന്നതാണ്. കൂടാതെ ഡി.ഡിയായും, ചെക്കായും, മണിയോര്‍ഡറായും സംഭാവനകള് നല്‍കാവുന്നതാണ്.